text:
གནད་སྡུད་གཞི་རྟེན་ལས་འགན་ཚུ།
འ་ནི་དབྱེ་ཚན་འདི་ དྲན་ཐོ་གཅིག་གི་དོན་ལུ་གནད་སྡུད་ཀྱི་གྲལ་ཐིག་གཅིག་སྦེ་འགོ་འདྲེན་འཐབ་ཡོད་པའི་གནད་སྡུད་དང་བཅས་ལས་འགན་ཚུ་དང་གཅིག་ཁར་ལག་ལེན་འཐབ་ཡོད་མི་དང་བཀྲམ་ཨིན།
The གནད་སྡུད་གཞི་རྟེན་ དབྱེ་རིམ་འདི་ LibreOffice ནང་ལུ་གཅིག་སྒྲིལ་འབད་ཡོད་པའི་གནད་སྡུད་དང་གཅིག་ཁར་མགུ་ཐོམས་འོང་ནི་འོང་། ཨིན་རུང་ LibreOffice ནང་གི་གནད་སྡུད་གཞི་རྟེན་དང་ LibreOffice ཀེལ་སི་ནང་གི་ གནད་སྡུད་གཞི་རྟེན་ དབྱེ་རིམ་བར་ན་མཐུད་ལམ་མེདཔ་ཨིན།
གནད་སྡུད་དཔེར་བརྗོད།
འོག་གི་གནད་སྡུད་འདི་ལས་འགན་འགྲེལ་བཤད་དཔེར་བརྗོད་ལ་ལོ་ཅིག་ནང་ལག་ལེན་འཐབ་ནི་ཨིན།
ཨེ་༡:ཨི་ ༡༠ ཁྱབ་ཚད་ཀྱིས་ ཇོ་གི་ སྐྱེ་བའི་ཉིནམ་གྱི་སྡེ་ཚོགས་ནང་ལུ་མགྲོན་བརྡ་འབད་ཡོད་པའི་ཆ་ལག་ཚུ་ཐོ་ཡིག་འབདཝ་ཨིན། ཐོ་བཀོད་རེ་རེའི་དོན་ལུ་ འོག་གི་བརྡ་དོན་འདི་གྲ་སྒྲིག་འབད་ཡོད་ཀེར་ཐིག་ཀ་པམ་གྱིས་མིང་དང་ ཁ་པ་གིས་རིམ་པ་དང་ དེ་ལས་སྐྱེས་ལོ་ནང་ན་ལོ་ སློབ་གྲྭ་གི་གྱང་ཚད་འདི་མི་ཊར་དང་ ལྗིད་ཚད་འདི་ཀི་ལོ་གརམ་ཚུ་ནང་སྟོནམ་ཨིན།
ནང་ཐིག་B16 ནང་གི་མན་ངག་ནི་ =DCOUNT(A1:E10;0;A13:E14) ཨིན།
གནད་སྡུད་གཞི་རྟེན་ལས་འགན་ཚད་བཟུང་ཚུ།:
འོག་ལུ་ཡོད་མི་ཚུ་ གནད་སྡུད་གཞི་རྟེན་ལས་འགན་ཚུ་ཆ་མཉམ་ལུ་ ཚད་བཟུང་འགྲེལ་བཤད་ཚུ་ཨིན།
གནད་སྡུད་གཞི་རྟེན་ འདི་གནད་སྡུད་གཞི་རྟེན་འགྲེལ་བཤད་རྐྱབ་ནིའི་ནང་ཐིག་ཁྱབ་ཚད་ཨིན།
DatabaseField specifies the column where the function operates on after the search criteria of the first parameter is applied and the data rows are selected. It is not related to the search criteria itself. For the DatabaseField parameter you can enter a reference to a header cell or a number to specify the column within the Database area, starting with 1. To reference a column by means of the literal column header name, place quotation marks around the header name.
འཚོལ་ཞིབ་ཁྱད་ཚད་ འདི་ནང་ན་འཚོལ་ཞིབ་ཁྱད་ཚད་ཤོམ་ཏེ་ཡོད་པའི་ནང་ཐིག་ཁྱབ་ཚད་ཨིན། ཁྱོད་ཀྱིས་གྲལ་ཐིག་གཅིག་ནང་ལུ་ཁྱད་ཚད་ལེ་ཤ་འབྲི་བ་ཅིན་འ་ནི་ཚུ་ AND གིས་མཐུད་དེ་ཡོདཔ་ཨིན། ཁྱོད་ཀྱིས་ ཁྱད་ཚད་འདི་གྲལ་ཐིག་སོ་སོར་ཚུ་ནང་འབྲི་བ་ཅིན་ འ་ནི་ཚུ་ OR གིས་མཐུད་དེ་ཡོདཔ་ཨིན། འཚོལ་ཞིབ་ཁྱད་ཚད་ཁྱབ་ཚད་ནང་གི་ནང་ཐིག་སྟོངམ་ཚུ་སྣང་མེད་བཞག་ནི་ཨིན།
Choose LibreOffice - PreferencesTools - Options - LibreOffice Calc - Calculate to define how LibreOffice Calc acts when searching for identical entries.
See also the Wiki page about Conditional Counting and Summation.
DAVERAGE
DAVERAGE གིས་གསལབཀོད་འབད་དེ་ཡོད་པའི་འཚོལ་ཞིབ་ཁྱད་ཚད་མཐུན་སྒྲིག་འབད་བའི་ གྲལ་ཐིག་ཆ་མཉམ་ནང་ (ས་སྒོ་ཚུ་) ནང་ཐིག་ཚུ་ཆ་མཉམ་(གནད་སྡུད་གཞི་རྟེན་དྲན་ཐོ་ཚུ་) གྱི་གནས་གོང་ཚུའི་ཆ་སྙོམས་ སླར་ལོག་འབདཝ་ཨིན།
ཚུག་སྦྱོར།
DAVERAGE(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; ཁྱད་ཚད་འཚོལ།)
དཔེ།
ལྟག་གི་དཔེར་བརྗོད་ནང་ལུ་ སྐྱེ་ལོ་གཅིག་པའི་ཆ་ལག་ཚུ་ཆ་མཉམ་གྱི་ལྗིད་ཚད་ཆ་སྙོམས་འཚོལ་ནིའི་དོན་ལུ་ (ཡར་སྒྲིལ་གནང་) འོག་ལུ་ཡོད་པའི་མན་ངག་འདི་ བི་ ༡༦ ནང་བཙུགས།:
=DAVERAGE(A1:E10;"Weight";A13:E14)
གྲལ་ཐིག་ ༡༤ ནང་ ལོའི་འོག་ལུ་ ༧, ༨, ༩, ལ་སོགས་ གཅིག་ཤུལ་གཅིག་སྦེ་བཙུགས། ལོ་གཅིག་པའི་ཆ་ལག་ཆ་མཉམ་གྱི་ལྗིད་ཚད་ཆ་སྙོམས་བྱུངམ་ཨིན།
DCOUNT
DCOUNT གསལ་བཀོད་འབད་ཡོད་པའི་འཚོལ་ཞིབ་ཁྱད་ཚད་དང་ཨང་གནས་གོང་མཐུན་མི་གནས་སྡུད་གཞི་རྟེན་ནང་ གྲལ་ཐིག་(དྲན་ཐོ་) གི་ཨང་གྲངས་འདི་གྱངས་ཁ་བརྐྱབ་ཨིན།
ཚུག་སྦྱོར།
DCOUNT(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; ཁྱད་ཚད་འཚོལ།)
If the DatabaseField argument is omitted, DCOUNT returns the count of all records that satisfy Criteria. For the DatabaseField parameter you can enter a reference to a header cell or a number to specify the column within the Database area, starting with 1. To reference a column by means of the literal column header name, place quotation marks around the header name.
དཔེ།
ལྟག་ལུ་ཡོད་པའི་དཔེར་བརྗོད་ནང་(ཡར་བཤུད་སྒྲིལ་འབད་གནང་) ང་བཅས་ཀྱིས་ ཆ་ལག་ཚུ་ག་དེམ་ཅིག་གིས་ སློབ་གྲྭ་ནང་ལུ་མི་ཊར་ ༦༠༠ ལས་ལྷག་སྟེ་ལས་འགྲུལ་འབད་དགོསཔ་འདུག་ག་ཤེས་དགོ་མནོ་ཡི། གྲུབ་འབྲས་འདི་ ནང་ཐིག་ བི་ ༡༦ ནང་ལུ་ གསོག་འཇོག་འབད་ནི་ཨིན། བི་ ༡༦ ནང་ལུ་ མན་ངག་ =DCOUNT(ཨེ་ ༡ : ཨི་ ༡༠ ; ༠ ; ཨེ་ ༡༣ : ཨི་ ༡༤) བཙུགས། ལས་འགན་ཝི་ཛརཌི་གིས་ ཁྱོད་ལུ་ཨིན་པུཊི་ཁྱབ་ཚད་ཚུ་ནང་གྲོགས་རམ་འབདཝ་ཨིན།
གནད་སྡུད་གཞི་རྟེན་ འ་ནི་གནད་དོན་ ཨེ་༡: ཨི་ ༡༠ ནང་ལུ་ འདི་བརྟག་ཞིབ་འབད་ནི་ཨིན་པའི་ མགོ་ཡིག་ཚུ་གྲངས་སུ་བཙུགས་ཏེ་གནད་སྡུད་ཀྱི་ཁྱབ་ཚད་ཨིན། འ་ནི་གནད་དོན་ནང་ལུ་: གནད་སྡུད་གཞི་རྟེན་ཧྲིལ་བུའི་ གནད་སྡུད་གཞི་རྟེན་ས་སྒོ་ གིས་འཚོལ་ཞིབ་ཁྱད་ཚད་དོན་ལུ་ཀེར་ཐིག་གསལ་བཀོད་འབདཝ་ཨིན། འཚོལ་ཞིབ་ཁྱད་ཚད་ འདི་ གནད་དོན་ ཨེ་༡༣ :ཨི་༡༤ ནང་ལུ་ ཁྱོད་ཀྱིས་འཚོལ་ཞིབ་ཚད་བཟུང་:བཙུགས་ཚུགསཔ་སའི་ཁྱབ་ཚད་ཨིན།
རིམ་པ་གཉིས་པ་ནང་ཡོད་པའི་ཆ་ལག་ཚུ་སྐྱེ་ལོ་ ༧ ལས་ཡར་འབད་མི་ག་དེམ་ཅིག་འདུག་ག་ཤེས་ནིའི་དོན་ལུ་ ནང་ཐིག་ ཌི་ ༡༤ གི་ཐོ་བཀོད་ >༦༠༠ འདི་བཏོན་གཏང་སྟེ་ ནང་ཐིག་བི་ ༡༤ རིམ་པའི་འོག་ལུ་ "2" བཙུགས་ཏེ་ ནང་ཐིག་ སི་ ༡༤ ནང་ལུ་ > ༧ གཡས་ཁ་ཐུག་བཙུགས། གྲུབ་འབྲས་འདི་ ༢ ཨིན། རིམ་པ་གཉིས་པ་ནང་སྐྱེ་ལོ་ ༧ ལས་ཡར་བལྟ་འབད་མི་ཆ་ལག་གཉིས་འདུག ཁྱད་ཚད་གཉིས་ཆ་རང་གྲལ་ཐིག་གཅིག་ནང་འབད་ནི་དེ་གིས་ AND གིས་མཐུད་དེ་ཡོདཔ་ཨིན།
DCOUNTA
DCOUNTA (དྲན་ཐོ་ཚུ་)གསལ་བཀོད་གྲུབ་ཡོད་པའི་འཚོལ་ཞིབ་གནས་སྟངས་ཚུ་དང་ ཨང་གྲངས་ཀྱི་ཡང་ན་ ཨཱལ་ཕ་ཨང་གྲངས་ཀྱི་གནས་གོང་ཚུ་ནང་ན་ཤོམ་ཏེ་ཡོད་མི་དང་མཐུན་སྒྲིག་འབད་མི་ གནད་སྡུད་ནང་ལུ་ཡོད་མི་གྲལ་ཐིག་ཚུའི་གྱངས་ཁ་རྐྱབ་ཨིན།
ཚུག་སྦྱོར།
DCOUNTA(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; འཚོལ་ཞིབ་ཁྱད་ཚད།)
If the DatabaseField argument is omitted, DCOUNTA returns the count of all records that satisfy Criteria. For the DatabaseField parameter you can enter a reference to a header cell or a number to specify the column within the Database area, starting with 1. To reference a column by means of the literal column header name, place quotation marks around the header name.
དཔེ།
དཔེའི་གྲལ་ཐིག་ནང་ (scroll up, please), མིང་ ཨི་ཡང་ན་ཤུལ་ལུ་ཡོད་པའི་ཡི་གུ་དང་ཅིག་ཁར་འགོ་བཙུགས་མི་ཨ་ལུ་གི་ཨང་གྲངས་ཀྱི་དོན་ལུ་ ཁྱོད་ཀྱིས་འཚོལ་ཞིབ་འབད། =DCOUNTA(A1:E10;"Age";A13:E14) ལྷག་ནིའི་དོན་ལུ་ B16 ནང་མན་ངག་འདི་ཞུན་དག་འབད། འཚོལ་ཞིབ་འབད་ནི་རྙིངམ་གྱི་ཁྱད་ཚད་བཏོན་གཏང་ནི་དང་ >=E under མིང་ འདི་ ས་སྒོ་A14 ནང་ཐོ་བཀོད་འབད། ལེན་ ༥་ འདི་ཨིན། གིརི་ཊ་གི་དོན་ལུ་གྲལ་ཐིག་ ༨་ ནང་ཨང་གྲངས་ཚུ་ཆ་མཉམ་ཁྱོད་ཀྱིས་བཏོན་གཏང་པ་ཅིན་ གྲུབ་འབྲས་འདི་ ༤་ ལུ་བསྒྱུར་བཅོས་འབདཝ་ཨིན། གྲལ་ཐིག་ ༨་ འདི་གྱངས་ཁའི་གྲངས་སུ་མི་ཚུད་ ག་ཅི་སྦེ་ཟེར་བ་ཅིན་ དེ་ལུ་གནས་གོང་གང་རུང་ཡང་མེདཔ་ཨིན། གིརི་ཊ་ཟེར་བའི་མིངི་འདི་ཚིག་ཡིག་ཨིན་ གནས་གོང་མེན། གནས་སྡུད་གཞི་རྟེན་ས་སྒོ་ཚད་བཟུང་འདི་ གནས་གོང་གནས་ཚུགས་པའི་ཀེར་ཐིག་ཅིག་དཔག་དགོ་ཟེར་དྲན་འཛིན་འབད།
DGET
DGET གིས་གསལ་བཀོད་འབད་ཡོད་པའི་འཚོལ་ཞིབ་ཁྱད་ཚད་མཐུན་སྒྲིག་འབད་བའི་གནད་སྡུད་གཞི་རྟེེན་ནང་གི་གཞི་བསྟུན་འབད་འབདཝ་བའི་ནང་ཐིག་གི་ནང་དོན་ཚུ་སླར་ལོག་འབདཝ་ཨིན། འཛོལ་བའི་ཐད་ཀར་ལྷོདཔ་དང་ལས་འགན་གྱིས་ གྲལ་ཐིག་ཐོབ་ཀྱི་དོན་ལུ་ #VALUE! དང་ཡང་ན་ ནང་ཐིག་གཅིག་ལས་ལྷག་སྟེ་ཐོབ་ཡོད་པའི་དོན་ལུ་ Err502 སླར་ལོག་འབདཝ་ཨིན།
ཚུག་སྦྱོར།
DGET(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; ཁྱད་ཚད་འཚོལ།)
དཔེ།
ལྟག་གི་དཔེར་བརྗོད་ནང་ལུ་(ཡར་སྒྲིལ་འབད་གནང་) ང་བཅས་ཀྱིས་ ཆ་ལག་འདི་རིམ་པ་ག་ཅིག་ནང་ཨིན་ན་ དང་ ག་དང་ག་གི་མིང་རང་ ནང་ཐིག་ ཨེ་ ༡༤ ནང་བཙུགས་ཏེ་ཡོདཔ་ཨིན་ན་གཏན་འབེབས་བཟོ་ནི་དགོས་འདོད་ཡོད། མན་ངག་འདི་ ནང་ཐིག་ བི་ ༡༦ ནང་བཙུགས་ཡོདཔ་དང་ ཧེ་མའི་དཔེར་བརྗོད་ཚུ་ལས་དུམ་གྲ་ཅིག་སོ་སོ་སྦེ་འཐོནམ་ཨིན་ ག་ཅི་སྦེ་ཟེར་བ་ཅིན་ གནད་སྡུད་གཞི་རྟེན་ས་སྒོ་ གི་དོན་ལུ་ ཀེར་ཐིག་གཅིག་རྐྱངམ་ཅིག་(གནད་སྡུད་གཞི་རྟེན་ས་སྒོ་) བཙུགས་བཏུབ་ལས་བརྟེན་ཏེ་ཨིན། འོག་ལུ་ཡོད་པའི་མན་ངག་བཙུགས།:
=DGET(A1:E10;"Grade";A13:E14)
Enter the name Frank in A14, and you see the result 2. Frank is in second grade. Enter "Age" instead of "Grade" and you will get Frank's age.
ཡང་ན་ གནས་གོང་ ༡༡ འདི་ནང་ཐིག་སི་༡༤ ནང་རྐྱངམ་ཅིག་བཙུགས་བཞིནམ་ལས་ འ་ནི་གྲལ་ཐིག་ནང་ལུ་ཐོ་བཀོད་གཞན་མི་ཚུ་བཏོན་གཏང་། བི་༡༦ ནང་ཡོད་པའི་མན་གང་འདི་འོག་གི་ལྟར་ཞུན་དག་འབད།
=DGET(A1:E10;"Name";A13:E14)
རིམ་པ་གི་ཚབ་མ་ལུ་མིང་འདི་འདྲི་དཔྱད་འབད་ཡོདཔ་ཨིན། ལན་འདི་ཚར་གཅིག་ལུ་བྱུངམ་ཨིན་: སྐྱེས་ལོ་༡༡ འབད་མི་ཆ་ལག་ཌེ་ནིལ་རྐྱངམ་ཅིག་ཨིན།
DMAX
DMAX གིས་ གསལ་བཀོད་འབད་ཡོད་པའི་འཚོལ་ཞིབ་གནས་སྟངས་ཚུ་མཐུན་སྒྲིག་འབད་བའི་གནད་སྡུད་གཞི་རྟེན་ནང་གི་ནང་ཐིག་གི་(ས་སྒོ་)ནང་དོན་མང་མཐའ་ (དྲན་ཐོ་ཚུ་ཆ་མཉམ་རང་)སླར་ལོག་འབདཝ་ཨིན།
ཚུག་སྦྱོར།
DMAX (གནད་སྡུད་གཞི་རྟེན་; གནད་སྡུད་གཞི་རྟེན་ས་སྒོ་; ཁྱད་ཚད་འཚོལ།)
དཔེ།
ལྟག་གི་དཔེར་བརྗོད་ནང་ལྗིད་ཚད་འཇལ་བའི་ཚེས་ན་རིམ་པ་རེ་རེ་ནངཆ་ལག་ལྗིད་ལྕིད་ཤོས་རང་ག་དེ་རེ་འདུག་ག་འཚོལ་ནིའི་དོན་ལུ་ (ཡར་སྒྲིལ་གནང་) འོག་ལུ་ཡོད་པའི་མན་ངག་བི་ ༡༦ ནང་བཙུགས།
=DMAX(A1:E10;"Weight";A13:E14)
'Grade' གི་འོག་ལུ་ ༡, ༢, ༣, ལ་སོགས་གཅིག་ཤུལ་གཅིག་སྦེ་བཙུགས། རིམ་པའི་ཨང་བཙུགས་ཚར་བའི་ཤུལ་ལུ་ རིམ་པ་འདིའི་ནང་གི་ཆ་ལག་ལྗིད་ལྕིད་ཤོས་ཀྱི་ལྗིད་ཚད་བྱུངམ་ཨིན།
DMIN
DMIN གིས གནད་སྡུད་ནང་ལུ་ གསལ་བཀོད་འབད་ཡོད་པའི་འཚོལ་ཞིབ་ཁྱད་ཚད་དང་མཐུན་སྒྲིག་འབད་མི་ ་ནང་ཐིག་གཅིག་གི་ནང་དོན་ཉུང་མཐའ་(ས་སྒོ་) སླར་ལོག་འབདཝ་ཨིན།
ཚུག་སྦྱོར།
DMIN(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; ཁྱད་ཚད་འཚོལ།)
དཔེ།
ལྟག་གི་དཔེར་བརྗོད་ནང་ལུ་ རིམ་པ་རེ་རེ་ནང་ཆ་ལག་ཚུའི་དོན་ལུ་ སློབ་གྲྭ་ལུ་གྱང་ཚད་ཐུང་ཤོས་འཚོལ་ནིའི་དོན་ལུ་ (ཡར་སྒྲིལ་གནང་) འོག་ལུ་ཡོད་པའི་མན་ངག་ བི་ ༡༦ ནང་བཙུགས།
=DMIN(A1:E10;"Distance to School";A13:E14)
གྲལ་ཐིག་ ༡༤་ ནང་ལུ་ རིམ་འོག་ ༡ ༢ ༣ དང་ལ་སོགས་གཅིག་ཤུལ་གཅིག་སྦེ་བཙུགས། རིམ་པ་རེ་རེ་ལུ་སློབ་གྲྭ་གི་གྱང་ཚད་ཐུང་ཤོས་བྱུངམ་ཨིན།
DPRODUCT
DPRODUCT ནང་ཐིག་ཚུའི་ནང་དོན་གྱིས་འཚོལ་ཞིབ་ཁྱད་ཚད་མཐུན་སྒྲིག་འབད་བའི་གནད་སྡུད་ཁྱབ་ཚད་ཀྱི་ནང་ཐིག་ཚུ་ཆ་མཉམ་རང་ དགུ་མཐའ་རྐྱབ་ཨིན།
ཚུག་སྦྱོར།
DPRODUCT(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; ཁྱད་ཚད་འཚོལ།)
དཔེ།
ལྟག་གི་སྐྱེ་བའི་ཉིནམ་སྡེ་ཚོགས་དང་བཅས་ (ཡར་སྒྲིལ་) འ་ནི་ལས་འགན་གྱིས་འཇུག་སྤྱོད་དོན་ལྡན་མིན་འདུག
DSTDEV
DSTDEV གིས་ དཔེ་ཚད་ལུ་གཞི་བཞག་སྟེ་མི་རློབས་ཀྱི་ཚད་ལྡན་ཁ་བསྒྱུར་བ་རྩིས་སྟོན་འབདཝ་ཨིན་ དེ་ཡང་གྲ་སྒྲིག་འབད་ཡོད་པའི་གནས་སྟངས་ཚུ་མཐུན་སྒྲིག་འབད་བའི་ གནད་སྡུད་གཞི་རྟེན་ཀེར་ཐིག་ནང་ཨང་ཚུ་ལག་ལེན་གྱི་ཐོག་ལས་ཨིན། དྲན་ཐོ་ཚུ་གནད་སྡུད་ཀྱི་དཔེ་ཚད་སྦེ་བརྩི་་འཇོག་འབད་དོ་ཡོདཔ་ཨིན། འ་ནི་གིས་ག་ཅི་གོཝ་སྨོ་ཟེར་བ་ཅིན་ དཔེར་བརྗོད་ནང་ཡོད་པའི་ཅ་ཆ་ལག་ཚུ་གིས་ ཆ་ལག་ཚུ་ཆ་མཉམ་གྱི་ཕན་ཚུན་དབྱེ་ཚན་ཁྱད་ཚབ་འབདཝ་ཨིན་ཟེར་ཨིན་པས། ཁྱད་ཚབ་གྲུབ་འབྲས་འདི་ དཔེ་ཚད་སྟོང་ཕྲག་གཅིག་ལས་ཉུང་བའི་ནང་ལས་ལེན་མི་ཚུགས་ཨིནམ་འདི་དྲན་དགོཔ།
ཚུག་སྦྱོར།
DSTDEV(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; ཁྱད་ཚད་འཚོལ།)
དཔེ།
དཔེར་བརྗོད་ནང་ལུ་སྐྱེ་ལོ་གཅིག་པའི་ཆ་ལག་ཚུ་ལུ་ལྗིད་ཚད་ཀྱི་ཚད་ལྡན་ཁ་བསྒྱུར་བ་འཚོལ་ནིའི་དོན་ལུ་ (ཡར་སྒྲིལ་གནང་) བི་ ༡༦ ནང་མན་ངག་འདི་བཙུགས། :
=DSTDEV(A1:E10;"Weight";A13:E14)
གྲལ་ཐིག་ ༡༤ ནང་ལོའི་འོག་ལུ་ ༧, ༨, ༩, ལ་སོགས་ གཅིག་ཤུལ་གཅིག་སྦེ་བཙུགས། སྟོན་ཏེ་ཡོད་པའི་གྲུབ་འབྲས་འདི་ འ་ནི་སྐྱེ་ལོའི་ཆ་ལག་ཚུའི་ལྗིད་ཚད་ཀྱི་ཚད་ལྡན་ཁ་བསྒྱུར་བ་ཨིན།
DSTDEVP
DSTDEVP འཚོལ་ཞིབ་ཁྱད་ཚད་དང་མཐུན་སྒྲིག་འབད་མི་གནད་སྡུད་ཁྱབ་ཚད་ཀྱི་ནང་ཐིག་ཚུ་ཆ་མཉམ་ལུ་གཞི་བཞག་སྟེ་ མི་རློབས་ཀྱི་ཚད་ལྡན་ཁ་བསྒྱུར་བ་རྩིས་སྟོནམ་ཨིན། དཔེར་བརྗོད་ལས་ཐོན་ཡོད་པའི་ དྲན་ཐོ་ཚུ་མི་རློབས་ཧྲིལ་བུ་སྦེ་བརྩི་འཇོག་འབད་ཡོདཔ་ཨིན།
ཚུག་སྦྱོར།
DSTDEVP(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; ཁྱད་ཚད་འཚོལ།)
དཔེ།
ཇོ་གི་སྐྱེ་བའི་ཉིནམ་གྱི་སྡེ་ཚོགས་ནང་ལུ་འཛོམས་ཡོད་པའི་སྐྱེ་ལོ་གཅིག་པའི་ཆ་ལག་ཚུ་དོན་ལུ་ལྗིད་ཚད་ཀྱི་ཚད་ལྡན་ཁ་བསྒྱུར་བ་འཚོལ་ནིའི་དོན་ལུ་ (ཡར་སྒྲིལ་གནང་) འོག་ལུ་ཡོད་པའི་མན་ངག་འདི་ བི་ ༡༦ ནང་བཙུགས།:
=DSTDEVP(A1:E10;"Weight";A13:E14)
གྲལ་ཐིག་ ༡༤་ ནང་ ལོ་མ་ལངམ་ ༧ ༨ ༩་ དང་དེ་ལས་ལྷག་སྟེ་ གཅིག་གི་ཤུལ་མ་གཅིག་ཐོ་བཀོད་འབད། གྲུབ་འབྲས་འདི་ ལྗིད་ཚད་ཞིབ་དཔྱད་འབད་ཡོད་མི་ ལོ་གཅིག་པའི་ཨ་ལུ་ཆ་མཉམ་གྱི་དོན་ལུ་ ལྗིད་ཚད་འདི་གི་ ཚད་ལྡན་ཁ་བསྒྱུར་འདི་ཨིན།
DSUM
DSUM གསལ་བཀོད་འབད་ཡོད་པའི་འཚོལ་ཞིབ་ཁྱད་ཚད་མཐུན་སྒྲིག་འབད་མི་གྲལ་ཐིག་དྲན་ཐོ་ཚུ) ཆ་མཉམ་ནང་ གནད་སྡུད་གཞི་རྟེན་ས་སྒོ་ནང་གི་ནང་ཐིག་ཆ་མཉམ་གྱི་ཡོངས་བསྡོམས་སླར་ལོག་འབདཝ་ཨིན།
ཚུག་སྦྱོར།
DSUM(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; ཁྱད་ཚད་འཚོལ།)
དཔེ།
ཇོ་གི་སྐྱེ་བའི་ཉིནམ་གྱི་སྡེ་ཚོགས་ནང་རིམ་པ་གཉིས་པ་ནང་ཡོད་པའི་ཆ་ལག་ཚུ་ཆ་མཉམ་གྱི་སློབ་གྲྭ་ཚུན་གྱི་མཉམ་སྦྲགས་འབད་ཡོད་པའི་རིང་ཚད་འཚོལ་ནིའི་དོན་ལུ་ (ཡར་བཤུད་སྒྲིལ་འབད་གནང་།) བི་ ༡༦ ནང་འོག་ལུ་ཡོད་པའི་མན་ངག་བཙུགས།:
=DSUM(A1:E10;"Distance to School";A13:E14)
"Grade" གི་འོག་གི་གྲལ་ཐིག་ ༡༤ ནང་ལུ་ "2" བཙུགས། རིམ་པ་གཉིས་པ་ནང་ཡོད་པའི་ཆ་ལག་ཚུའི་སློབ་གྲྭ་ཚུན་གྱི་གྱང་ཚད་བསྡོམས་(༡༩༥༠)བཀྲམ་སྟོན་འབད་ཡོདཔ་ཨིན།
DVAR
DVAR གསལ་བཀོད་འབད་དེ་ཡོད་པའི་འཚོལ་ཞིབ་ཁྱད་ཚད་མཐུན་སྒྲིག་འབད་མི་དྲན་ཐོ་ཚུ་ཆ་མཉམ་ནང་གནད་སྡུད་གཞི་རྟེན་ས་སྒོའི་ནང་ཐིག་ཚུ་ཆ་མཉམ་གྱི་མི་མཐུན་པ་སླར་ལོག་འབདཝ་ཨིན། དཔེར་བརྗོད་ལས་ཐོན་པའི་དྲན་ཐོ་ཚུ་ གནད་སྡུད་ཀྱི་དཔེ་ཚད་སྦེ་ བརྩི་འཇོག་འབད་ཡོདཔ་ཨིན། ཁྱད་ཚབ་གྲུབ་འབྲས་གཅིག་ སྟོང་ཕྲག་གཅིག་ལས་ཉུང་མི་ མི་རློབས་དཔེ་ཚད་ལས་ལེན་མི་ཚུགསཔ་ཨིན།
ཚུག་སྦྱོར།
DVAR(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; ཁྱད་ཚད་འཚོལ།)
དཔེ།
ལྟག་གི་དཔེར་བརྗོད་ནང་ལུ་བཀོད་དེ་ཡོད་པའི་ སྐྱེ་ལོ་གཅིག་པའི་ཆ་ལག་ཆ་མཉམ་གྱི་ལྗིད་ཚད་ཀྱི་མི་མཐུན་པ་འཚོལ་ནིའི་དོན་ལུ་ (ཡར་བཤུད་སྒྲིལ་འབད་གནང་) བི་ ༡༦ འདི་འོག་ལུ་ཡོད་པའི་མན་ངག་ནང་བཙུགས།:
=DVAR(A1:E10;"Weight";A13:E14)
གྲལ་ཐིག་ ༡༤ ནང་ སྐྱེ་ལོའི་འོག་ལུ་ ༧ ༨ ༩ ལ་སོགས་ གཅིག་ཤུལ་གཅིག་སྦེ་བཙུགས། གྲུབ་འབྲས་སྦེ་ ཁྱོད་ཀྱིས་ འ་ནི་སྐྱེ་ལོའི་ཆ་ལག་ཆ་མཉམ་གྱི་དོན་ལུ་ ལྗིད་ཚད་གནས་གོང་ཚུའི་མི་མཐུན་པ་མཐོངམ་ཨིན།
DVARP
DVARP གསལ་བཀོད་འབད་དེ་ཡོད་པའི་ འཚོལ་ཞིབ་ཁྱད་ཚད་དང་མཐུན་སྒྲིག་འབད་མི་ དྲན་ཐོ་ཚུ་ཆ་མཉམ་ནང་ གནད་སྡུད་གཞི་རྟེན་ས་སྒོའི་ནང་ཐིག་གནས་གོང་ཚུའི་ མི་མཐུན་པ་རྩིས་སྟོནམ་ཨིན། དྲན་ཐོ་ཚུ་དཔེར་བརྗོད་ལས་ཨིནམ་ལས་ དེ་ཚུ་ མི་རློབས་ཧྲིལ་བུ་སྦེ་བརྩི་འཇོག་འབད་དེ་ཡོདཔ་ཨིན།
ཚུག་སྦྱོར།
DVARP(གནད་སྡུད་གཞི་རྟེན་ ; གནད་སྡུད་གཞི་རྟེན་ས་སྒོ་ ; འཚོལ་ཞིབ་ཁྱད་ཚད།)
དཔེ།
ཇོ་གི་སྐྱེ་བའི་ཉིནམ་གྱི་སྡེ་ཚོགས་ནང་ འཛོམས་ཡོད་པའི་སྐྱེ་ལོ་གཅིག་པའི་ཆ་ལག་ཚུ་ཆ་མཉམ་གྱི་ལྗིད་ཚད་ཀྱི་མི་མཐུན་པ་འཚོལ་ནིའི་དོན་ལུ་ (ཡར་བཤུད་སྒྲིལ་གནང་) བི་ ༡༦ ནང་འོག་ལུ་ཡོད་པའི་མན་ངག་བཙུགས།
=DVARP(A1:E10;"Weight";A13:E14)
གྲལ་ཐིག་ ༡༤ ནང་ སྐྱེ་ལོའི་འོག་ལུ་ ༧ ༨ ༩ ལ་སོགས་གཅིག་ཤུལ་གཅིག་སྦེ་བཙུགས། ཇོ་གི་སྐྱེ་བའི་ཉིནམ་གྱི་སྡེ་ཚོགས་ནང་ འཛོམས་ཡོད་པའི་ འ་ནི་སྐྱེ་ལོའི་ཆ་ལག་ཆ་མཉམ་གྱི་དོན་ལུ་ ལྗིད་ཚད་གནས་གོང་ཚུའི་ མི་མཐུན་པ་འབྱུངམ་ཨིན།


c: text/html

text:
༉ རང་བཞིན་ཐོན་སྐྱེད་གོང་འཕེལ་ལས་འཛིན་གྱིས་ སྤྱི་ལོ་༢༠༡༥ དང་ཕྱདཔ་ད་ ན་ཧིང་ ལོ་གཅིག་གི་ ཁེ་སང་དེ་ བརྒྱ་ཆ་༥༠ དེ་ཅིག་ མར་བབས་སོང་ནུག།
སྤྱི་ལོ་༢༠༡༥ ལུ་ ལས་འཛིན་གྱིས་ ཁེ་སང་དངུལ་ཀྲམ་ས་ཡ་༡༥.༧༠༩ བཟོ་མི་དང་ཕྱདཔ་ད་ སྤྱི་ལོ་༢༠༡༦ ལུ་ མ་དངུལ་ས་ཡ་༧.༨༣༠ ལས་བརྒལ་ བཟོ་མ་ཚུགས་པས།
དེ་ཡང་ དངུལ་ཀྲམ་ས་ཡ་༣.༦༩༡ གནས་པའི་རྡོ་ཚུ་ དགོངས་ཡངས་བཏང་མི་དེ་གིས་ཨིནམ་ད་ དངུལ་ཀྲམ་ས་ཡ་༣.༩༤༦ དེ་ཅིག་ རྡོ་དཀྲུམ་མི་འཕྲུལ་ཆས་ཉམས་བཅོས་འབད་མི་ལུ་བརྟེན་ ཁེ་སང་ལུ་ གནོད་པ་བྱུང་ཡི་ཟེར་ ལས་འཛིན་གྱི་ ལོ་བསྟར་སྙན་ཞུ་ནང་ བཀོད་ནུག།
དེ་མ་ཚད་ དངུལ་ཀྲམ་ས་ཡ་༢.༣༠༩ གནས་པའི་ རྡོ་ཚུ་ནང་ བརྒྱ་ཆ་༡༠ དེ་ཅིག་ ལཱ་འབད་མ་བཏུབ་མི་དང་ རྡོ་གཏེར་འཕྲུལ་ཁང་ཅིག་ མཚམས་འཇོག་འབད་མི་ལུ་ རྒུད་འཐུས་སྤྲོད་མི་ལུ་བརྟེན་ བྱུང་ཡོདཔ་ཨིན་པས།
ལས་འཛིན་གྱིས་ སྤྱི་ལོ་༢༠༡༥ ལུ་ དངུལ་ཀྲམ་ས་ཡ་༤༠༦.༥༥ ཟད་འགྲོ་བཏང་མི་ལས་ ན་ཧིང་ དངུལ་ཀྲམ་ས་ཡ་༤༠༩.༧༩ ཟད་འགྲོ་བཏང་མི་དང་ཕྱདཔ་ད་ ལོ་དེ་ནང་ ཟད་འགྲོ་ཡང་ དངུལ་ཀྲམ་ས་ཡ་༣.༢༤༠ ཡར་སེང་སོང་མི་ལུ་བརྟེན་ བགོ་བཤའི་ཁེ་སང་ཡང་ གསལ་སྟོན་འབད་མ་ཚུགས་པས།
སྤྱི་ཟླ་༥ པའི་ཚེས་༢༦ ལུ་ འབྲུག་མི་སེར་རྒྱུ་ནོར་གཞི་བཟུང་གི་ ལོ་བསྟར་གནས་ཚུལ་ཞལ་འཛོམས་ནང་ ལས་འཛིན་གྱི་ བཀོད་ཁྱབ་གཙོ་འཛིན་ངོ་ཚབ་ བསོད་ནམས་ཆོས་འཕེལ་གྱིས་ སླབ་མིའི་ནང་ ལས་འཛིན་དེ་ ཁེ་སང་བཟོ་བའི་ ལས་འཛིན་ཅིག་མེན་ཟེར་ཨིནམ་ད་ ལས་འཛིན་གྱི་ དམིགས་ཡུལ་དེ་ཡང་ མི་སེར་ཚུ་ལུ་ ཞབས་ཏོག་གང་དྲག་བྱིན་ནི་དང་ ཤིང་ཆས་དང་ རྡོ་ བྱེམ་ རྡོ་རུག་ བཀྲམ་སྤེལ་ དེ་ལས་ ནགས་ཚལ་བསྐྱར་གསོ་འབད་ནི་ཚུ་ ཨིན་ཟེར་ཨིན་པས།
ཁོ་གིས་འབད་བ་ཅིན་ སྤྱི་ལོ་༢༠༡༦ ལུ་ ཤིང་ཆས་སི་ཨེཕ་ཊི་ས་ཡ་༡.༧ དང་ བྱེམ་སྣུམ་འཁོར་ཊཱག་༥༤,༠༠༠ དེ་ཅིག་ མི་སེར་ཚུ་ལུ་ བགོ་བཀྲམ་འབད་ཡི་ཟེར་ཨིན་པས།
སྙན་ཞུ་དང་འཁྲིལཝ་ད་ ན་ཧིང་ གྲོང་གསེབ་བཟོ་སྐྲུན་ལུ་ རྒྱབ་སྐྱོར་འབད་ནིའི་དོན་ལས་ གོང་ཚད་མར་ཕབ་ཐོག་ ཤིང་ཆས་སི་ཨེཕ་ཊི་༤༠,༦༢༢ བཀྲམ་སྤེལ་འབད་ཡོདཔ་བཞིན་དུ་ ཤིང་ཆས་གསོག་མཇོག་འབད་ནི་ཡང་ སྤྱི་ལོ་༢༠༡༦ གི་ལོ་འགོ་བཙུགསཔ་དང་ཕྱདཔ་ད་ ཤིང་ཆས་༣༦༤,༡༥༢.༢ མར་ཕབ་འབད་ནུག།
ན་ཧིང་ རྡོ་རུག་སི་ཨེཕ་ཊི་ས་ཡ་༩༨༨,༩༢༣.༦༩ བཀྲམ་སྤེལ་འབད་དེ་ དངུལ་ཀྲམ་ས་ཡ་༣༠.༢༦ བཟོ་ཡོད་རུང་ སྤྱི་ལོ་༢༠༡༥ དང་ཕྱདཔ་ད་ དངུས་ཀྲམ་ས་ཡ་༤ དེ་ཅིག་ མར་བབས་སོང་ཡོདཔ་སྦེ་ སྙན་ཞུ་ནང་ བཀོད་ནུག།
དེ་ཡང་ པདྨ་དགའ་ཚལ་ ངང་ཤིང་རྡོ་རུག་འཕྲུལ་ཆས་དང་ སྤ་རོ་ སྤུ་བ་ན་ལུ་ རྒྱལ་འཛིན་ཤེས་རིག་བཟོ་སྐྲུན་འབད་ནིའི་དོན་ལུ་ རྡོ་རུག་འཕྲུལ་ཆས་ཅིག་ གཞི་བཙུགས་མི་དེ་གིས་ ལས་འཛིན་ལུ་ གྱོང་རྒུད་ཕོག་མི་ལུ་བརྟེན་ བཙོང་དགོཔ་ ཐོན་ཡོདཔ་བཞིན་དུ་ ད་ལྟོ་ ལས་འཛིན་ལུ་ རྡོ་འཕྲུལ་ཆས་༢ རྐྱངམ་གཅིག་ཡོདཔ་ཨིན་པས།
བསོད་ནམས་ཆོས་འཕེལ་གྱིས་ སླབ་མིའི་ནང་ ད་རེས་ རྒྱུ་ཆས་མཁོ་འདོད་བཀོད་མི་དང་ བཀྲམ་སྤེལ་འབད་མི་ གཉིས་ཀྱི་བར་ན་ མོས་མཐུན་བྱུང་མ་ཚུགས་རུང་ ལས་འཛིན་གྱིས་ རྒྱུ་ཆས་ཚུ་ ཐོན་སྐྱེད་འབད་ས་ལས་ བཀྲམ་སྤེལ་ལྟེ་བ་ཚུན་ བགོ་བཀྲམ་འབད་ནི་ལུ་ དཔའ་བཅམ་དོ་ཟེར་ཨིན་པས།
ཁོ་གིས་འབད་བ་ཅིན་ ཤིང་ཆས་ཀྱི་ གོང་ཚད་ཚུ་ཡང་ གཅིག་སྦེ་བཟོ་སྟེ་ཡོད་ཟེར་ཨིནམ་བཞིན་དུ་ ན་ཧིང་གི་ལོ་ནང་ ཤར་ཕྱོགས་ལས་ ནུབ་ཕྱོགས་རྫོང་ཁག་ནང་ ཤིང་ཆས་སི་ཨེཕ་ཊི་༡༠༠,༠༠༠ དེ་ཅིག་ བཀྲམ་སྤེལ་འབད་ཡི་ཟེར་ཨིན་པས།
རྒྱུ་ཆས་ཚུ་ བཏོན་ནིའི་དོན་ལུ་ རང་བཞིན་གནས་སྟངས་དང་མཐུན་པའི་ དེང་སང་གི་ ཅ་ཆས་ཚུ་ ལག་ལེན་འཐབ་དོ་ཟེར་ཨིནམ་ད་ མི་སེར་ཚུ་ལུ་ ཞབས་ཏོག་བྱིན་ནི་དོན་ལུ་ ན་ཧིང་ལས་ ཤིང་ཆས་ཀྱི་ སིལ་ཚོང་ཁང་ཡང་ གཞི་བཙུགས་འབད་དེ་ཡོད་ཟེར་ཨིན་པས།
བྱེམ་གྱི་ཐད་ལུ་ ནུབ་ཕྱོགས་རྫོང་ཁག་གི་དོན་ལུ་ བྱེམ་བཏོན་ས་ དབང་འདུས་ཤར་རྐྱངམ་གཅིག་འབདཝ་ལས་ མཁོ་འདོད་གྲུབ་མ་ཚུགས་པར་ ལཱ་ཁག་བཏང་རུང་ ལས་འཛིན་གྱིས་ རྒྱུན་མ་ཆད་པར་ བཀྲམ་སྤེལ་འབད་དོ་ཟེར་ བསོད་ནམས་ཆོས་འཕེལ་གྱིས་ བཤདཔ་ཨིན་པས།
ལས་འཛིན་གྱིས་ ལོ་བསྟར་བཞིན་དུ་ ནགས་ཚལ་འཁོར་ལམ་ སེལ་དགོ་དོ་ཡོདཔ་ལས་ ཟད་འགྲོ་ལེ་ཤ་ བཏང་ཡོདཔ་ད་ སྤྱི་ལོ་༢༠༡༦ ལུ་ རྒྱལ་ཁབ་ནང་འཁོད་ལུ་ ནགས་ཚལ་འཁོར་ལམ་ ཀི་ལོ་མི་ཊར་༧༠༠ དེ་ཅིག་ སེལ་ནི་ཨིན་པའི་གནས་ཚུལ།
ཨོ་རྒྱན་རྡོ་རྗེ།

robotstxt: allowed

filter: keep


text:
ལས་སྡེའི་གཞི་བཀོད།
རྩོད་དཔོན་ཡོངས་ཁྱབ་ཡིག་ཚང་འདི་ རང་སྐྱོང་ཡིག་ཚང་ཅིག་ཨིནམ་དང་ ཡིག་ཚང་འདི་གིས་ གཞུང་གི་ཁྱབ་དབང་དང་ དབང་འཛིན་གྱི་ནང་འཁོད་ལས་བྱུང་བའི་འགན་ཁུར་ཚུ་དང་ གཞན་ཡང་ ཡིག་ཚང་འདི་ལུ་ སྤྲོད་དེ་ཡོད་པའི་ཁྲིམས་ཀྱི་གནད་དོན་ཚུ་ བསྟར་སྤྱོད་འབད་དགོཔ་ཨིན། རྩོད་དཔོན་ཡོངས་ཁྱབ་འདི་ འབྲུག་གི་རྩ་ཁྲིམས་ཆེན་མོའི་རྩ་ཚན་༢༩ ༼༢༽ པའི་དགོངས་དོན་ལྟར་ བློན་ཆེན་གྱི་གྲོས་འདེབས་ཐོག་ འབྲུག་རྒྱལ་པོ་མཆོག་གིས་ སྐུ་ཉིད་ཀྱི་ཕྱག་རྟགས་དང་ཕྱག་དམ་ཅན་གྱི་བཀའ་ཐམ་འོག་ལུ་ རྩོད་དཔོན་ཡོངས་ཁྱབ་སྦེ་ བསྐོ་བཞག་གནང་ཡོད་པའི་ ཁྱད་ལྡན་གྱི་ཁྲིམས་ཀྱི་མཁས་མཆོག་ཅིག་ཨིནམ་དང་ གནས་ཡུན་དེ་ཡང་ ལོ་ལྔའམ་ སྐྱེས་ལོ་༦༥ གཉིས་ ག་ཧ་མི་ཚུན་ཚོད་ཀྱི་བར་ན་ ཕྱག་ཕྱིད་ཞུ་དགོཔ་ཨིན། རྩོད་དཔོན་ཡོངས་ཁྱབ་འདི་ མཐོ་ཤོས་གནས་ཡུན་གཉིས་ཀྱི་ཚད་འཛིན་ཐོག་ ལོག་བསྐོ་བཞག་འབད་ཆོག
རྩོད་དཔོན་ཡོངས་ཁྱབ་འདི་ ཁྲིམས་དོན་འགོ་དཔོན་གཙོ་བོ་འབད་ནི་འདི་གིས་ གཞུང་གི་ཁྲིམས་དོན་གྲོས་དཔོན་དང་ཁྲིམས་དོན་གྱི་སྐུ་ཚབ་ཨིན། གཞུང་ལུ་ ཁྲིམས་ཀྱི་གནད་དོན་སྐོར་ སྟེགས་གསོ་དང་གྲོས་འབུལ་ཕུལ་ནི་ རྒྱལ་ཁབ་ཀྱི་རྩོད་གཞི་ནང་ ཉེས་བཤེར་དང་དགག་ལན་འབད་ནི་དང་ དྲང་ཁྲིམསཀྱི་རྗེས་སུ་བཟུང་སྟེ་ བྱ་སྒོ་གཞན་ཡང་འཐབ་དགོ རྩོད་དཔོན་ཡོངས་ཁྱབ་ཀྱིས་ ཁོའམ་མོ་རའི་འགན་ཁུར་སྒྲུབ་པའི་སྐབས་ འབྲུག་ནང་འཁོད་ཀྱི་ཁྲིམས་འདུན་ཡོངས་ཀྱི་འདུན་ས་ལུ་ བཅར་ནིའི་ཐོབ་དབང་ཡོདཔ་མ་ཚད་ ཕྱི་རྒྱལ་ཁབ་ཀྱི་ཁྲིམས་འདུན་ཡོངས་ཀྱི་འདུན་ས་ལུ་ཡང་ རྒྱལ་ཁབ་ཀྱི་ངོ་ཚབ་སྦེ་ བཅར་ནིའི་ཐོབ་དབང་ཡོད། རྩོད་དཔོན་ཡོངས་ཁྱབ་ལུ་ རྩོད་གཞི་གང་རུང་ཅིག་གི་བཤེར་གཏུགས་ འགོ་བཙུགས་ ཡང་ན་ ཕྱིར་བཏོན་ཚུ་ ཁྲིམས་དང་འཁྲིལ་ཏེ་འབད་ནིའི་དབང་ཚད་ཡོད། དེ་མ་ཚད་ ཁྲིམས་འདུན་ཡོངས་ཀྱི་འདུན་ས་ལུ་ བཅར་ནིའི་ཐོབ་དབང་ཡོདཔ་མ་ཚད་ ཁྲིམས་དོན་གྱི་འདྲི་བ་གང་རུང་ཅིག་གི་སྐོར་ལས་ སྤྱི་ཚོགས་ནང་ ངོ་བཅར་འབད་དེ་ བསམ་འཆར་ཚུ་བརྗོད་ནིའི་ཐོབ་དབང་ཡོད།
རྩོད་དཔོན་ཡོངས་ཁྱབ་ཡིག་ཚང་གི་བཅའ་ཁྲིམས་༢༠༡༥ ཅན་མའི་དོན་ཚན་༦༣ པའི་དགོངས་དོན་བཞིན་ རྩོད་དཔོན་ཡོངས་ཁྱབ་ཀྱི་འགན་འཁྲི་འདི་ འབྲུག་རྒྱལ་པོ་མཆོག་དང་ བློན་ཆེན་ལུ་ཡོད། དེ་འབདཝ་ལས་ རྩོད་དཔོན་ཡོངས་ཁྱབ་ཀྱིས་ འབྲུག་རྒྱལ་པོ་མཆོག་དང་ བློན་ཆེན་ལུ་ ཡིག་ཚང་གི་ལས་དོན་ཚུ་གི་སྐོར་ལས་ ལོ་བསྟར་སྙན་ཞུ་ཅིག་ ཕུལ་དགོ་པའི་འགན་དབང་ཡོད།
རྒྱལ་ཁབ་ རྒྱལཔོ་དང་ གཞུང་རྩ་བ་གསུམ་ལུ་ ཕྱག་ཕྱིད་ཞུ་ནིའི་དོན་ལུ་ ཁག་འགན་དམ་ཟབ་ཅན་ཅིག་ འགན་བཅོལ་འབད་ཡོད་མི་དེ་ཡང་ ཁྲིམས་ཀྱི་རིང་ལུགས་དང་ དྲང་ཁྲིམས་གོང་ལུ་བཀུར་ཡོདཔ་ ངེས་གཏན་བཟོ་ནིའི་དོན་ལུ་ཨིན། རྩོད་དཔོན་ཡོངས་ཁྱབ་ཡིག་ཚང་གི་བཅའ་ཁྲིམས་༢༠༡༥ ཅན་མའི་དོན་ཚན་༩༣ པའི་དགོངས་དོན་དང་འཁྲིལ་བ་ཅིན་ འབྲུག་རྒྱལ་པོ་མཆོག་གིས་ གཤམ་གསལ་གནད་དོན་ཐོག་ལུ་ བློན་ཆེན་གྱི་གྲོས་འདེབས་ཐོག་ རྩོད་དཔོན་ཡོངས་ཁྱབ་ ཕྱིར་དབྱུང་ ཡང་ན་ དགོངས་ཞུ་འབད་བཅུག་ནིའི་རྒྱུ་མཚན་ཚུ་ཡངཿ
༡༽ སྦུང་སྒུལ་ དྲན་ཤེས་ ཡང་ན་ གཞན་རིགས་ཀྱི་འཇོན་ཐངས་མེདཔ་ལས་ ཁོའམ་མོའི་འགན་ཁུར་ཚུ་ བསྒྲུབ་ཚུགས་པའི་ལྕོགས་གྲུབ་མེད་པ།
༢༽ རྩོད་དཔོན་ཡོངས་ཁྱབ་ཡིག་ཚང་གི་བཅའ་ཁྲིམས་ཀྱི་དོན་ཚན་གང་རུང་ཅིག་དང་འགལ་བ་ ཡང་ན་
༣༽ ཁྲིམས་གང་རུང་ཅིག་གི་འོག་ལུ་ ཁྲིམས་གཅོད་གྲུབ་པ།
རྩོད་དཔོན་ཡོངས་ཁྱབ་ཡིག་ཚང་གི་སྒྲིག་བཀོད།
རྩོད་དཔོན་ཡོངས་ཁྱབ་༣ པའི་གནས་ཡུན་སྐབས་ལུ་ ཡིག་ཚང་སྒྲིག་བཀོད་གཞི་སྒྱུར་འབདཝ་དང་འབྲེལ་ སྤྱི་ལོ་༢༠༡༦ སྤྱི་ཟླ་༦ པའི་སྤྱི་ཚེས་༢༨ ལུ་ རྒྱལ་གཞུང་ཞི་གཡོག་ལྷན་ཚོགས་ཀྱིས་ ཡིག་ཚང་འདི་ནང་ ཁྲིམས་དོན་ཞབས་ཏོག་ལས་ཁུངས་དང་ དྲང་ཁྲིམས་ལས་ཁུངས་གཉིས་ གཞི་བཙུགས་འབད་ནིའི་གནང་བ་གནང་ཡོདཔ་བཞིན་ དེ་གི་དོན་ལུ་ མདོ་ཆེན་གཉིས་ཀྱི་ས་སྟོང་སྒོ་ཕྱེ་མི་དེ་གིས་ རྩོད་དཔོན་ཡོངས་ཁྱབ་ཡིག་ཚང་དང་ གཞུང་གི་ལྷན་ཁག་དང་ལས་སྡེ་ཁག་ཚུ་ནང་ལུ་ འཛུལ་ཞུགས་འབད་མི་ ཁྲིམས་དོན་འགོ་དཔོན་ཚུ་གི་དོན་ལུ་ གཡོག་གི་མདུན་ལམ་གསརཔ་ཅིག་ འགོ་བཙུགས་ཏེ་ཡོདཔ་ཨིན།
ཡིག་ཚང་འདི་གི་ རྩ་ཁྲིམས་ཅན་གྱི་འགན་དབང་ཚུ་ ལས་ཁུངས་ཁག་གཉིས་བརྒྱུད་དེ་ བསྒྲུབ་ནི་ཨིནམ་དང་ དེ་ནང་ལུ་ སྡེ་ཚན་ཁག་གསུམ་ཡོད་མི་དེ་ཡང་ ཁྲིམས་དོན་ཞབས་ཏོག་སྡེ་ཚན་དང་ ཟིན་འགོད་དང་བསྐྱར་ཞིབ་སྡེ་ཚན་ དེ་ལས་ ཉེས་བཤེར་དང་རྩོད་བཤེར་སྡེ་ཚན་ཚུ་ཨིན། རྩོད་དཔོན་ཡོངས་ཁྱབ་ཡིག་ཚང་གི་བཅའ་ཁྲིམས་ཀྱི་དོན་ཚན་༧ པའི་དགོངས་དོན་བཞིན་ ཡིག་ཚང་འདི་ནང་ ལས་ཁུངས་དང་སྡེ་ཚན་ དེ་ལས་ སྡེ་ཕྲན་ཁ་སྐོང་ གཞི་བཙུགས་འབད་དགོཔ་འཐོན་པ་ཅིན་ རྩོད་དཔོན་ཡོངས་ཁྱབ་ཀྱིས་ རྒྱལ་གཞུང་ཞི་གཡོག་ལྷན་ཚོགས་དང་གྲོས་བསྟུན་ཐོག་ལུ་ གཞི་བཙུགས་འབད་ཆོགཔ་ཨིན། དོ་རུང་ ཡིག་ཚང་འདི་ནང་ ‘རྒྱལ་སྤྱི་ཁྲིམས་འབྲེལ་སྡེ་ཚན་’ ཟེར་མི་ སྡེ་ཚན་གསརཔ་ཅིག་གནང་བ་གྲུབ་ཡོདཔ་དང་ སྡེ་ཚན་འདི་གིས་ རྒྱལ་སྤྱིའི་ཁྲིམས་དང་མཐའ་འཁོར་ཁྲིམས་ཀྱི་གནད་དོན་ཚུ་གི་ཐོག་ལུ་ དམིགས་བསལ་དུ་གཙོ་བོར་བཏོན་ནི་ཨིན།
ད་ལྟོ་འབད་བ་ཅིན་ རྩོད་དཔོན་ཡོངས་ཁྱབ་ལུ་ ཁྲིམས་དོན་ཞབས་ཏོག་ལས་ཁུངས་ཀྱི་མདོ་ཆེན་གྱིས་གཙོས་པའི་ སྡེ་ཚན་གསུམ་གྱི་གཙོ་འཛིན་ཚུ་གིས་ རྒྱབ་སྐྱོར་འབད་དེ་ཡོད།
དྲང་ཁྲིམས་ལས་ཁུངས།
དྲང་ཁྲིམས་ལས་ཁུངས་ཀྱི་འོག་ལུ་ ཉེས་བཤེར་དང་རྩོད་བཤེར་སྡེ་ཚན་ རྒྱུ་དངོས་དང་འཁྲུན་ཆོད་བསྟར་སྤྱོད་སྡེ་ཕྲན་ དེ་ལས་ བརྡ་བརྒྱུད་དང་བརྡ་དོན་ཞབས་ཏོག་དང་ དཔེ་མཛོད་སྡེ་ཕྲན་ཚུ་ཡོདཔ་ཨིན།
ཉེས་བཤེར་དང་རྩོད་བཤེར་སྡེ་ཚན།
དྲང་ཁྲིམས་ལས་ཁུངས་འོག་ལུ་ཡོད་པའི་ ཉེས་བཤེར་དང་རྩོད་བཤེར་སྡེ་ཚན་ལུ་ རྒྱལ་ཁབ་ཀྱི་ངོ་ཚབ་སྦེ་ ཉེས་རྩོད་དང་ཞི་རྩོད་གཉིས་ རིམ་པ་བཞིན་ ཉེས་བཤེར་དང་རྩོད་བཤེར་འབད་ནིའི་འགན་དབང་སྤྲོད་དེ་ཡོད། དེ་གི་དབང་ཚད་ཡང་ འབྲུག་གི་རྩ་ཁྲིམས་ཆེན་མོའི་རྩ་ཚན་༢༩ པའི་དགོངས་དོན་དང་ རྩོད་དཔོན་ཡོངས་ཁྱབ་ཡིག་ཚང་གི་བཅའ་ཁྲིམས་དོན་ཚན་༡༠ པའི་དགོངས་དོན་དང་འཁྲིལ་ གནང་སྟེ་ཡོདཔ་ཨིན། རྩོད་དཔོན་མང་ཤོས་ཅིག་ར་ ཉེས་བཤེར་དང་རྩོད་བཤེར་སྡེ་ཚན་ནང་ཡོདཔ་དང་ དེ་ཡང་ རྩོད་དཔོན་༣༣ དང་ ཁག་འབག་རྩོད་དཔོན་༣ དེ་ལས་ རྩོད་དཔོན་ལས་རོགསཔ་༦ བཅས་ རྩོད་དཔོན་༤༢ ཡོདཔ་ཨིན། ཁོང་ག་ར་ལུ་ ཉེས་བཤེར་དང་རྩོད་བཤེར་གྱི་འགན་ཁུར་ཧྲིལ་བུམ་བཀལ་ཏེ་ཡོདཔ་ཨིན།
གོམས་འདྲིས་ལས་རིམ།
ཡིག་ཚང་གིས་ ཁྲིམས་ཀྱི་རིང་ལུགས་རྗེས་སུ་བཟུང་སྟེ་ ནུས་ཤུགས་ཅན་གྱི་ཁྲིམས་ལུགས་བཟོ་ཐབས་ལུ་ གོམས་འདྲིས་ལས་རིམ་ཚུ་ རྒྱ་ཆེ་དྲགས་སྦེ་བྱིནམ་ཨིན། གོམས་འདྲིས་ལས་རིམ་ཚུ་ཡང་ ཁྲིམས་ཀྱི་སློབ་ཕྲུག་ཚུ་དང་ ལཱ་གཡོག་གསརཔ་ནང་འཛུལ་མི་ཚུ་ ཤུལ་ལས་ ཁོང་རའི་དང་འདོད་བཞིན་ གདམ་འཐུ་འབད་ནི་ནང་ ཆ་རོགས་འབད་ཚུགས་པའི་ཐབས་ལུ་ དངོས་འབྲེལ་ཁྲིམས་ཀྱི་ཤེས་ཡོན་ཚུ་བྱིནམ་ཨིན། ཁྲིམས་ཀྱི་ཆོས་ཚན་དང་འཁྲིལ་ཏེ་ གོམས་འདྲིས་དུས་ཡུན་ཡང་ ཟླ་ངོ་༡ ལས་ ལོ་ངོ་༡ གི་བར་ན་ འགོརཝ་ཨིན། གོམས་གཡོགཔ་ཚུ་ ཉེས་འདོགས་པ་གོངམ་ཚུ་དང་རྩོད་དཔོན་ཚུ་གི་ལྟ་རྟོག་འོག་ལུ་ འགན་ཁུར་སྤྲོད་དེ་བཞགཔ་ཨིན། དེ་སྦེ་ ཡིག་ཚང་ནང་ གོམས་གཡོག་རྒྱུག་མི་ལས་བརྟེན་ ཁོང་གི་རྒྱུད་ལུ་ ཁྲིམས་ཀྱི་ཤེས་ཡོན་དང་ དངོས་འབྲེལ་ཉམས་མྱོང་ཚུད་དེ་ ཤུལ་ལས་ གཏན་གཡོག་ནང་འཛུལ་ཞུགས་འབད་ནིའི་དོན་ལུ་ གྲ་སྒྲིག་ལེགས་ཤོམ་སྦེ་བརྐྱབ་ཚུགས་པའི་ཁེ་ཕན་ཡོདཔ་ཨིན།
ཁྲིམས་དོན་ཞབས་ཏོག་ལས་ཁུངས།
ཁྲིམས་དོན་ཞབས་ཏོག་ལས་ཁུངས་ཀྱི་འགན་ཁུར་འདི་ རྩོད་དཔོན་ཡོངས་ཁྱབ་དང་ འབྲུག་གཞུང་ལུ་ ཁྲིམས་ཀྱི་གནད་དོན་གང་རུང་ཅིག་གི་ཐོག་ལུ་ གྲོས་འབུལ་ཕུལ་ནི་དང་ གཞུང་གི་ཆ་གནས་ཡོད་པའི་ཁྲིམས་ཚུ་ ཟིན་འགོད་དང་བསྐྱར་ཞིབ་འབད་ནི་ཚུ་ཨིན། དེ་གི་དབང་ཚད་ཡང་ འབྲུག་གི་རྩ་ཁྲིམས་ཆེན་མོའི་རྩ་ཚན་༢༩ པའི་དགོངས་དོན་དང་ རྩོད་དཔོན་ཡོངས་ཁྱབ་ཡིག་ཚང་གི་བཅའ་ཁྲིམས་དོན་ཚན་༡༠ པའི་དགོངས་དོན་དང་འཁྲིལ་གནང་སྟེ་ཡོདཔ་ཨིན། ལས་ཁུངས་འདི་ གོང་གསལ་འགན་དབང་དང་འཁྲིལ་ ཁྲིམས་དོན་ཞབས་ཏོག་སྡེ་ཚན་དང་ ཟིན་འགོད་དང་བསྐྱར་ཞིབ་སྡེ་ཚན་བཅས་ སྡེ་ཚན་གཉིས་ལུ་ཁག་དབྱེ་སྟེ་ཡོདཔ་ཨིན།
ཁྲིམས་དོན་ཞབས་ཏོག་སྡེ་ཚན།
ཁྲིམས་དོན་ཞབས་ཏོག་སྡེ་ཚན་གྱི་འགན་ཁུར་གཙོ་བོ་ར་ རྩོད་དཔོན་ཡོངས་ཁྱབ་འདི་ རྒྱལ་ཁབ་ཀྱི་ཁྲིམས་དོན་གྲོས་དཔོན་དང་ངོ་ཚབ་ཅིག་ཨིནམ་ལས་ ཁོའམ་མོ་རའི་ འགན་ཁུར་འབག་ནི་ནང་ རྒྱབ་སྐྱོར་ཕུལ་དགོཔ་ཨིན།
སྡེ་ཚན་འདི་གིས་ རྩོད་དཔོན་ཡོངས་ཁྱབ་ཡིག་ཚང་གི་བཅའ་ཁྲིམས་ཀྱི་ནང་གསལ་བཞིན་ གཞུང་གིས་དྲི་གཏུགས་འབད་མི་ ཁྲིམས་ཀྱི་གནད་དོན་དང་ གཞན་ཡང་ཁྲིམས་ཀྱི་རིགས་སུ་གཏོགས་པའི་གནད་དོན་ཐོག་ལུ་ ཁྲིམས་དོན་བསམ་འཆར་དང་ཞབས་ཏོག་ཚུ་བྱིན་ནི་ ཁྲིམས་ཀྱི་མཁས་ལྡན་ཚུ་ལུ་ ཁྲིམས་ཀྱི་ཤེས་ཡོན་བྱིན་ནི་ དེ་ལས་ ད་རེས་ནངས་པའི་ཁྲིམས་ཀྱི་ལེགས་སྒྱུར་ཐོག་ལུ་ སྤྱིར་བཏང་མི་མང་ཡོངས་ལུ་ ཁྲིམས་ཀྱི་གོ་བ་བརྡ་སྤྲོད་ལས་རིམ་ཚུ་ འགོ་འདྲེན་འཐབ་དགོ་པའི་འགན་ཁག་བཀལ་ཏེ་ཡོདཔ་ཨིན།
དེ་མ་ཚད་ ནམ་ར་འབད་རུང་ ཡིག་ཚང་འདི་ལུ་ བྱ་བའི་གནད་སྤྱོད་དང་ལམ་སྟོན་ལ་སོགས་པ་གང་རུང་ཅིག་ བཟོ་དགོ་པའི་འགན་ཁུར་སྤྲོད་པའི་སྐབས་ འབྲེལ་ཡོད་ཁྲིམས་འབྲེལ་གཙུག་སྡེ་ཚུ་དང་གཅིག་ཁར་ མཉམ་འབྲེལ་ཐོག་ལས་འབད་དགོཔ་ཨིན། འགན་ཁུར་དེ་ཚུ་ འཐུས་ཤོར་མེད་པར་འབག་ཚུགས་ནིའི་དོན་ལུ་ སྡེ་ཚན་འདི་ གྲོས་འབུལ་སྡེ་ཕྲན་དང་ ཁྱབ་སྤེལ་སྡེ་ཕྲན་བཅས་ སྡེ་ཕྲན་གཉིས་ལུ་ ཁག་དབྱེ་སྟེ་ཡོདཔ་ཨིན། དོ་རུང་ སྡེ་ཚན་འདི་གི་འོག་ལུ་ རྫོང་ཁ་ཁྱད་རྩལ་སྡེ་ཕྲན་ཅིག་ཡང་ཡོདཔ་ཨིན།
གྲོས་འབུལ་སྡེ་ཕྲན།
གྲོས་འབུལ་སྡེ་ཕྲན་གྱིས་ གཙོ་བོ་ར་ ནང་འཁོད་ཀྱི་ཁྲིམས་དང་རྒྱལ་སྤྱིའི་ཁྲིམས་གཉིས་དང་འབྲེལ་བ་འཐབ་ཨིན། ཁྲིམས་ཀྱི་དོན་ཚན་ཚུ་ཡང་ རྒྱལ་སྤྱིའི་ལྷན་འཛོམས་དང་ཆིངས་ཡིག་ལས་འགོ་བཟུང་ རྩ་ཁྲིམས་ཅན་གྱི་གཞུང་སྐྱོང་གི་གནད་དོན་ཚུ་དང་ ཁྲལ་འབབ་ བཅད་མཚམས་ བཙག་འཐུ་ གཏེ་པོ་སྤྲོད་ལེན་ གཞུང་གི་ཁག་འབག་ ཡོངས་འབྲེལ་ཉེན་སྲུང་ལ་སོགས་པ་ཚུ་བརྩིས་པའི་ཉེས་རྩོད་དང་ཞི་རྩོད་ཀྱི་བར་ན་ཚུདཔ་ཨིན།
ཁྱབ་སྤེལ་སྡེ་ཕྲན།
ཁྱབ་སྤེལ་སྡེ་ཕྲན་གྱིས་ ཁྲིམས་ཀྱི་མཁས་ལྡན་ཚུ་ལུ་ ཁྲིམས་ཀྱི་ཤེས་ཡོན་བྱིན་ནི་དང་ ད་རེས་ནངས་པའི་ཁྲིམས་ཀྱི་ལེགས་སྒྱུར་ཐོག་ལུ་ སྤྱིར་བཏང་མི་མང་ཡོངས་ལུ་ ཁྲིམས་ཀྱི་གོ་བརྡ་སྤེལ་ནི་ནང་ དམིགས་བསལ་དུ་གཙོ་བོར་བཏོནམ་ཨིན།
རྫོང་ཁ་ཁྱད་རྩལ་སྡེ་ཕྲན།
རྫོང་ཁ་ཁྱད་རྩལ་སྡེ་ཕྲན་ནང་ལུ་ ད་ལྟོ་འབད་བ་ཅིན་ སྐད་ཡིག་གོང་འཕེལ་འགོ་དཔོན་གོངམ་ཅིག་ཡོདཔ་དང་ དེ་གིས་ སྡེ་ཚན་གསུམ་ལུ་ དམིགས་བསལ་དུ་སྐད་སྒྱུར་གྱི་ལཱ་དང་ གཞན་ཡང་ཁྲིམས་ཁང་ཞུ་ཡིག་གི་རིགས་ཚུ་འབྲི་ནི་ནང་ རྒྱབ་སྐྱོར་བྱིནམ་ཨིན།
ཟིན་འགོད་དང་བསྐྱར་ཞིབ་སྡེ་ཚན།
ཟིན་འགོད་དང་བསྐྱར་ཞིབ་སྡེ་ཚན་འདི་ གཞུང་གི་ལས་སྡེ་ཁག་ཚུ་དང་གཅིག་ཁར་མཉམ་རུབ་འབད་དེ་ ཁྲིམས་བཟོའི་ཟིན་འགོད་དང་ དཔྱད་ཡིག་དང་བདག་སྐྱོང་གི་ཁྲིམས་བཟོ་བསྐྱར་ཞིབ་འབད་ནི་ནང་ལུ་ རྒྱབ་སྐྱོར་བྱིན་མི་སྡེ་ཚན་ཅིག་ཨིན། སྡེ་ཚན་འདི་ལུ་ ཁྲིམས་ཀྱི་འགན་ཁུར་མ་འདྲཝ་ འགན་བཅོལ་འབད་དེ་ཡོད་མི་ཚུ་ཡངཿ
- གཞུང་གི་ལས་སྡེ་གཞན་ཚུ་གིས་ ཟིན་འགོད་བཏབ་ཡོད་པའི་དཔྱད་ཡིག་དང་བདག་སྐྱོང་གི་ཁྲིམས་བཟོ་བསྐྱར་ཞིབ་འབད་ནི།
- གཞུང་གི་བཀའ་རྒྱ་དང་འཁྲིལ་ ཁྲིམས་བསྐྱར་ཞིབ་འབད་ནིའི་དོན་ལུ་ ཚོགས་ཆུང་ཅིག་གཞི་བཙུགས་འབད་ནི་དང།
- རྒྱལ་ཁབ་ནང་གི་ཁྲིམས་ག་ར་ བཅོལ་འཇོག་འབད་སའི་ས་སྒོ་ཅིག་སྦེ་ ལག་ལེན་འཐབ་ནི་ཚུ་ཨིན།
གཞན་ཡང་ སྡེ་ཚན་འདི་གིས་ ལྷན་ཁག་དང་གཞུང་གི་ལས་སྡེ་ཁག་ཚུ་ནང་ལས་ཕར་ ལཱ་འབད་མི་ ཁྲིམས་རྩོདཔ་ཚུ་ག་རའི་དོན་ལུ་ ཟིན་འགོད་དང་བསྐྱར་ཞིབ་སྦྱོང་བརྡར་ཚུ་བྱིན་དོ་ཡོདཔ་ཨིན།
བདག་སྐྱོང་ཞབས་ཏོག
རྩོད་དཔོན་ཡོངས་ཁྱབ་འོག་གི་བདག་སྐྱོང་གི་ཞབས་ཏོག་འདི་ཡང་ ཡིག་ཚང་གི་ཉིན་བསྟར་བྱ་རིམ་ཚུ་ འཐུས་ཤོར་མེད་པར་ སྒྲིང་སྒྲིང་སྦེ་བཞག་ནི་ལུ་ རྒྱབ་སྐྱོར་བྱིན་མི་ ཡན་ལག་ཡིག་ཚང་གཙོ་བོ་ཅིག་ཨིན། བདག་སྐྱོང་ཞབས་ཏོག་འདི་ཡང་ ཚེ་དབང་རིན་ཆེན་གྱིས་ འགོ་འཛིན་འབད་དེ་ཡོདཔ་དང་ དེ་ནང་ བདག་སྐྱོང་ དངུལ་རྩིས་ མི་སྟོབས་དང་ བརྡ་དོན་འཕྲུལ་རིག་སྡེ་ཕྲན་ཚུ་ཚུདཔ་ཨིན།


text:
འབྲུག་གཞུང་དང་ ཇཱ་པཱན་གཞུང་གི་ འབྲུག་ལུ་ཡོད་པའི་ རྒྱལ་སྤྱིའི་ཇཱ་པཱན་མཉམ་འབྲེལ་ལས་སྡེའི་ཡིག་ཚང་གཉིས་ཀྱིས་བར་ན་ མི་སྟོབས་གོང་འཕེལ་གྱི་སློབ་གཉེར་གྲོགས་རམ་གྱི་ གནས་ཚུལ་གསར་བཏོན།
འབྲུག་གཞུང་དང་ ཇཱ་པཱན་གཞུང་གི་ འབྲུག་ལུ་ཡོད་པའི་ རྒྱལ་སྤྱིའི་ཇཱ་པཱན་མཉམ་འབྲེལ་ལས་སྡེའི་ཡིག་ཚང་གཉིས་ཀྱིས་བར་ན་ མི་སྟོབས་གོང་འཕེལ་གྱི་སློབ་གཉེར་གྲོགས་རམ་ ཟེར་བའི་ལས་འགུལ་གྱི་ འགན་ཡིག་གུར་མཚན་རྟགས་བཀོད་གནང་ཡི། ཇཱ་པཱན་གཞུང་གི་འབྲུག་ལུ་གནས་སྡོད་སྐུ་ཚབ་ སུ་ཟུ་ཀི་ སཱ་ཏོ་ཤི་དང་ འབྲུག་གཞུང་གི་སྐུ་ཚབ་བི་ཚོབ་རྣམ་རྒྱལ་གཉིས་ཀྱི་བར་ན་ མི་སྟོབས་གོང་འཕེལ་གྱི་སློབ་གཉེར་གྲོགས་རམ་ཟེར་བའི་ལས་འགུལ་གུར་ བརྗེ་སོར་གྱི་ཡིག་ཆས་གུར་མཚན་རྟགས་བཀོད་གནང་བའི་ཤུལ་ལས་ འབྲུག་ལུ་ཇཱ་པཱན་གྱི་གཞུང་ཚབ་ཡིག་ཚང་གི་གཙོ་འཛིན་ངོ་ཚབ་ སྐུ་ཟོ་ ཝ་ཏ་ནཱ་བཱི་དང་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཀྱི་དྲུང་ཆེན་ འཕྲིན་ལས་རྣམ་རྒྱལ་གཉིས་ཀྱི་བར་ན་ ད་རེས་ སྤྱི་ཚེས་ ༧/༠༦/༢༠༢༡ ལུ་ ཇཱ་པཱན་གྱི་ཡཱེན་བསྡོམས་ (༡༧༤,༠༠༠,༠༠༠.༠༠) དངུལ་ཀྲམ་ ༡༡༠,༠༠༠,༠༠༠ (དངུལ་ཀྲམ་ས་ཡ་གཅིག་བརྒྱ་བཅུ་ཐམས) རྩིས་གནས་མི་ མི་སྟོབས་གོང་འཕེལ་གྱི་སློབ་གཉེར་གྲོགས་རམ་ཟེར་བའི་ལས་འགུལ་གྱི་ གྲོགས་རམ་གན་ཡིག་གུར་མཚན་རྟགས་བཀོད་གནང་ཡི། ཇཱ་པཱན་གོང་འཕེལ་གྱི་སློབ་གཉེར་གྲོགས་རམ་འདི་ འབྲུག་རྒྱལ་ཁབ་ཀྱི་ལཱ་གཞི་མ་འདྲཝ་ཚུ་ནང་མི་སྟོབས་གོང་འཕེལ་བཏང་ཐབས་ཀྱི་དོན་ལས་ཨིན། སློབ་གཉེར་གྲོགས་རམ་འདི་གིས་ ཇཱ་པཱན་གྱི་གཙུག་ལག་སློབ་སྡེ་ཚུ་ནང་ལུ་ ཞི་གཡོགཔ་ཚུ་གིས་ གཙུག་ལག་མཐོ་རིམ་ཤེས་ཡོན་གྱི་ཤེས་ཚད་དང་ཆེས་མཐོའི་ཤེས་ཡོན་གྱི་ལས་རིམ་ཚུ་ནང་ སློབ་སྦྱང་ནིའི་གོ་སྐབས་ཐོབ་ཚུགས་ནི་ཨིན། ལས་འགུལ་འདི་ཡང་ རྒྱལ་གཞུང་ཞི་གཡོག་ལྷན་ཚོགས་ཀྱིས་འགོ་འདྲེན་འཐབ་ནི་ཨིན།


text:
Annual School Rimdro 2019
༉ སྤྱིར་འགྲོ་བ་རིགས་དྲུག་སེམས་ཅན་ཐམས་ཅད་དང་ ལྷག་པར་དུ་བསམ་གཏན་སྒང་སློབ་གྲྭ་ལྟེ་བའི་ སློབ་དཔོན་དང་ལས་བྱེདཔ་ སློབ་ཕྲུག་བུ་ དང་བུམོ་ཚུ་གི་རྒྱུད་ལུ་ བསགས་ཡོད་པའི་ ལས་ངན་སྡིག་སྒྲིབ་ཚུ་དག་སྟེ་ ཚོགས་བསགས་སྒྲིབ་སྦྱང་འབད་དེ་ གནས་སྐབས་མངོན་པར་མཐོ་བ་ ལྷ་དང་མིའི་གོང་འཕང་དང་ མཐར་ཐུག་ངེས་པར་ལེགས་པ་ སངས་རྒྱས་ཀྱིས་གོང་འཕང་རིན་པོ་ཆེ་ ཐོབ་ནི་དོན་ལུ་་ ལོ་བསྟར་གནང་སྲོལ་ཡོད་ པའི་ སློབ་གྲྭའི་རིམ་འགྲོ་འདི་ དབང་འདུས་ཕོ་བྲང་རྫོང་ཁག་ རྭ་བྲག་ལྷ་ཁང་གི་དབུ་འཛིན་ བླམ་ལྷ་ཕྲུག་མཆོག་གིས་ དབུ་བཞུགས་ཐོགས་ལས་ དགེ་སློང་ཞེ་གྲངས་བཅུ་ཐམ་ལྷག་ཙམ་གྱིས་ རིམ་འགྲོ་ལྷམོ་འབའ་མཆོད་ ཕྱི་གླི་ མཚོ་སྨན་གནསཔ་དང་ ཆོས་འབུམ་ལྷག་མི་ ཞེ་གྲངས་སུམ་ཅུ་ ལྷག་ཙམ་གྱིས་ ཉིནམ་གཅིིག་གི་རིང་ལུ་ གནང་ཡོདཔ་ཨིན།
འདི་གི་སྐབས་ལུ་ དྲོ་པ་ཆུ་ཚོད་༧:༠༠་དེ་ཅིག་ཁར་ སློབ་དཔོན་དང་སློབ་གྲྭའི་ལས་བྱེདཔ་གེ་ར་ བླམ་དང་གསུང་ཆོགཔ་ཚུ་ གདོང་བསུའི་ འབད་ནི་དོན་ལུ་ བསང་བཏང་ བཀབ་ནེ་སྐབས་ གྱལ་བཅད་དེ་བསྒུག་ཡོདཔ་མ་ཚད་ སློབ་ཕྲུག་ཚུ་གི་ཧོངས་ལས་ ན་གཞོན་ཁས་བླངས་ སྡེ་ཚན་ནང་ལས་ བཅའ་མར་གཏོགས་ཡོདཔ་ཨིན། དྲོ་པ་ཆུ་ཚོད་༧:༢༠དེ་ཅིག་ཁར་ བླམ་དང་གསུང་ཆོགཔ་ཚུ་བྱོནམ་ཅིག་ སློབ་གྲྭ་ནང་ ཕེབས་ ཡོད་པའི་བརྡ་ཚོན་ལུ་ ཕེབས་ཇ་དྲངས་ཞིནམ་ལས་ དང་པ་ར་ལྷ་བསང་གནང་ནི་ འགོ་བཙུགས་ཡོདཔ་ཨིན། སློབ་གྲྭའི་རིམ་འགྲོ་ སྐབས་སུ་ སློབ་དཔོན་དང་ལས་བྱེདཔ་ སློབ་ཕྲུག་ཕོ་མོ་གེ་ར་ སག་སག་གདིག་དིག་སྦེ་ དྲོ་པ་ལས་འཛོམས་ཡོདཔ་ལས་ ཆོགཔ་ཚུ་ལུ་ དྲངས་ཚར་བའི་ མཐའ་མ་ གསོལ་ཇ་ཚུ་གོ་རིམ་བཞིན་དུ་ དྲངས་ཡོདཔ་ཨིན།
དེ་ལས་ལྷ་བསང་གྲོལ་ཞིནམ་ལས་ དྲོ་པའི་བཞེས་ཐུག་དྲངས་ འདི་གི་་ཤུལ་ལས་ ལྷམོ་འབའ་མཆོད་ཀྱིས་ གསུངས་བཤད་་གནང་ནི་ འགོ་ བཙུགས་ཡི། སློབ་གྲྭའི་སློབ་དཔོན་དང་ ལས་བྱེདཔ་ཚུ་ དེ་ལས་སློབ་ཕྲུག་ཕོ་མོ་ཡོངས་ཀྱིས་ རིམ་པ་བཞིན་དུ་ གྱལ་ཚར་ཏེ་ ཕྱག་དང་སྙན་དར་ ཚུ་ ཕུལ་ཡོདཔ་ཨིན། དེ་་དང་ཅིག་ཁར་་ སློབ་དཔོན་དང་ལས་བྱེདཔ་ཚུ་གི་མ་དོ་བ་ སློབ་གྲྭའི་ཉེ་འདབས་ལུ་ཡོད་པའི་ ལས་ཁུངས་ཁག་གི་ འགོ་ དཔོན་དང་ སློབ་གྲྭའི་ལས་བྱེད་པའི་གཉེན་གྲོགས་ སྤུན་ཆ་ལ་སོགས་པ་ཚུ་གིས་ བཅའ་མར་གཏོགས་ཏེ ཕྱི་རུ་གཏོར་མ་དང་ གེགས་ལ་སོགས་པ་ ཕྱིར་བཏོན་འབག་ཞིནམ་ལས་རྐྱངམ་ཅིག་ ལོག་བྱོན་ཡོདཔ་ཨིན།
དུས་ཅི་གི་ལོ་འདི་ནང་ སློབ་ཕྲུག་ཆོས་འབུམ་ལྷག་མི་༢༨ལྷག་་ཙམ་ཡོདཔ་མི་ཚུ་ལུ་ ཕྱི་གསུང་ཆོག་པའི་གྲལ་ལུ་བརྩི་སྟེ་ དྲོ་པ་བཞེས་ ཐུགཔ་ལས་ འགོ་བཙུགས་ཏེ་ ཕྱི་རུའི་ཚོགས་དང་ འགྱེབ་ཆ་ཚུ་ཡང་ མ་བཏུབ་བཏུབ་སྦེ་ ཕུལ་ཚུགས་ཅི་ཟེར་ཞུ་ནི་ཨིན། དུས་ཅི་གི་ ལོ་འདི་ནང་སྲོལ་བཟང་ པོ་ གསརཔ་ལེ་ཤ་བཙུགས་ཡོད་པའི་གྲལ་ལས་ གཅིག་འདི་ སྔོན་དང་ཕུ་ལས་དར་ཁྱབ་སོང་ཡོད་མི ཚོགས་ཕུལ་ཞིནམ་ལས་ ཚོགས་གླུ་འཐོན་ ནི་འདི་ སློབ་གྲྭའི་རིམ་འགྲོ་སྐབས་སུ་ སྲོལ་གསརཔ་ཅིག་ གཞི་བཙུགས་འབད་ཡོདཔ་ཨིན།
དེ་བཟུམ་སྦེ་ དྲོ་པའི་བཞེས་ཐུགཔ་འདི་ གསུངས་ ཆོགཔ་ ཆོས་ལྷག་མི་ སློབ་གྲྭའི་ལས་བྱེདཔ་ཚུ་ལུ་ དྲངས་པ་གི་མ་ཚད་པར་ འདི་ཁར་འཛོམས་ཡོད་པའི་ སློབ་ཕྲུག་ཚུ་ལུ་ཡང་ དྲངས་ཚུགསཔ་ ལས་ སློབ་གྲྭའི་རིམ་འགྲོ་སྐབས་སུ་ ཐུགཔ་འཐུང་ནི་གོ་སྐབས་འདི་ ལོ་བཞི་འགྱོཝ་ད་ དུས་ཅི་འགོ་དང་པ་ཨིན་ཟེར་སླབ་མི་ཡང་ འཐོན་ཡོདཔ་ ཨིན། གཞན་སློབ་ཕྲུག་ཆོས་ལྷག་མི་ལུ་ འགྱེབ་ཆ་ཕུལ་ནི་ བཞེས་སྒོ་ ཆོགཔ་གི་གྲངས་སུ་བརྩི་རྐྱབ་ནི་དང་ བླ་མའི་སྐུ་མདུན་ལུ་ གླུ་དང་སྒོར་ སྒོརམ་གི་ཞབས་ཁྲ་ སྤྱན་འབུལ་ཞུ་ནི་ལ་སོགས་པ་ སྲོལ་བཟང་པོ་ལེ་ཤ་ འགོ་བཙུགས་ཡོདཔ་ཨིན་མས། དེ་མ་ཚད་ རིམ་འགྲོའི་སྐབས་ལུ་ བླམ་མཆོག་གིས་ ཕྱི་མགྱོནམ་དང་སློབ་གྲྭའི་སློབ་དཔོན་ ལས་བྱེདཔ་ དེ་ལས་ སློབ་རིམ་༡༠པའི་ སློབ་ཕྲུག་ ཚུ་ལུ་ སྤྱིར་བཏང་ནང་པ་སངས་རྒྱས་པའི་ཆོས་ཀྱི་བསྐོར་ལས་ ཆོས་བཤད་དང་ རིམ་འགྲོ་འདི་གི་ཕན་ཡོན་ ག་དེ་སྦེ་ར་ཡོདཔ་ཨིན་ན་ཚུ་ ཧིང་ སངས་ས་སྦེ་ གསུངས་གནང་ཡི། མཇུག་ར་ཕྱི་་རུའི་ཚོགས་ཚུ་དྲངས་ཏེ་ ཉིནམ་གཅིག་གི་རིང་ གནང་ཡོད་པའི་སློབ་གྲྭའི་རིམ་འགྲོ་འདི་ གྲོལཝ་ དང་ཅིག་ཁར་ བླམ་གི་གཙོས་པའི་གསུང་ཆོགཔ་ཚུ་ ཞབས་བསྐྱལ་འབད་དེ་ ལས་རིམ་མཇུག་བསྡུ་ཡོདཔ་ཨིན་མས།


text:
LibreOffice 7.2 Help
TIMEVALUE གིས་འདྲེན་ཚིག་ཚུ་གི་མཉམ་སྦྲགས་འབད་ཡོདཔ་དང་ དུས་ཚོད་ཐོ་བཀོད་རྩ་སྒྲིག་སྟོན་ཚུགས་མི་ཚུ་ཚིག་ཡིག་ལས་དུས་ཚོད་ཨང་ནང་འཁོད་སླར་ལོག་འབདཝ་ཨིན།
བཅུ་ཚག་སྦེ་བརྡ་སྟོན་འབད་ཡོད་པའི་ནང་འཁོད་ཨང་འདི་ ཚེས་ཐོ་བཀོད་ཚུ་རྩིས་སྟོན་འབད་ནིའི་དོན་ལུ་ LibreOffice གི་འོག་ལུ་ལག་ལེན་འཐབ་ཡོད་པའི་ཚེས་རིམ་ལུགས་ཀྱི་གྲུབ་འབྲས་ཨིན།
If the text string also includes a year, month, or day, TIMEVALUE only returns the fractional part of the conversion.
དུས་ཚོད་གནས་གོང་།("Text")
ཚིག་ཡིག་ འདི་ནུས་ཅན་དུས་ཚོད་གསལ་བརྗོད་ཨིནམ་ལས་ འདྲེན་ཚིག་རྟགས་ཚུ་ནང་བཙུགས་དགོསཔ་ཨིན།
TIMEVALUE("4PM") གིས་༠་༦༧ སླར་ལོག་འབདཝ་ཨིན། དུས་ཚོད་འདི་ HH:MM:SS རྩ་སྒྲིག་ནང་རྩ་སྒྲིག་འབདཝ་ད་ཁྱོད་ཀྱིས་ ༡༦:༠༠:༠༠ འཐོབ་ཨིན།
TIMEVALUE("24:00") གིས་ ༡ སླར་ལོག་འབདཝ་ཨིན། ཁྱོད་ཀྱིས་ HH:MM:SS དུས་ཚོད་རྩ་སྒྲིག་ལག་ལེན་འཐབ་པ་ཅིན་ གནས་གོང་འདི་ 00:00:00 ཨིན།


text:
བརྡ་དོན་དང་བརྒྱུད་འབྲེལ་ལྷན་ཁག་གི་ འཆར་གཞི་གཙོ་འཛིན་འགོ་དཔོན་གྱི་གྲུབ་འབྲས།
རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཁ་ཐུག་ལས་ སྤྱི་ཚེས་ ༡༠/༠༦/༢༠༢༠ ལུ་ འགོ་འདྲེན་འཐབ་ཡོད་པའི་ སོ་བརྡ་དོན་དང་བརྒྱུད་འབྲེལ་ལྷན་ཁག་གི་ འཆར་གཞི་གཙོ་འཛིན་འགོ་དཔོན་གྱི་ གདམ་འཐུའི་གྲུབ་འབྲས་གསལ་བསྒྲགས་འབདཝ་ཨིན། ཨང་གྲངས། མིང་གསལ། ཞི་གཡོག་ངོ་རྟགས་ཨང་། ད་ལྟོའི། དགའ་གདམ། དྲན་གསོ། གོ་གནས་གནས་རིམ། ལས་སྡེ། ༡ ཕུརཔ་རྒྱལ་མཚན། ༢༠༠༤༠༡༠༧༤ འཆར་གཞི་གཙོ་འཛིན་འགོ་དཔོན་འོགམ། བརྡ་དོན་དང་བརྒྱུད་འབྲེལ་ལྷན་ཁག མི་ངོ་ ༡ གིས་དགའ་གདམ་འབད་ནུག སོར་ཐེབ། ༢ འཆི་མེད་རྡོ་རྗེ། ༢༠༠༥༠༡༠༨༩ ལས་རིམ་གཙོ་འཛིན་འགོ་དཔོན་འོགམ། འབྲུག་སྨྱོ་རྫས་བཀག་འཛིན་དབང་འཛིན། མི་ངོ་ ༤ གིས་དགའ་གདམ་འབད་ནུག གདམ་འཐུ་གྲུབ་ཡོདཔ། (རིན་ཆེན་དབང་འདུས) མདོ་ཆེན།


text:
LibreOffice 7.2 Help
ཚིག་ཡིག་གི་དོན་ལུ་ ཐིག་ཁྲམ་གྱི་ཧེ་མ་དང་ཤུལ་ལས་ ཚིག་ཡིག་འབབ་རྒྱུན་གདམ་ཁ་ཚུ་གཞི་སྒྲིག་འབད།
ཞིབ་དཔྱད་སྒྲོམ་འདི་སེལ་འཐུ་འབད་ཞིནམ་ལས་ དེ་ལས་ ཁྱོད་ཀྱིས་ཐིག་ཁྲམ་དང་གཅིག་ཁར་མཉམ་འབྲེལ་སྦེ་བཞག་དགོ་མནོ་མི་ མཚམས་ཀྱི་དབྱེ་བ་དེ་སེལ་འཐུ་འབད།
ཐིག་ཁྲམ་གྱི་ཧེ་མ་ ཡང་ན་ ཤུལ་ལས་ ཤོང་ལེབ་མཚམས་ཅིག་བཙུགསཔ་ཨིན།
སྣ་མང་-ཀེར་ཐིག་ཤོག་ལེབ་ཅིག་གུ་ཡོད་མི་ཐིག་ཁྲམ་དེ་གི་ཧེ་མ་ ཡང་ན་ ཤུལ་ལས་ ཀེར་ཐིག་མཚམས་ཅིག་བཙུགསཔ་ཨིན།
ཐིག་ཁྲམ་དེ་གི་ཧེ་མ་ཤོག་ལེབ་ ཡང་ན་ ཀེར་ཐིག་མཚམས་ཅིག་བཙུགསཔ་ཨིན།
ཐིག་ཁྲམ་གྱི་ཤུལ་ལས་ ཤོག་ལེབ་ ཡང་ན་ ཀེར་ཐིག་མཚམས་ཅིག་བཙུགསཔ་ཨིན།
ཁྱོད་ཀྱིས་ ཤོག་ལེབ་མཚམས་ཀྱི་རྗེས་སུ་འབྲང་མི་དེ་ལུ་གསལ་བཀོད་འབད་མི་ ཤོག་ལེབ་དང་པམ་དེ་ལུ་ ཤོག་ལེབ་བཟོ་རྣམ་དེ་འཇུག་སྤྱོད་འབདཝ་ཨིན།
མཚམས་ཀྱི་རྗེས་སུ་འབྲང་མི་ ཤོག་ལེབ་དང་པ་དེ་ལུ་འཇུག་སྤྱོད་འབད་དགོ་མནོ་མི་ ཤོག་ལེབ་ཀྱི་བཟོ་རྣམ་དེ་སེལ་འཐུ་འབད།
Enter the page number for the first page that follows the break. If you want to continue the current page numbering, leave the checkbox unchecked.
ཐིག་ཁྲམ་གྱི་གྲལ་ཐིག་ཚུ་གི་བར་ན་ལུ་ ཤོག་ལེབ་ཀྱི་མཚམས་ ཡང་ན་ ཀེར་ཐིག་མཚམས་ཆོགཔ་ཨིན།
ཤོག་ལེབ་མཚམས་ ཡང་ན་ ཀེར་ཐིག་མཚམས་ཚུ་ ཐིག་ཁྲམ་དེ་གི་གྲལ་ཐིག་ཅིག་ནང་ལུ་ཆོགཔ་ཨིན། མགུ་རྒྱན་ཡང་བསྐྱར་འབད་ཟེར་མི་གདམ་ཁ་འདི་ སེལ་འཐུ་འབད་ཡོད་པ་ཅིན་ གདམ་ཁ་འདི་ཐིག་ཁྲམ་ནང་གི་གྲལ་ཐིག་དང་པམ་ལུ་ འཇུག་སྤྱོད་མི་འབད།
ཁྱོད་ཀྱིས་ མཚམས་དེ་བཙུགསཔ་ད་ལུ་ ཐིག་ཁྲམ་དང་ འོག་གི་དོན་མཚམས་དེ་གཅིག་ཁར་བཞགཔ་ཨིན།
ཐིག་ཁྲམ་དེ་གིས་ ཤོག་ལེབ་གཅིག་ལས་ལྷག་སྟེ་འཕར་འགྱོཝ་ད་ལུ་ ཤོག་ལེབ་གསར་པའི་གུ་ ཐིག་ཁྲམ་མགུ་རྒྱན་དེ་ཡང་བསྐྱར་འབདཝ་ཨིན།
མགུ་རྒྱན་གྱི་གྲངས་སུ་བཙུགས་ནིའི་དོན་ལུ་ གལ་ཐིག་ཚུ་གྱངས་ཁ་དེ་ཐོཀ་བཀོད་འབད།
Select the orientation for the text in the cells. You can use the following formatting options to specify the orientation of text in table cells:
ཐད་སྙོམས་
Vertical (top to bottom)
Use superordinate object settings
Vertical (bottom to top)
ཐིག་ཁྲམ་ནང་གི་ཚུ་གི་དོན་ལུ་ ཀེར་ཕྲང་སྦེ་ཡོད་མི་ཚིག་ཡིག་ཕྲང་སྒྲིག་དེ་གསལ་བཀོད་འབད།


text:
༉ འཆར་གཞི་༡༡ པའི་ནང་ གཞུང་གིས་ ལཱ་གཡོག་འཚོལ་མི་ཡོངས་ལུ་ ལཱ་གཡོག་སྤྲོད་ནི་གི་ ཁས་ལེན་འབད་མི་དེ་ འགྲུབ་ཐབས་ལུ་ ལས་གཡོག་ལྷན་ཁག་གིས་ རྩིས་ལོ་༢༠༡༧-༡༨ ལུ་ ན་གཞོན་༡༢༠ དེ་ཅིག་ལུ་ ཚོང་འབྲེལ་གསརཔ་ཚུ་ གཞི་བཙུགས་འབད་བྱིན་ནི་ཨིན་པས།
དེ་ཡང་ སྤྱི་ཟླ་༨ པའི་ཚེས་༤ ལུ་ བློན་ཆེན་ཚེ་རིང་སྟོབས་རྒྱས་དང་ ལས་གཡོག་བློན་པོ་ ཉི་མ་སངས་རྒྱས་ཆེན་པོ་༢ ཀྱི་བར་ན་ གཞུང་སྐྱོང་མཆོག་འགྱུར་རམ་ ལས་འབྲེལ་ཆིངས་ཡིག་གུ་ མཚན་རྟགས་བཀོད་གནང་ཡི།
དེ་བཟུམ་སྦེ་ ལྷན་ཁག་གིས་ ལཱ་གཡོག་གི་དོན་ལུ་ ན་གཞོན་༡,༥༠༠ ཐོ་བཀོད་འབད་དེ་ཡོད་མི་ཚུ་ ཕྱི་རྒྱལ་ལཱ་གཡོག་ནང་ གཏང་ནི་ཨིནམ་མ་ཚད་ ན་གཞོན་༢,༦༠༠ དེ་ཅིག་ ཐད་ཀར་ལཱ་གཡོག་ཟེར་ སྒེར་སྡེ་ཁག་དང་ ལས་འཛིན་ དེ་ལས་ གཞུང་དབང་ལས་འཛིན་ཚུ་ནང་ བཙུགས་ནི་ཨིན་པས།
ལས་འབྲེལ་ཆིངས་ཡིག་གུ་ མཚན་རྟགས་བཀོད་པའི་སྐབས་ ལས་གཡོག་བློན་པོ་གིས་ བཤད་མིའི་ནང་ ན་གཞོན་གྱི་ ཚོང་འབྲེལ་གསརཔ་ཚུ་གིས་ ལཱ་གཡོག་མ་ཐོབ་མི་ ན་གཞོན་༢༤༠ དེ་ཅིག་ལུ་ ལྷན་ཐབས་སྦོམ་སྦེ་ར་ འབྱུང་ཚུགས་ནི་ཨིནམ་མ་ཚད་ མི་ངོ་༩༣༠ ལུ་ རིག་རྩལ་གོང་འཕེལ་གཏང་ནིའི་ སྦྱོང་བརྡར་ཚུ་ བྱིན་ནི་ཟེར་ཨིན་པས།
ལག་ཤེས་དང་ སྦྱོང་བརྡར་དང་འབྲེལ་བའི་ སྤུས་ཚད་ཡར་དྲག་གཏང་ནིའི་དོན་ལུ་ འཕྲལ་མགྱོགས་ར་ དགེ་ལེགས་ཕུག་འཇིགས་མེད་གླིང་ གློག་མེ་སྦྱོང་བརྡར་སྤེལ་ཁང་དེ་ སྒོ་འབྱེད་འབད་ཐོག་ལས་ གློག་མེ་དང་འབྲེལ་བའི་ སྦྱོང་བརྡར་ཁག་༣ དེ་ཅིག་ གཞི་བཙུགས་འབད་ནི་ཨིན་པས།
དེ་ལས་ ལས་གཡོག་ལྷན་ཁག་གིས་ བཀྲིས་གཡང་རྩེ་ རིག་གནས་མཐོ་རིམ་སློབ་གྲྭ་གསརཔ་དེ་ ད་རེས་ཀྱི་ཟླཝ་ནང་ སྒོ་འབྱེད་འབད་དེ་ ལྷ་བྲིས་དང་ འཇིམ་བཟོ་ དེ་ལས་ པ་ཏྲའི་སྦྱོང་བརྡར་ཚུ་ གཞི་བཙུགས་འབད་ནི་དང་ རྒྱལ་ཡོངས་ལག་ཤེས་ཀྱི་ ཌིབ་ལོ་མའི་ རྩ་གཞུང་ཚུ་ཡང་ ལེགས་བསྒྱུར་འབད་ནི་ཨིན་པས།
ལས་གཡོག་བློན་པོ་གིས་འབད་བ་ཅིན་ སྒེར་སྡེ་ནང་ ལཱ་གི་གནས་སྟངས་ཚུ་ གོང་འཕེལ་གཏང་ནིའི་དོན་ལུ་ ལྷན་ཁག་གིས་ ལཱ་གཡོག་བཅའ་ཡིག་༢༠༠༧ ཅན་མ་དེ་ འཕྲོ་མཐུད་དེ་ར་ ལག་ལེན་འཐབ་ནི་ཨིནམ་མ་ཚད་ སྤྱིར་བཏང་སྒེར་སྡེ་དང་ ལས་འཛིན་གྱི་ ལས་མི་བརྒྱ་ཆ་༦༥ དེ་ཅིག་གིས་ དགོངས་ཞུ་གསོལ་རས་ ཐོབ་ཐབས་དོན་ལུ་ ཐབས་ལམ་ཚུ་ བཏོན་ནི་ཟེར་ཨིན་པས།
དམིགས་ཡུལ་དེ་ཚུ་ འགྲུབ་ཐབས་ལུ་ ལས་གཡོག་ལྷན་ཁག་གིས་ རྩིས་ལོ་དེ་ནང་ དངུལ་ཀྲམ་ས་ཡ་༡,༠༣༨ བགོ་བཀྲམ་འབད་ཡོད་མི་དེ་ འདས་པའི་ལོ་དང་ཕྱདཔ་ད་ དངུལ་ཀྲམ་ས་ཡ་༡༥༩.༠༥༥ གིས་ ཡར་སེང་འབད་ནུག།
བློན་པོ་ཉི་མ་སངས་རྒྱས་ཆེན་པོ་གིས་ བཤད་མིའི་ནང་ རྩིས་ལོ་༢༠༡༦-༡༧ ལུ་ ལཱ་གི་གྲུབ་འབྲས་ཚུ་ ལེགས་ལྡན་བྱུང་ཡོདཔ་བཞིན་དུ་ ལོ་དེ་ནང་ ལས་གཡོག་ལྷན་ཁག་དང་ ལས་སྡེ་ཚུ་གིས་ ཕྱི་རྒྱལ་ལཱ་གཡོག་ནང་ ན་གཞོན་༡,༥༢༤ བཏང་ཐོག་ལས་ ད་ཚུན་གྱི་བར་ན་ མི་ངོ་༣,༩༦༢ ལུ་ ལཱ་གཡོག་བྱིན་ཏེ་ཡོད་ཨིན་པས།
དེ་བཟུམ་སྦེ་ ཐད་ཀར་ལཱ་གཡོག་ནང་ ན་གཞོན་༡,༦༠༥ ལུ་ ལཱ་གཡོག་བྱིན་ཡོདཔ་མ་ཚད་ ཚོང་འབྲེལ་གསརཔ་༡༢༣ གཞི་བཙུགས་འབད་མི་དེ་གིས་ ན་གཞོན་༤༡༩ ལུ་ ཁེ་ཕན་བྱུང་སྟེ་ཡོད་པའི་ཁར་ མི་ངོ་༢,༢༣༢ ལུ་ ལས་རིམ་ཁག་མ་འདྲཝ་ཚུ་ནང་ རིག་རྩལ་གོང་འཕེལ་གྱི་ སྦྱོང་བརྡར་ཚུ་བྱིན་ནུག།
ལས་གཡོག་བློན་པོ་གིས་འབད་བ་ཅིན་ ཞིང་རྨོ་འཕྲུལ་ལག་ལེན་པ་དང་ དེད་གཡོགཔ་ འཆམ་དང་ཞབས་ཁྲ་རྐྱབ་མི་ ནགས་ཚལ་འགོ་དཔོན་ སྙན་ཆ་བཟོ་མི་ལ་སོགས་པའི་ ལཱ་གཡོག་༡༠ དང་ ལྟ་བཤལ་པ་དང་ སྣུམ་འཁོར་བཅོ་མི་ རྡོ་བཟོ་དང་ཤིང་བཟོ་ཚུ་བརྩིས་ཏེ་ ལཱ་གཡོག་༩ གི་ རྒྱལ་ཡོངས་ལྕོགས་གྲུབ་གནས་ཚད་ཚུ་ གཞི་བཙུགས་འབད་ཡི་ཟེར་ཨིན་པས།
སྒེར་དང་ ལས་འཛིན་གྱི་ལས་བྱེདཔ་ བརྒྱ་ཆ་༦༠.༥༥ ལུ་ དགོངས་ཞུ་གསོལ་རས་ལམ་ལུགས་ཚུ་ བཟོ་བའི་ཁར་ ནང་འཁོད་ལས་གཡོག་པའི་བཅའ་ཁྲིམས་༨༤ བསྐྱར་ཞིབ་འབད་ཐོག་ལས་ འདས་པའི་རྩིས་ལོ་ནང་ ཆ་འཇོག་གྲུབ་སྟེ་ བཅའ་ཁྲིམས་ཀྱི་དོན་ཚན་༤༦༡ ལུ་ ཡར་སེང་འབད་ནུག།
ད་རུང་ རང་སོའི་ལས་འབྲེལ་ཚུ་དང་འཁྲིལ་ཏེ་ ལུང་ཕྱོགས་མདོ་ཆེན་དང་ ལས་གཡོག་དྲུང་ཆེན་གྱི་བར་ན་ཡང་ གཞུང་སྐྱོང་མཆོག་འགྱུར་གྱི་ གན་ཡིག་གུ་ མཚན་རྟགས་བཀོད་ཡོདཔ་ ཨིན་པའི་གནས་ཚུལ།
ཨོ་རྒྱན་རྡོ་རྗེ།


text:
༉ དུས་ཅི་ རྒྱལ་ཁབ་ནང་འཁོད་ཀྱི་ སློབ་གྲྭ་ཚུ་ནང་ལས་ སློབ་རིམ་༤ པ་ལས་༡༢ ཚུན་གྱི་ སློབ་ཕྲུག་ཡོངས་བསྡོམས་༡༠༧,༠༠༦ ཡོད་མིའི་གྲས་ལས་ སློབ་ཕྲུག་༤༨,༩༠༩ འབདཝ་ད་ བརྒྱ་ཆ་༤༦ གིས་ དུས་ཅི་གི་ ལོ་ཕྱེད་ཆོས་རྒྱུགས་ནང་ལས་ སྐུགས་བརྒྱ་ཆ་༤༠ མན་ཆད་ཐོབ་ནུག།
དེ་གི་གྲངས་སུ་ སློབ་ཕྲུག་བུཚ་༢༥,༥༩༩ དང་ བུམོ་༢༣,༣༡༠ ཡོདཔ་ཨིན་པས།
དེ་ཡང་ འཕྲལ་ཁམས་ཅིག་ཁར་ ཤེས་རིག་ལྷན་ཁག་གིས་ གསར་བཏོན་འབད་མི་ སྤྱི་ལོ་༢༠༢༡ ལོའི་ སློབ་གྲྭ་ཚུ་གི་ ལོ་ཕྱེད་ཆོས་རྒྱུགས་ནང་ སློབ་ཕྲུག་ཚུ་གིས་ སྐུགས་བརྒྱ་ཆ་༤༠ མན་ཆད་ཐོབ་མི་དང་ སློབ་གྲྭའི་བྱ་སྤྱོད་ཐབས་བྱུས་ཀྱི་ མཉམ་སྡེབ་བརྟག་ཞིབ་འབད་བའི་ སྙན་ཞུ་ནང་ གསལ་བཀོད་འབད་ནུག།
ཤེས་རིག་ལྷན་ཁག་གིས་ རྩ་གཞུང་དང་ དབྱེ་ཞིབ་ལམ་ལུགས་ ལེགས་བསྒྱུར་འབད་ནིའི་དོན་ལུ་ དབྱེ་ཞིབ་གཞི་བཀོད་དང་ ལམ་སྟོན་བསྐྱར་ཞིབ་འབད་མི་དེ་ ལག་ལེན་གྱི་དོན་ལས་ དུས་ཅི་ སྤྱི་ཟླ་༦ པའི་ནང་ རྫོང་ཁག་དང་ ཁྲོམ་སྡེ་ཚུ་ལུ་ བྱིན་ཡོདཔ་ཨིན་པས།
དབྱེ་ཞིབ་བསྐྱར་ཞིབ་གཞི་བཀོད་ནང་ སློབ་ཕྲུག་ཚུ་གིས་ དུས་རྒྱུན་དབྱེ་ཞིབ་དང་ ཡིག་ཐོག་གི་ ཆོས་རྒྱུགས་ནང་ལས་ སྐུགས་ཚད་ཉུང་མཐའ་ བརྒྱ་ཆ་༤༠ འཐོབ་པ་ཅིན་རྐྱངམ་གཅིག་ མཐར་འཁྱོལ་བྱུངམ་ཨིན་པས།
སྙན་ཞུ་དང་འཁྲིལཝ་ད་ སྐུགས་ཚད་ཉུང་ཤོས་ཐོབ་མི་ མང་ཤོས་ར་ སློབ་རིམ་༩ པའི་ སློབ་ཕྲུག་ཨིནམ་བཞིན་དུ་ སློབ་ཕྲུག་༧,༢༡༢ ཀྱིས་ བརྒྱ་ཆ་༤༠ འཐོབ་མ་ཚུགས་པའི་ཁར་ སློབ་རིམ་༤ པ་ལས་༨ པའི་ སློབ་ཕྲུག་༢༡,༩༧༦ གིས་ རྩིས་ཀྱི་ཆོས་ཚན་དང་ སློབ་ཕྲུག་༢༡,༠༥༧ གྱིས་ ཚན་རིག་ཆོས་ཚན་གྱི་ ཡིག་ཐོག་ཆོས་རྒྱུགས་ནང་ལས་ སྐུགས་བརྒྱ་ཆ་༤༠ ལས་ཉུང་སུ་སྦེ་ ཐོབ་ཡོད་པའི་ ཤེས་རྟོགས་བྱུང་ནུག།
སློབ་རིམ་༩ པ་ལས་༡༢ པ་ཚུན་གྱི་ཐད་ཁར་ སློབ་ཕྲུག་༡༨,༨༡༨ ཀྱིས་ རྩིས་ཀྱི་ཆོས་ཚན་དང་ ཚན་རིག་གི་ཆོས་ཚན་ རྫས་ཁམས་རིག་པའི་ ཆོས་ཚན་ནང་ སློབ་ཕྲུག་༡༤,༠༧༨ དེ་ལས་ སྐྱེ་ལྡན་རིག་པའི་ནང་ སློབ་ཕྲུག་་༡༣,༧༢༩ དང་ གསོ་རིག་ཆོས་ཚན་ནང་ སློབ་ཕྲུག་༡༣,༦༣༥ གིས་ སྐུགས་ཚད་བརྒྱ་ཆ་༤༠ མན་ཆད་ཐོབ་ནུག།
བརྟག་ཞིབ་ཀྱི་ གནས་སྡུད་ནང་ ཆུ་ཁ་རྫོང་ཁག་གི་ ཕུན་ཚོགས་གླིང་ཁྲོམ་སྡེའི་ སློབ་གྲྭ་༦ དང་ ཆུ་མིག་ཐང་འབྲིང་རིམ་སློབ་གྲྭ་བར་མ་ དེ་ལས་ བསམ་རྩེ་གི་ སྒོམ་ཀྲུ་འབྲིང་རིམ་སློབ་གྲྭ་གོང་མ་ཚུ་མ་བརྩིས་བར་ སློབ་གྲྭ་གཞན་ གཞུང་དང་སྒེར་གྱི་སློབ་གྲྭའི་ སློབ་རིམ་༤ པ་ལས་༡༢ ཚུན་གྱི་ གནས་སྡུད་ག་ར་ བཙུགས་ཏེ་ཡོདཔ་ཨིན་པས།
སློབ་གྲྭ་ཚུ་གིས་ བརྡ་དོན་ཚུ་ཡང་ གཱུ་གུལ་ཤིཊ་ཐོག་ལས་ བརྗེ་སོར་འབད་ཡོདཔ་ད་ གནས་སྡུད་ཚུ་ ཞིབ་དཔྱད་མ་འབད་བའི་ཧེ་མར་ རྫོང་ཁག་དང་ ཁྲོམ་སྡེ་ཚུ་ནང་ཡོད་པའི་ ཤེས་ཡོན་ལྟ་རྟོག་འགོ་དཔོན་ངོ་ཚབ་ཚུ་གིས་ སློབ་གྲྭ་ཚུ་གི་ གནས་སྡུད་བརྒྱ་ཆ་༥༠ དེ་ཅིག་ བརྒྱུད་འཕྲིན་ཐོག་ལས་ བདེན་དཔྱད་འབད་ནུག།
སྙན་ཞུ་དང་འཁྲིལཝ་ད་ སློབ་གྲྭ་ཚུ་གིས་ སློབ་ཕྲུག་ཚུ་གི་ ལས་དོན་དང་ བྱ་སྤྱོད་ཡར་དྲག་གཏང་ནིའི་དོན་ལུ་ ཐབས་བྱུས་མང་རབས་ཅིག་ འགོ་འདྲེན་འཐབ་མི་ཚུ་ཡང་ དཔེ་ཆ་མ་ཤེས་མི་ སློབ་ཕྲུག་ཚུ་གི་དོན་ལས་ ཡར་དྲག་གཏང་ཐབས་ལུ་ བདུན་ཕྲག་གི་ ཆོས་རྒྱུགས་དང་ ལྷག་ནིའི་ལས་རིམ་ལྟ་རྟོག་ལ་སོགས་པ་ཚུ་ འབད་ཡོདཔ་ཨིན་པས།
དེ་བཟུམ་སྦེ་ སློབ་གྲྭའི་དབུ་འཛིན་ཚུ་གིས་ སློབ་ཕྲུག་ཚུ་གི་ བྱ་སྤྱོད་ཚུ་ ཡར་དྲག་གཏང་ནིའི་དོན་ལུ་ བདུན་ཕྲག་རེ་ནང་ ཉིནམ་༢ སྒོམ་རྐྱབ་ནིའི་ལས་རིམ་དང་ སློབ་ཕྲུག་ཚུ་གི་ བྱ་སྤྱོད་ལེགས་བསྒྱུར་འབད་ནི་ལུ་ སློབ་ཁང་གི་ སློབ་དཔོན་ག་རང་གིས་ བྱ་སྤྱོད་ཐོ་བཀོད་འབྲི་དེབ་ རྒྱུན་སྐྱོང་འཐབ་ནི་ལ་སོགས་པའི་ ལས་རིམ་ཚུ་ འགོ་འདྲེན་འཐབ་ཡོདཔ་སྦེ་ སྙན་ཞུ་ནང་བཀོད་ནུག།
རྩ་གཞུང་དང་ དབྱེ་ཞིབ་ལམ་ལུགས་ ལེགས་བསྒྱུར་དེ་ཡང་ དབྱེ་ཞིབ་ལམ་ལུགས་ཡར་དྲག་གཏང་སྟེ་ སློབ་ཕྲུག་ཚུ་གིས་ ངེས་བདེན་ལྷབ་སྦྱང་ཚུ་ ཤེས་ཚུགས་ནིའི་དོན་ལས་ གཞི་བཙུགས་འབད་ཡོདཔ་བཞིན་དུ་ སློབ་གྲྭའི་ཤེས་ཡོན་ལས་ཁུངས་ཀྱི་ ཤེས་ཡོན་ལྟ་རྟོག་སྡེ་ཚན་གྱིས་ སྤྱི་ལོ་༢༠༢༡ གི་ སློབ་ཕྲུག་ཚུ་གི་ ལོ་ཕྱེད་གྲུབ་འབྲས་ཚུ་ བལྟ་ནིའི་དོན་ལུ་ བརྟག་ཞིབ་འགོ་འདྲེན་འཐབ་ཡོདཔ་ཨིན་པས།
ཤེས་རིག་ལྷན་ཁག་གིས་ རྫོང་ཁག་དང་ ཁྲོམ་སྡེ་ཤེས་རིག་ཡིག་ཚང་ཚུ་ ཡི་གུ་བཏང་མི་དང་འཁྲིལཝ་ད་ བརྟག་ཞིབ་སྙན་ཞུའི་ནང་ འབྲེལ་ཡོད་ལས་སྡེ་ཚུ་གིས་ སློབ་ཕྲུག་ཚུ་གི་ ལས་དོན་དེ་ གློ་བུར་དུ་ ཡར་དྲག་གཏང་དགོ་པའི་ བར་འཛུལ་བརྡ་མཚོན་ སྟོན་ནུག་ཟེར་ཨིན་པས།
གལ་སྲིད་ ལོ་བསྟར་ཆོས་རྒྱུགས་ནང་ལས་ མཐར་འཁྱོལ་མ་བྱུང་མི་ སློབ་ཕྲུག་ལེ་ཤ་ཡོད་པ་ཅིན་ སང་ཕོད་ཀྱི་ སློབ་དུས་ནང་ ལོག་དཔེ་ཆ་ལྷབ་མི་ མངམ་འོང་སྲིད་ནི་ཨིན་པའི་ཁར་ ཟད་འགྲོ་ཡང་ ལེ་ཤ་གནས་ནི་མས་ཟེར་ ཡི་གུའི་ནང་བཀོད་ནུག།
དེ་འབདཝ་ལས་ བརྟག་ཞིབ་སྙན་ཞུའི་ནང་ གྲོས་འདེབས་ཚུ་ཡང་ སློབ་ཕྲུག་ཚུ་གིས་ ལོ་བསྟར་ཆོས་རྒྱུགས་ཀྱི་ གྲུབ་འབྲས་ཡར་དྲག་གཏང་ནིའི་དོན་ལུ་ རྫོང་ཁག་དང་ ཁྲོམ་སྡེ་ཤེས་རིག་ཡིག་ཚང་ཚུ་གིས་ བསྐྱར་ཞིབ་འབད་ཡོད་པའི་ དབྱེ་ཞིབ་གཞི་དེ་ དམ་དམ་སྦེ་ར་ གཅིག་མཚུངས་ལག་ལེན་འཐབ་དགོ་པའི་ གྲོས་འདེབས་ཕུལ་ནུག།
རྫོང་ཁག་དང་ ཁྲོམ་སྡེ་གིས་ གློ་བུར་དུ་ ཁྱད་རིག་གོང་འཕེལ་ལས་རིམ་དང་ སློབ་གྲྭ་ཚུ་ནང་ རྒྱབ་སྐྱོར་ལྷན་ཐབས་འབད་ནི་ལུ་ སློབ་ཕྲུག་ཚུ་གིས་ སྐུགས་ཚད་༤༠ ལས་ ཉུང་སུ་ཐོབ་མིའི་ སྙན་ཞུ་ཚུ་ ལག་ལེན་འཐབ་དགོ་ཟེར་ཨིན་པས།
དེ་མ་ཚད་ གྲོས་འདེབས་གཞན་མི་དེ་ ཡར་དྲག་གཏང་ནིའི་དོན་ལུ་ སློབ་གྲྭ་ཚུ་གི་ གྲུབ་འབྲས་དང་ ཐབས་བྱུས་བར་འཛུལ་ཚུ་ དབྱེ་དཔྱད་འབད་དགོཔ་ཨིན་པའི་གནས་ཚུལ།
ཨོ་རྒྱན་རྡོ་རྗེ།


text:
རྩི་རང་རྫོང་ཁག་གི་ ཞིབ་རོགས་བལྟ་རྟོགས་དང་འགོ་འདྲེན་འགོ་དཔོན་གྱི་གདམ་འཐུའི་གྲུབ་འབྲས།
རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཡིག་ཚང་ཁ་ཐུག་ལས་ རྩི་རང་རྫོང་ཁག་གི་ ཞིབ་རོགས་བལྟ་རྟོགས་དང་འགོ་འདྲེན་འགོ་དཔོན་གྱི་དོན་ལུ་ སྤྱི་ཚེས་ ༢༠/༠༤/༢༠༢༡ ལུ་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཡིག་ཚང་གི་ཞལ་འཛོམས་ཁང་ནང་ལུ་ ཕྱི་རུ་ཆུ་ཚོད་ ༢ ལས་ ༥ ཚུན་ འགོ་འདྲེན་འཐབ་ཡོད་པའི་ གདམ་འཐུའི་དྲི་བ་འདྲིས་ལན་འདི་གྲུབ་འབྲས་འདི་གསལ་བསྒྲགས་འབདཝ་ཨིན། གདམ་འཐུ་གྲུབ་མི་ མི་ངོ་ཚུ་རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཡིག་ཚང་ མི་སྟོབས་ལས་ཚན་ནང་ལུ་ སྤྱི་ཚེས་ ༢༤/༠༥/༢༠༢༡ ལུ་ དྲོ་པ་ཆུ་ཚོད་ ༩ དང་སྐར་མ་ ༣༠ ལུ་ བསྐོ་བཞག་གི་དོན་ལུ་ གཤམ་འཁོད་ཡིག་ཆས་ཚུ་འབག་སྟེ་སྙན་ཞུ་འབད་དགོཔ་ཨིན། ༡. ལམ་ཡིག་གྱི་ཚད་གཞི་དང་ལྡན་པའི་ པར་གཉིས། ༢. འགྲེམས་རྟགས་གཉིས་དང་། ༣. མི་ཁུངས་ངོ་སྤྲོད་ལག་འཁྱྱེར་གྱི་འདྲ། གལ་སྲིད་གདམ་འཐུ་གྲུམ་མི་ མི་ངོ་འདི་ མི་སྟོབས་ལས་ཚན་ནང་ལུ་གོང་འཁོད་ཟླ་ཚེས་ལུ་སྙན་ཞུ་མ་འབད་བ་ཅིན་ གོ་གནས་འདི་ སྐུགས་ཚད་དང་འཁྲིལ་ཏེ་ ཤུལ་མའི་མི་ངོ་ལུ་གོ་སྐབས་བྱིན་ནི་ཨིན། སྐུགས་ཚད་ཀྱི་ཚད་གཞི་འདི་ཡང་ གདམ་འཐུའི་འཐུས་མི་ཚུ་གིས་ སྔོན་མ་ལས་བརྒྱ་ཆ་ ༦༠ བཟོ་ཡོདཔ་ཨིན། # མིང་གསལ། ཁ་གསལ་ཆེད་ལྷབ་ནི།


text:
༉ དངུལ་རྩིས་ལྷན་ཁག་གི་ རྒྱལ་ཡོངས་འཆར་དངུལ་ལས་ཁུངས་ཀྱིས་ རྩིས་ལོ་༢༠༢༠ དང་༢༠༢༡ ལོའི་ ལོ་མཇུག་ཟླཝ་༣ གྱི་ སྙན་ཞུ་གསལ་སྟོན་འབད་མི་དང་འཁྲིལཝ་ད་ དུས་ཚོད་དེ་ནང་ ཕྱི་ལས་སྐྱིན་འགྲུལ་ལེན་མི་དེ་ ཕོ་ཚོད་དཔག་མི་ལས་ བརྒྱ་ཆ་༧༡ གི་རྩིས་ཨིན་པས།
རྩིས་ལོ་དེ་གི་ སྔ་ཆའི་ཟླཝ་༩ ནང་ སྐྱིན་འགྲུལ་ལེན་མི་དེ་ ཡོངས་བསྡོམས་མ་དངུལ་ལས་ བརྒྱ་ཆ་༥༥ གི་རྩིས་ཨིནམ་ད་ རྩིས་ལོ་མཇུག་བསྡུཝ་ད་ ཕྱིའི་སྐྱིན་འགྲུལ་དེ་ ཕོ་ཚད་དཔག་མི་ལས་ བརྒྱ་ཆ་༡༢༦ དེ་ཅིག་ ཐོན་ཡོདཔ་ཨིན་པས།
རྩིས་ལོ་དེ་ནང་ ཕྱི་ལས་བསྐྱི་མི་དེ་ ཡོངས་བསྡོམས་དངུལ་ཀྲམ་ས་ཡ་༢,༨༨༤.༣༡༡ ལུ་ གནས་མི་དེ་ཡང་ ལས་རིམ་དང་ མཉམ་འབྲེལ་གྱི་ ལས་འགུལ་ཚུ་གི་དོན་ལུ་ ཨེ་ཤི་ཡཱན་གོང་འཕེལ་དངུལ་ཁང་དང་ འཛམ་གླིང་དངུལ་ཁང་ དེ་ལས་ ཨའི་ཨེཕ་ཨེ་ཌི་ཚུ་གིས་ གྲོགས་རམ་འབད་མི་ཨིན་པས།
གཞུང་གིས་ ནང་འཁོད་ལས་བསྐྱི་མི་དེ་ དུས་ཚོད་དེ་ནང་ དངུལ་ཀྲམ་ས་ཡ་༥,༠༠༠ ལུ་ གནས་མི་ལས་ དངུལ་ཀྲམ་ས་ཡ་ ༣༠,༥༠༠ གཞུང་ལུ་ དངུལ་ཀྲམ་ས་ཡ་༢༢,༥༠༠ ཆད་ཐོན་མི་དེ་གི་དོན་ལུ་ ལག་ལེན་འཐབ་ཡོདཔ་ཨིན་པས།
ལོ་མཇུག་བསྡུཝ་ད་ གཞུང་གི་རྩིས་ དངུལ་ཀྲམ་ས་ཡ་༡༣,༠༠༠ ལུ་ལྷོད་མི་དེ་ ལོ་འགོ་བཙུགས་ཁམས་ཀྱི་ རྩིས་དང་ཕྱདཔ་ ད་ བརྒྱ་ཆ་༣༨ ཀྱིས་ མཐོ་སུ་ཨིན་པས།
མ་དངུལ་དེ་ལས་ ནད་ཡམས་ཀོ་བིཌ་-༡༩ འི་དོན་ལུ་ དངུལ་ཀྲམ་ས་ཡ་༢༧༦༢.༡༠༨ བྱིན་ཡོདཔ་ད་ སྤྱིར་བཏང་གསོག་འཇོག་ ནང་ལས་ དངུལ་ཀྲམ་ས་ཡ་༢༡༦༤.༧༥༡ བྱིན་ཡོདཔ་ད་ ད་རུང་ དངུལ་ཀྲམ་ས་ཡ་༥༩༧.༣༥༧ ཕྱིའི་གྲོགས་རམ་ལེན་མི་ནང་ལས་ བཏང་ཡོདཔ་ཨིན་པས།
ནད་ཡམས་སྔོན་འགོག་དོན་ལུ་ མ་དངུལ་གྱི་ གྲོགས་རམ་འབད་བ་གིས་མ་ཚད་ ནད་ཡམས་ཀྱིས་ ཐད་ཀར་དུ་ ཐོ་ཕོག་མི་ཚུ་ལུ་ གྲོགས་རམ་འབད་ཐབས་ལུ་ གཞུང་གིས་ དངུལ་གྱི་གྲོགས་རམ་ཚུ་ བྱིན་ཏེ་ཡོདཔ་ཨིན་པས།
ཨིན་རུང་ རྩིས་ལོ་དེ་ནང་ གནང་སྦྱིན་ཚུ་ ཕྱིར་བཏོན་འབད་ཡོདཔ་ལས་ རྩིས་ཆད་དེ་ ནང་འཁོད་འོང་འབབ་ལས་ ཧེ་མ་ བརྒྱ་ཆ་༧.༣༦ ཡོད་མི་ལས་ བརྒྱ་ཆ་༧.༠༨ ལུ་ བབས་ཡོདཔ་ཨིན་པས།
ལས་སྡེ་ཚུ་ལུ་ ནད་ཡམས་ལུ་བརྟེན་ གདོང་ལེན་ཚུ་བྱུང་རུང་ འཆར་དངུལ་ལག་ལེན་འཐབ་མིའི་ བརྒྱ་ཆ་༨༣ ལུ་ གནས་མི་དེ་ ལེགས་བསྟོད་རུང་བའི་ གྲུབ་འབྲས་ཅིག་ཡང་ཨིན་ཟེར་ བཀོད་འདུག་པའི་གནས་ཚུལ།
བཀྲིས་བསྟན་འཛིན།


text:
ཁ་ཙ་ ཐིམ་ཕུག་ཀུན་གསལ་ཕོ་བྲང་གི་ སྟོན་པ་རྡོར་གདན་མའི་ སྐུ་རྟེན་བཞེངས་སའི་ ས་གོ་ནང་སྦེ་ མི་དབང་རྒྱལ་ཡུམ་ རྡོ་རྗེ་དབང་མོ་དབང་ཕྱུག་མཆོག་གིས་ ཨིང་སྐད་ལས་ སྐད་སྒྱུར་ཐོག་ རྒྱ་ནག་གི་ སྐད་ཡིག་ནང་ པར་སྐྲུན་འབད་མི་ ཀི་དེབ་༢ གསར་བཏོན་མཛད་གནང་ཡོད་མི་དེ་ཡང་ མི་དབང་འབྲུག་རྒྱལ་བཞི་པ་མཆོག་ལུ་ གུས་བཏུད་ཞུ་ནིའི་དོན་ལས་ པར་སྐྲུན་འབད་མི་༡༡-༡༡-༡༡ ཟེར་མི་དང་ རོར་ཨོཕ་ད་ ཌའི་གཱོན་ཟེར་མི་ ཀི་དེབ་གཉིས་ཨིན་པའི་གནས་ཚུལ།
Check Also
བཟའ་ཚང་ཅིག་ མི་ཚེ་སོར་སྒྱུར་ལུ་བརྟེན་ གནས་སྟངས་སྐྱོ་དྲགས་ནང་ཡོདཔ།
༉ འདས་པའི་ལོ་༢ མ་ལངམ་ཅིག་གི་ཧེ་མར་ འཇིགས་མེད་དེ་ མོང་སྒར་འབྲས་སྤུངས་རྒེད་འོག་ བཟུང་ལེན་གཡུས་ཚན་ནང་ བཟའ་ཚང་སྐྱོང་ནིའི་དོན་ལུ་ འགན་ཁུར་ཧྲིལ་བུམ་འབག་སྟེ་ བཟའ་ཚང་གི་མཐའ་དོན་ལུ་ བརྩོན་ཤུགས་བསྐྱེད་དེ་ ལཱ་འབད་མི་ཅིག་ཨིན་པས། སྐྱེས་ལོ་༣༨ ལང་མི་ཕོ་སྐྱེས་དེ་གིས་ ནང་མི་ཚུ་ལུ་ བཟའ་འཐུང་ཚུ་ …


text:
སྤྱི་ལོ་༢༠༡༧ ལོའི་ མེགསི་གི་སློབ་དཔོན་སློབ་སྦྱོང་གི་སློབ་གཉེར་གྲོགས་རམ་གྱི་དོན་ལུ་ཕྱི་སེལ་གྲུབ་འབྲས།- ༡/༠༣/༢༠༡༧།
རྒྱལ་གཞུང་ཞི་གཡོག་ལྷན་ཚོགས་ཀྱི་ཁ་ཐུག་ལས་ སྤྱི་ལོ་༢༠༡༧ ལོའི་ མེགསི་གི་སློབ་དཔོན་སློབ་སྦྱོང་གི་སློབ་གཉེར་གྲོགས་རམ་གྱི་དོན་ལུ་ཕྱི་སེལ་གྲུབ་ཡོད་མི་མི་ངོ་ཚུ་གསལ་བསྒྲགས་འབདཝ་ཨིན། སྤྱི་ཚེས་༣/༣/༢༠༡༧ ཉི་མའི་ཆུ་ཚོད་༢:༠༠ ལས་འགོ་བཙུགས་ ཕྱི་སེལ་གྲུབ་མི་མི་ངོམ་ཚུ་འབྲི་རྒྱུགས་ལེན་ནི་ཨིནམ་ལས་ མི་ངོམ་ག་ར་ ཞི་ལྷན་གྱི་མི་སྟོབས་གོང་འཕེལ་སྡེ་ཚན་ནང་ ཉི་མའི་ཆུ་ཚོད་༡:༣༠ ལུ་ སྙན་ཞུ་འབད་གནང་། གནད་དོན་ཁ་གསལ་གྱི་དོན་ལུ་ ཚེ་དབང་ཆོས་སྒྲོན་ ཡང་ན་ པ་སངས་དང་གཅིག་ཁར་ བརྒྱུད་འཕྲིན་ཨང་༣༢༢༤༩༡ ནང་འབྲེལ་བ་མཛད་གནང་། ཁ་གསལ།


text:
སྤྱིར་བཏང་གི་གློག་འཕྲིན་ཞབས་ཏོག་བྱིན་མི་ དཔེར་ན་ Gmail, Yahoo ཡང་ན་ Hotmail ཚུ་གིས་ བརྡ་བརྒྱུདཔ་ཚུ་ གློག་རྐུན་འབད་མི་ཚུ་ལུ་ ཕྱིར་བཏོན་འབད་ནིའི་ཉེན་ཁ་ ཡར་འཕར་འབདཝ་ཨིན་མི་དེ་ཡང་ ཉེན་སྲུང་དང་ སྒེར་གསང་གི་གནས་ཚད་ཚུ་ དམ་དམ་མེད། སེམས་ཁར་བཞག་དགོཔ་འདི་ ཞབས་ཏོག་བྱིན་མི་གཅིག་ལུ་ ལག་ལེན་པ་ལེ་ཤ་ལུ་ཡོད་པ་ཅིན་ གློག་རྐུན་ཚུ་གིས་ ཉེན་སྲུང་གནས་ཚད་ལུ་ དོ་འགྲན་འབད་ནིའི་གོ་སྐབས་ཡང་ མངམོ་ཐོབ་ཨིན། ཁྱོད་ལུ་གློག་འཕྲིན་གྱི་ཞབས་ཏོག་བྱིན་མི་དེ་ལུ་ འོག་གི་ཉེན་སྲུང་ལག་ཆས་ཚུ་ཡོད་ག་མེད་ ཞིབ་དཔྱད་འབད་དགོཔ་དེ་ཡང་།
༡༽ ཉེན་སྲུང་གློག་ཁ་རིམ་པ། ༼ཨེསི་ཨེསི་ཨེལ༽ (Secure Sockets Layer) (SSL) ཡང་ན།
༢༽ སྐྱེལ་འདྲེན་བང་རིམ་སྲུང་སྐྱོབ་ ༼ཊི་ཨེལ་ཨེསི༽ (Transport Layer Security) (TLS).
འ་ནཱི་ཞབས་ཏོག་ཚུ་མེད་པའི་ གློག་འཕྲིན་ཞབས་ཏོག་ཚུ་ སྤྱོད་ནི་མི་འོང་། ཨེསི་ཨེསི་ཨེལ དང་ ཊི་ཨེལ་ཨེསི་ ཚུ་གིས་ ཁྱོད་ཀྱི་གློག་འཕྲིན་ཚུ་ ཡོངས་འབྲེལ་གཅིག་ལས་ གཅིག་ལུ་འགྲོ་འགྲུལ་འབདཝ་ད་ བརྡ་གསང་ལུ་བསྒྱུར་ཡོདཔ་ ངེས་གཏན་བཟོཝ་ཨིན། ཨིན་རུང་ གློག་འཕྲིན་དེ་ གློག་གནས་གཉིས་ཆ་རའི་ནང་ བརྡ་གསང་ལུ་མ་བསྒྱུར་བའི་ ཡིག་སྣོད་ཅིག་ནང་ གསོག་འཇོག་འབད་དེ་བཞགཔ་ཨིན། དེ་གིས་སྦེ་ གློག་གནས་བདག་སྐྱོང་པ་གིས་ ཁྱོད་ཀྱི་གློག་འཕྲིན་ནང་ འཛུལ་སྤྱོད་འབད་དེ་ལྷག་ཚུགས་ ཡང་ན་ བསྒྱུར་བཅོས་འབད་ཚུགས།
གློག་འཕྲིན་ཅིག་གི་ནང་དོན་ བརྡ་གསང་ལུ་བསྒྱུར་ནིའི་དོན་ལུ་ ཤིན་ཏུ་ལེགས་པའི་སྒེར་གསང་ ༼པི་ཇི་པི་༽ (Pretty Good Privacy’) (PGP) གིས་ ཉེན་སྲུང་ལྡན་པའི་ ཐབས་ཤེས་ཅིག་བྱིནམ་ཨིན། དེ་གིས་སྦེ་ ཁྱོད་ཀྱི་གློག་འཕྲིན་དེ་ PGP བརྒྱུད་དེ་ བརྡ་གསང་ལུ་བསྒྱུར་བ་ཅིན་ གློག་འཕྲིན་ཐོབ་མི་དེ་གིས་མ་གཏོགས་ གཞན་ག་གིས་ཡང་ དེ་ལུ་འཛུལ་སྤྱོད་འབད་མི་ཚུགས། གནས་ཚུལ་མ་ལེགསཔ་ཅིག་ ག་ཅི་ཡོད་གོ་ཟེར་བ་ཅིན་ ཐབས་ཤེས་འདི་གཞི་བཙུགས་འབད་ནི་ལུ་ འཇམ་ཏོང་ཏོ་མེདཔ་ལས་ ལག་ལེན་འཐབ་མི་ ལེ་ཤ་མིན་འདུག།
པི་ཇི་པི་འདི་ ལྡེ་མིག་གཉིས་ བཟོ་སྐྲུན་འབད་མི་ གསང་རིག་ཅིག་ཨིན་མི་དེ་ཡང་ དེ་གིས་མི་མང་ལྡེ་མིག་གཅིག་དང་ སྒེར་གྱི་ལྡེ་མིག་གཅིག་ བཟོ་སྐྲུན་འབདཝ་ཨིན། མི་མང་ལྡེ་མིག་དེ་ གློག་འཕྲིན་བརྡ་གསང་ལུ་བསྒྱུར་ནིའི་དོན་ཨིནམ་དང་ སྒེར་གྱི་ལྡེ་མིག་དེ་ བརྡ་གསང་མེདཔ་བཟོ་ནིའི་དོན་ལུ་ཨིན། མིང་གིས་བརྡ་མཚོན་དོ་བཟུམ་སྦེ་ མི་མང་ལྡེ་མིག་དེ་ལུ་ ག་ར་གིས་ འཛུལ་སྤྱོད་འབད་ཚུགས་ནི་དང་ སྒེར་གྱི་ལྡེ་མིག་དེ་ ལག་ལེན་པ་རྐྱངམ་གཅིག་ལུ་ བདག་དབང་ཡོདཔ་ཨིན། ཁྱོད་ཀྱིས་པི་ཇི་པི་གིས་ བརྡ་གསང་ལུ་བསྒྱུར་ཡོད་པའི་ གློག་འཕྲིན་ཅིག་ མི་གཞན་ཅིག་ལུ་བཏང་པ་ཅིན་ གློག་འཕྲིན་དེ་ བརྡ་གསང་ལུ་བསྒྱུར་ནི་ལུ་ ཁོ་གི་པི་ཇི་པི་ལྡེ་མིག་དེ་དགོཔ་ཨིན།
ལྡེ་མིག་འདི་ གློག་འཕྲིན་ཐོབ་མི་ མི་ངོ་དེ་ལས་ ཡང་ན་ མི་མང་ལྡེ་མིག་གི་གློག་གནས་ཅིག་ནང་ལས་ཐོབ་ཚུགས། གློག་འཕྲིན་ཐོབ་མི་དེ་གིས་ ཁོ་རའི་སྒེར་གྱི་ལྡེ་མིག་དང་ དེ་དང་བསྟུན་པའི་གསང་ཡིག་གིས་ ཁ་ཕྱེ་ཚུགས། པི་ཇི་པི་ ལག་ལེན་འཐབ་ནི་ལུ་ ཁྱོད་ཀྱི་གློག་སྤྱོད་ (client) དེ་གིས་ ཞབས་ཏོག་དེ་ལུ་ རྒྱབ་སྐྱོར་འབད་དགོ།
རྒྱབ་སྣོན་རུང་བའི་ གློག་འཕྲིན་གྱི་ གློག་སྤྱོད་ཡང་ པི་ཇི་པི་ལུ་ ཁ་སྐོང་རྐྱབ་མི་ ‘Thunderbird’ ཡང་ན་ ཡོངས་གྲགས་ཅན་གྱི་ ‘Microsoft Outlook’ ཚུ་ཨིན།
པི་ཇི་པི་གིས་ ལཱ་ག་དེ་སྦེ་ འབདཝ་ཨིན་ན་གི་སྐོར་ལས་ བརྡ་དོན་ཁ་གསལ་ཚུ་ https://www.youtube.com/watch?v=1-MPcUHhXoc ནང་ལས་ཐོབ་ཚུགས།
སྐྱེལ་ས་ལས་ ལྷོད་ས་ཚུན་ཚོད་ བརྡ་གསང་ལྡན་པའི་ གློག་འཕྲིན་ཞབས་ཏོག་བྱིན་མི་ གཞན་མི་ཅིག་ ProtonMail ཨིན། ཞབས་ཏོག་འདི་གིས་ གནས་སྡུད་དེ་ ProtonMail གློག་གནས་ནང་ མ་བཏང་གོང་ལས་ གློག་འཕྲིན་དང་ ལག་ལེན་པའི་གནས་སྡུད་ཚུ་ བརྡ་གསང་ལུ་བསྒྱུརཝ་ཨིན། གློག་གནས་ཚུ་ སུ་ཡིད་ཛར་ལེན་གྱི་ གནས་སྡུད་ཉེན་སྲུང་ནང་ཡོདཔ་དང་ བརྡ་གསང་ལུ་བསྒྱུར་ནིའི་ ཐབས་རིག་དེ་ཡང་ ཨེསི་ཨེསི་ཨེལ་དང་ པི་ཇི་པི་ གཉིས་ མཉམ་བསྡོམས་འབད་འབདཝ་ཨིན། གསང་ཨང་འདི་ ཀུན་ཐོབ་མཉེན་ཆས་ཅིག་ཨིན། ‘Thunderbird’ དང་ དེ་དང་ཆ་འདྲ་བའི་ལག་ཆས་ ‘Evolution’ གི་བར་ན་ ཁྱད་པར་འདི་ ProtonMail འདི་ གློག་སྤྱོད་ཅིག་ཨིན་པ་མ་ཚད་ གློག་འཕྲིན་བྱིན་མི་ངོ་མ་ཅིག་ཨིན།


text:
ཁྱོད་ཀྱི་གནས་སྡུད་དེ་ སྲ་མཛོད་ ཡང་ན་ གློག་གནས་ ཡང་ན་ སྤིན་གློག་ཅིག་ནང་ བསགས་བཞག་ཡོད་པའི་སྐབས་ གནས་སྟངས་དེ་ལུ་ “ངལ་གསོ་ནང་ཡོད་པའི་གནས་སྡུད་” ཟེར་སླབ་ཨིན། གནས་སྟངས་གཞན་གཉིས་ཡོད་མི་ཚུ་ཡང་ “ལག་ལེན་ནང་ཡོད་པའི་གནས་སྡུད་” དང་ “འགྲོ་འགྲུལ་ནང་ཡོད་པའི་གནས་སྡུད་” ཟེར་སླབ་ཨིན། ལེའུ་འདི་གིས་ ཁྱོད་ལུ་བརྡ་དོན་དེ་ཚུ་ གནས་རིམ་རེ་རེ་བཞིན་དུ་ལུ་ ཉེན་སྲུང་འབད་ཐངས་སྟོནམ་དང་གཅིག་ཁར་ དོན་ཚན་ཡན་ལག་འདི་གིས་ ཁྱོད་ཀྱི་ཡོངས་འབྲེལ་ནང་ ཁྱོད་རའི་ཡིག་སྣོད་ཚུ་ལུ་ འཛུལ་སྤྱོད་ཡོད་མི་ཚུ་ བཀག་ཐབས་ལུ་ གཙོ་བོར་བཏོནམ་ཨིན།
ཐབས་ཤེས་དང་པ་འདི་ ཁྱོད་རའི་ལེབ་ཊོབ་ ཡང་ན་ གློག་རིག་ནང་གི་ བདག་སྐྱོང་པའི་ཁ་བྱང་གི་གསང་ཡིག་ སོར་སྒྱུར་འབད་ནི་འདི་ཨིན། རེ་ཚེ་སྐབས་ བདག་སྐྱོང་པའི་གསང་ཡིག་མེད་པར་ ཐུང་ཀུ་ཙམ་ཅིག་འོངམ་ཨིན། འདི་གི་སྐབས་ལུ་ གློག་རྐུན་(hacker) ཚུ་གིས་ ཐབས་འཕྲུལ་ནང་ འཇམ་ཏོང་ཏོ་སྦེ་ འཛུལ་སྤྱོད་འབད་ཚུགསཔ་ཨིན། ཐབས་ཤེས་གཉིས་པ་འདི་ ཁྱོད་རའི་གློག་རིག་འདི་ བདག་སྐྱོང་པའི་ཐོབ་དབང་ཐོག་ལས་ ལག་ལེན་འཐབ་ནི་ མར་ཕབ་རྐྱབ་ནི་འདི་ཨིན། ཝིན་ཌོསི་རིམ་ལུགས་གུ་ གནས་བཞིན་ཡོད་པའི་ གློག་རིག་ ཡང་ན་ ལེབ་ཊོབ་ཅིག་གིས་ ལག་ལེན་པ་གཙོ་བོ་དེ་ལུ་ རང་བཞིན་གྱིས་ ཐོབ་དབང་ཧྲིལ་བུམ་བྱིནམ་ཨིན། ཁྱོད་རའི་གློག་རིག་ བདག་སྐྱོང་པའི་ཁ་བྱང་གསརཔ་ཅིག་ གཞི་བཙུགས་འབད་ཞིནམ་ལས་ གལ་གནད་ཆེ་བའི་སྐབས་ལུ་རྐྱངམ་གཅིག་ ལག་ལེན་འཐབ་དགོ། ཁྱོད་རའི་སྤྱིར་བཏང་ཁ་བྱང་གི་ ལག་ལེན་པའི་ཐོབ་དབང་དེ་ ཚད་བཟུང་འབད་དགོ། འདི་གིས་ཁྱོད་ཀྱི་ཐབས་འཕྲུལ་ཚུ་ལུ་ གནོད་མཉེན་གྱིས་ གནོདཔ་བཀལ་ནིའི་ གོ་སྐབས་མར་ཕབ་འབདཝ་ཨིན། དེ་ཡང་ ཁྱོད་ལུ་རིམ་ལུགས་གཞན་ གཞི་བཙུགས་འབད་ནིའི་ ཐོབ་དབང་མེད་ནི་དེ་གིས་ཨིན། དེ་ཚུ་གཞན་གྱིས་ལོག་སྤྱོད་འབད་ནི་ལས་བཀག་ཐབས་ལུ་ སྐུ་མགྲོན་ཁ་བྱང་ཚུ་ཡང་ བཞག་ནི་མི་འོང་།
བརྡ་གསང་ལུ་བསྒྱུར་བ།
ཐབས་ཤེས་ཤུལ་མམ་དེ་ ཁྱོད་རའི་ཐབས་འཕྲུལ་དང་ དེ་ནང་ཡོད་པའི་གནས་སྡུད་ཚུ་ལུ་ བརྡ་གསང་ལུ་བསྒྱུར་དགོ། བརྡ་གསང་ལུ་བསྒྱུར་བ་ཟེར་མི་འདི་ གློག་འཕྲིན་ ཡང་ན་ བརྡ་དོན་ཚུ་ གསང་བ་ལུ་སོར་བསྒྱུར་ཐོག་ལས་ ཡི་གུ་དེ་ གསང་བ་མེནམ་བཟོ་ནིའི་ གསང་ཡིག་ངོ་མ་ཡོད་མི་ གནང་བ་ཅན་གྱི་མི་ངོ་ཚུ་གིས་ ལྷག་ཚུགས་ནི་མ་གཏོགས་ གཞན་གྱིས་ལྷག་མི་ཚུགས། གློག་རྐུན་ཚུ་གིས་ རིམ་ལུགས་ནང་ འཇམ་ཏོང་ཏོ་སྦེ་ ཧམ་སྤྱོད་འབད་ནི་ལས་བཀག་ཐབས་ལུ་ གསང་ཡིག་སྒྲིང་སྒྲིང་ཅིག་ ལག་ལེན་འཐབ་དགོ། དེ་འབདཝ་ད་ བརྡ་གསང་ལུ་བསྒྱུར་ནི་དེ་གིས་ ཁྱོད་ཀྱི་ཐབས་འཕྲུལ་ཚུ་ ཨ་རྟག་དང་འཕྱདཔ་ད་ ལྷོད་སུ་ཅིག་བཟོཝ་ཨིནམ་ སེམས་ཁར་བཞག།
སྲ་མཛོད་གསང་བརྡ་ལུ་བསྒྱུར་ཚུལ
ཁྱོད་ཀྱི་ཁྱིམ་གྱི་སྒོ་ཁར་ མི་གསརཔ་ཚུ་ ནང་ན་འཛུལ་ནི་ལས་བཀག་ཐབས་ལུ་ སྒོ་ར་སྦོམ་ཅིག་ཡོད་མི་ལུ་ མནོ་བསམ་གཏང། སྒོ་ར་དེའི་ནང་ན་ལས་ ལྕགས་ཐག་་ཚུ་ལུ་ ལྡེ་མིག་རྐྱབ་སྟེ་མ་གཏོགས་ ཉེན་སྲུང་མེད། སྒོ་ར་འདི་ ཁྱོད་ཀྱི་སྲ་མཛོད་བཟུམ་ཅིག་ཨིན། སྲ་མཛོད་འདི་ བརྡ་གསང་ལུ་བསྒྱུར་ནི་དེ་གིས་ ཁྱོད་ཀྱི་གློག་རིག་གུ་ ཉེན་སྲུང་གི་ལྕགས་ཐག་བཏགས་ཏེ་ ཧམ་སྤྱོད་འབད་མི་ཚུ་ ནང་ན་འཛུལ་ནི་ལུ་ ལཱ་ཁག་བཟོཝ་ཨིན། ལྕགས་ཐག་ཚུ་ སྒྲིང་སྒྲིང་ཡོདཔ་བཟོ་ནི་ལུ་ AES 256འདི་ལག་ལེན་འཐབ། འ་ནཱི་འདི་ ད་ལྟོ་ཚུན་ཚོད་ཀྱི་བར་ན་ཐོན་ཡོད་པའི་ གསང་བརྡ་ལུ་བསྒྱུར་ནིའི་ཐབས་ལམ་ མཐར་འཁྱོལ་ཅན་ཅིག་ཨིན། ཁྱོད་ཀྱི་སྲ་མཛོད་ གསང་བརྡ་ལུ་བསྒྱུར་ནིའི་ མཉེན་ཆས་གཞན་ཡང་ ཝིན་ཌོསི་གི་དོན་ལུ་VeraCryptདང་ མེཀ་གི་དོན་ལུ་ FileVaultཡོད།
གནས་སྡུད་གསང་བརྡ་ལུ་བསྒྱུར་ཚུལ།
ཁྱོད་རའི་སྲ་མཛོད་ གསང་བརྡ་ལུ་བསྒྱུར་བའི་བསྒང་ལས་ དེ་ནང་ཡོད་པའི་གནས་སྡུད་ཡང་ རང་བཞིནགྱིས་ ལྡེ་མིག་རྐྱབ་ཨིན། ཉེན་སྲུང་ལོག་བལྟབ་སྦེ་དགོ་པ་ཅིན་ གནས་སྡུད་ཡིག་སྣོད་ཚུ་ སོ་སོ་སྦེ་ གསང་བརྡ་ལུ་བསྒྱུར་དགོ། འདི་གིས་བྱ་ལྟ་མི་ཚུ་ ཁྱོད་ཀྱི་ཐབས་འཕྲུལ་གུ་ཡོད་པའི་ ཡིག་ཆ་ཚུ་ནང་ འཛུལ་སྤྱོད་འབད་ནི་དང་ ལྷག་ནི་ཚུ་ སྔོན་འགོག་འབདཝ་ཨིན། གནས་སྡུད་གསང་བརྡ་ལུ་བསྒྱུར་ནིའི་ མཉེན་ཆས་ཐོན་སྐྱེད་ ལེགས་ཤོམ་གྱི་གྲངས་སུ་ ཝིན་ཌོསི་གི་དོན་ལུ་ ‘Bitlocker’ དང་ ‘VeraCrypt’མེཀ་གི་དོན་ལུ་ FileVaultཡང་ན་ Crypto Disk’ཚུ་ཡོད། དེ་མ་ཚད་ ལི་ནགསི་གི་དོན་ལུ་ ‘7-Zip’ལག་ལེ་ན་འཐབ་སྟེ་ ཡིག་སྣོད་ཚུ་ གསང་བརྡ་ལུ་བསྒྱུར་ཡོད་པའི་ གཏན་མཛོད་གཅིག་གི་ནང་ན་ གཅིག་ཁར་བསྡམ་བཏུབ་ཨིན།
སྤྱི་མཐུད་ (USB) གསང་བརྡ་ལུ་བསྒྱུར་ཚུལ་དང་ རྒྱབ་ཐག། ༼འདྲ༽
བརྡ་བརྒྱུདཔ་ཚུ་གིས་ བརྡ་དོན་གསོག་འཇོག་འབད་ས་ཅིག་ སྤྱི་མཐུད་ཐབས་འཕྲུལ་འདི་ཨིནམ་ལས་ ཐབས་འཕྲུལ་འདི་ཚུ་ཡང་ གློག་རིག་དང་ འགྲུལ་འཕྲིན་བཟུམ་ཚུ་སྦེ་ ཉེན་སྲུང་འབད་དགོ། སྤྱི་མཐུད་ཚུ་ ཐབས་འཕྲུལ་གཙོ་བོ་ཚུ་གི་རྒྱབ་ཐག་སྦེ་ ལག་ལེན་འཐབ་བཏུབ་ཨིན། གལ་སྲིད་ ཁྱོད་ཀྱི་གནས་སྡུད་ལུ་ སྐྱོན་ཞུགས་པ་ཅིན་ཕན་པའི་དོན་ལུ་ བརྡ་དོན་ཚུ་གི་འདྲ་བཤུས་ ག་དེ་མང་མང་ བཟོ་བ་ཅིན་ ལེགས་ཤོམ་ཨིན། དེ་འབདཝ་ད་ རྒྱབ་ཐག་འདི་ཚུ་ཡང་ རེ་རེ་བཞིན་དུ་ གསང་བརྡ་ལུ་བསྒྱུར་ཡོདཔ་ ངེས་གཏན་བཟོ་དགོ།


text:
༉ ཧཱ་རྫོང་ཁག་ཁྲིམས་འདུན་གྱིས་ བཀྲིས་མར་ཁུ་བཀྲམ་སྤེལ་ཁང་ནང་ ལཱ་འབད་མི་གཉིས་ལུ་ རྒྱུ་དངུལ་ཚུལ་མིན་སྤྱོད་མི་དང་ སྡོང་ཟླ་དང་ རྒྱུད་བསྐུལ་འབད་ཡོད་པའི་ ཉེས་འཛུགས་ཀྱི་ཐད་ཐར་ ཁྲིམས་འཐུས་བཏབ་ཆོག་པའི་ འཁྲུན་ཆོད་གནང་ནུག།
དེ་ཡང་ སྤྱི་ཟླ་༨ པའི་ཚེས་༤ ལུ་གནང་མི་ འཁྲུན་ཆོད་དང་འཁྲིལཝ་ད་ བཀྲིས་སྒང་ཕོངས་མེད་ལས་ སྐྱེས་ལོ་༣༦ ལང་མི་ རྩོད་ཟླ་སླ་ང་ཚེ་རིང་དེ་ ཧཱ་ལུ་ བཀྲིས་མར་ཁུ་བཀྲམ་སྤེལ་ཁང་ནང་ མར་ཁུ་བླུགས་མི་སྦེ་ ལཱ་འབད་བའི་སྐབས་ རྒྱུ་དངུལ་ཚུལ་མིན་སྤྱོད་པའི་ ཉེས་འཛུགས་བཀལ་ཡོདཔ་ལས་ ཁྲིམས་འདུན་གྱིས་ ཁོ་ལུ་ བཙོན་ཁྲིམས་ལོ་༣ དང་ཟླཝ་༡ བཀལ་ནུག།
ད་རུང་ མར་ཁུ་བཀྲམ་སྤེལ་ཁང་གི་ འཛིན་སྐྱོང་པ་སྦེ་ ལཱ་འབད་མི་ སྤ་རོ་ལས་ དཀོན་མཆོག་སྒྲོལ་མ་ལུ་ ཡིག་ཚང་བྱ་སྤྱོད་ངན་པའི་ ཉེས་འཛུགས་ཐོག་ བཙོན་ཁྲིམས་ལོ་༡ དང་ཟླཝ་༣ བཀལ་ཡོདཔ་ཨིན་པས།
མ་གཞི་ འགོ་ཐོག་སྐབས་ ཧཱ་ཁྲིམས་སྲུང་འགག་སྡེ་གིས་ དོགས་པ་ཅན་ དཀོན་མཆོག་སྒྲོལ་མ་ལུ་ རྒྱུ་དངུལ་ཚུན་མིན་སྤྱོད་པའི་ ཉེས་འཛུགས་དང་ སླ་ང་ཚེ་རིང་ལུ་ སྡོང་ཟླ་དང་ རྒྱུད་བསྐུལ་འབད་ཡོད་པའི་ ཉེས་འཛུགས་ཐོག་ ཁྲིམས་འདུན་ལུ་ བཤེར་ཡིག་བཙུགས་ཡོད་རུང་ ཁྲིམས་འདུན་གྱིས་ ཁྲིམས་སྲུང་འགག་སྡེ་ལུ་ ས་ཁྱོན་དབང་ཁྱབ་མེད་མི་ལུ་བརྟེན་ ཐོ་བཀོད་འབད་ནི་ལུ་ ངོས་ལེན་འབད་མ་བཏུབ་པས།
དེ་འབདཝ་ལས་ རྩོད་དཔོན་ཡོངས་ཁྱབ་ཡིག་ཚང་གིས་ ཉེས་བཤེར་འབད་ཡོདཔ་ད་ མ་གཞི་ རྩོད་ཟླ་སླ་ང་ཚེ་རིང་ལུ་ ཉེས་འགེལ་ཁྲིམས་དེབ་དང་འཁྲིལཝ་ད་ བཙོན་ཁྲིམས་ལོ་༥ ཕོག་དགོཔ་ཨིན་རུང་ བཀྲིས་ཚོང་འབྲེལ་ལས་འཛིན་གྱིས་ རང་གི་ འཛིན་སྐྱོང་པ་ཚུ་ལུ་ ཞིབ་དཔྱད་ག་ནི་ཡང་ མ་འབད་བར་ བློ་གཏད་དེ་ འབག་མ་ཐེག་པའི་ འགན་འཁྲི་བཀལ་ཡོད་མི་ལུ་བརྟེན་ ཉེས་ཁྲིམས་ལོ་༣ དང་ཟླཝ་༡ བཀལ་ཡོདཔ་སྦེ་ འཁྲུན་ཆོད་ནང་བཀོད་ནུག།
དེ་ལས་ འཛིན་སྐྱོང་ལམ་ལུགས་དང་ བདག་སྐྱོང་གི་ གཞི་རྩ་དང་འཁྲིལ་ རང་གི་འགན་ཁུར་མེན་པའི་ འགན་འཁྲི་ལེན་ཏེ་ འབད་མི་དེ་ འགལ་བ་ཨིནམ་ལས་ རྩོད་ཟླ་གཉིས་ཀྱི་བར་ན་ མོས་མཐུན་ཐོག་ འགན་འཁྲི་སྤྲོད་ལེན་འབད་ཡོད་མིའི་ཐད་ལུ་ ཁྲིམས་འདུན་ལས་ དངུལ་ཆད་ཐོན་མི་ ཡོངས་བསྡོམས་ལས་ དཔྱ་གསུམ་ལུ་ དབྱེ་ཐོག་ལས་ དངུལ་ཀྲམ་༡༧,༦༥,༢༣༧ འབད་མི་དཔྱ་གཉིས་ སླ་ང་ཚེ་རིང་གིས་ བཏབ་དགོཔ་བཞིན་དུ་ དངུལ་ཀྲམ་༨༨༢,༦༡༩ འབད་མི་ དཔྱ་༡ པོ་དེ་ དཀོན་མཆོག་སྒྲོན་མ་གིས་ བཏབ་དགོ་པའི་ ཁྲིམས་ཀྱི་བཀའ་རྒྱ་གནང་ནུག།
དཀོན་མཆོག་སྒྲོལ་མ་གིས་ འཛིན་སྐྱོང་གི་འགན་འཁྲི་དེ་ བདག་སྐྱོང་གི་ ཁྲིམས་ལུགས་ལས་འགལ་ཏེ་ མི་གཞན་ལུ་ སྤྲོད་མི་ལུ་བརྟེན་ བཙོན་ཁྲིམས་ལོ་༡ དང་ ཟླཝ་༣ བཀལ་ནུག།
རྩོད་ཟླ་༢ ཀྱི་བར་ན་ གན་ཡིག་བཟོ་མིའི་ནང་གསལ་ མ་དངུལ་ཚུལ་མིན་སྤྱོད་མི་ལུ་བརྟེན་ ས་སྣུམ་བཙོང་ཆད་ཐོན་མི་ དངུལ་ཀྲམ་༢,༦༤༧,༨༥༧ དེ་ སླ་ང་ཚེ་རིང་གིས་ སྤྲོད་དགོཔ་སྦེ་ བཀོད་ཡོད་རུང་ དཀོན་མཆོག་སྒྲོལ་མ་དེ་ འཛིན་སྐྱོང་པ་ཅིག་ཨིནམ་མ་ཚད་ ཚུལ་མིན་ཐོག་ གན་ཡིག་བཟོ་ཡོད་མི་ལུ་ ངོས་ལེན་འབད་ཡོད་མི་ལུ་བརྟེན་ མོ་གིས་ དངུལ་ཀྲམ་༨༨༢,༦༡༩ སོར་ཆུད་འབད་དགོཔ་ད་ རྩོད་ཟླ་གཉིས་ཆ་ར་གིས་ ཞག་གྲངས་༣༠ གི་ ནང་འཁོད་ལུ་ ཏི་རུ་བཙུགས་དགོཔ་ཨིན་པས།
མ་དངུལ་ཚུན་མིན་སྤྱོད་མིའི་ གནད་དོན་དེ་ ན་ཧིང་ སྤྱི་ཟླ་༣ པའི་ནང་ ཐོན་ཡོད་པའི་གནས་ཚུལ།
ཡེ་ཤེས་སྒྲོལ་མ།


text:
LibreOffice 7.2 Help
ཁྱོད་ཀྱིས་ལེགས་བཅོས་འབད་ནི་ཨིན་མི་ཐིག་ཁྲམ་ནང་ཐིག་ཚུ་སེལ་འཐུ་འབད།
མཐའ་མཚམས་ སྒོ་སྒྲིག་ཁ་ཕྱེ་ནི་གི་དོན་ལུ་ ཐིག་ཁྲམ་ ལག་ཆས་ཕྲ་རིང་ (འབྲི་མི་) ཡང་ན་ གྲལ་ཐིག་དང་བཀང་བ་ ཕྲ་རིང་གུ་གི་ མཐའ་མཚམས་ངོས་པར་གུ་ཨེབ་གཏང་འབད།
སྔ་གོང་ལས་ངེས་འཛིན་འབད་ཡོད་པའི་མཐའ་མཚམས་བཟོ་རྣམ་གཅིག་ཨེབ་གཏང་།
འ་ནི་འདི་གིས་ཐིག་ཁྲམ་ནང་ཐིག་ཚུ་གི་ད་ལྟོའི་མཐའ་མཚམས་བཟོ་རྣམ་ལུ་སེལ་འཐུ་འབད་ཡོད་པའི་བཟོ་རྣམ་ཁ་སྐོང་འབདཝ་ཨིན། མཐའ་མཚམས་བཟོ་རྣམ་ཚུ་ཆ་མཉམ་བསལ་ནི་ལུ་མཐའ་མཚམས་ཚུའི་སྒོ་སྒྲིག་གི་ གཡོན་གྱི་མགོ་ལུ་ མཐའ་མཚམས་བཟོ་རྣམ་སྟོངམ་སེལ་འཐུ་འབད།
ཁྱོད་ཀྱིས་ལེགས་བཅོས་འབད་ནི་ཨིན་མི་ཐིག་ཁྲམ་ནང་ཐིག་ཚུ་སེལ་འཐུ་འབད།
Choose Table - Properties - Borders (Writer) or Format - Cells - Borders (Calc).
ལག་ལེན་པ་-ངེས་འཛིན་འབད་ཡོད་པའི་མངའ་ཁོངས་ནང་ ཁྱོད་ཀྱིས་མཐུན་མོང་སྒྲིག་བཀོད་ནང་འབྱུང་བཅུག་ནི་ཨིན་མི་མཐའམ་(ཚུ་)སེལ་འཐུ་འབད། མཐའམ་གྱི་སེལ་འཐུ་སོར་སྟོན་འབད་ནི་ལུ་སྔོན་ལྟ་ནང་མཐའམ་གུ་ཨེབ་གཏང་།
If you select more than one row or column, you can change the middle lines between rows or columns. Select the middle markers in the User-defined area.
གྲལ་ཐིག་མངའ་ཁོངས་ནང་སེལ་འཐུ་འབད་ཡོད་པའི་མཐའ་མཚམས་བཟོ་རྣམ་གྱི་དོན་ལུ་ཚོས་གཞི་དང་གྲལ་ཐིག་བཟོ་རྣམ་ སེལ་འཐུ་འབད། སྒྲིག་སྟངས་འདི་ཚུ་སེལ་འཐུ་འབད་ཡོད་པའི་མཐའ་མཚམས་བཟོ་རྣམ་ནང་གྲངས་སུ་བཙུགས་ཡོད་མི་མཐའ་མཚམས་གྲལ་ཐིག་ཚུ་ཆ་མཉམ་ལུ་འཇུག་སྤྱོད་འབདཝ་ཨིན།
མཐའ་མཚམས་ཀྱི་མཐའམ་རེ་རེའི་དོན་ལུ་མཇུག་གི་རིམ་པ་གཉིས་ཡང་བསྐྱར་འབད།
Select the distance between the border lines and the page contents in the Padding area.
བསྒྱུར་བཅོས་ཚུ་འཇུག་སྤྱོད་འབད་ནི་ལུ་བཏུབ་ཨེབ་གཏང་།


text:
ལོ་བསྟར་བརྡ་དོན་དང་འཕྲུལ་རིག་ཅ་ཆས་ཁ་སྐོང་རིན་བསྡུར་གསལ་བསྒྲགས།
ཀྲོང་གསར་སྟག་རྩེ་རིག་གཞུང་མཐོ་རིམ་སློབ་གྲྭ་ནང་ རྩིས་ལོ་༢༠༢༡-༢༠༢༢ གི་ ལོ་བསྟར་བརྡ་དོན་དང་འཕྲུལ་རིག་ཅ་ཆས་ ཁ་སྐོང་བཀྲམ་སྤེལ་འབད་ནིའི་དོན་ལས་ ཁྱད་ཚད་ལྡན་མི་རིན་བསྡུར་པ་ཚུ་གིས་སྤྱི་ཟླ་༠༨ པའི་སྤྱི་ཚེས་༣༠ ཕྱི་རུ་ཆུ་ཚོད་༥:༠༠ གི་ནང་འཁོད་རིན་བསྡུར་ཡིག་ཆ་ཚུ་བཙུགས་དགོཔ་དང་ རིན་བསྡུར་གྱི་ཡིག་ཆ་ཡང་ སྤྱི་ཚེས་འདི་ནང་རང་ ཚད་གཞི་ ལྡན་པའི་རིན་བསྡུར་ཡིག་ཆ་ནང་བཀོད་པའི་ས་གནས་ནང་ཕྱི་ནི་ཨིན་ཟེར་གསལ་བསྒྲགས་འབདཝ་ཨིན། ཁ་གསལ་གྱི་དོན་ལུ་ བརྡ་དོན་དང་འཕྲུལ་རིག་འགོ་དཔོན་ངོམ་བཙན་སྐྱོགས་ཚེ་རིང་དང་གཅིག་ཁར་ འགྲུལ་འཕྲིན་ཨང་༡༧༨༡༥༨༦༧ དང་ཡང་ན་ གློག་འཕྲིན་ཨང་ chenchoict.clcs@rub.edu.bt ནང་འབྲེལ་བ་འཐབ་གནང་། རིན་བསྡུར་ཡིག་ཆ་ཕབ་ལེན་འབད་ནིའི་ དོན་ལས་ ནང་ལུ་ཨེབ་གནང་།


text:
LibreOffice 7.2 Help
You can insert text into other document types, such as spreadsheets and presentations. Note that there is a difference between whether the text is inserted into a frame, a spreadsheet cell, or into the outline view of a presentation.
ཁྱོད་ཀྱིས་ཚིག་ཡིག་འདི་ འཛིན་པང་འདི་ལུ་འདྲ་བཤུས་རྐྱབས་པ་ཅིན་ ཁྱོད་ཀྱིས་འདི་ ཚིག་ཡིག་གི་ཁྱད་ཆོས་ཚུ་དང་གཅིག་ཁར་ཡང་ན་ མེད་པར་སྦྱར་བཏུབ། མགྱོགས་ཐབས་ལྡེ་མིག་ བརྡ་བཀོད་ ཚད་འཛིན་+C འདྲ་བཤུས་རྐྱབས་ནི་དང་ བརྡ་བཀོད་ ཚད་འཛིན་+V འདི་སྦྱར་ནིའི་དོན་ལས་ལག་ལེན་འཐབ།
འཛིན་པང་གི་ནང་དོན་ཚུ་སྦྱར་ཡོད་མི་ རྩ་སྒྲིག་འདི་སེལ་འཐུ་འབད་ནིའི་དོན་ལས་ སྦྱར་ ངོས་དཔར་ ཚད་ལྡན་ཕྲ་རིང་འདི་གུ་ཡོད་མི་ འདི་གི་ཤུལ་མའི་མདའ་རྟགས་འདི་ཨེབ་གཏང་ ཡང་ན་ ཞུན་དག་ - དམིགས་བསལ་སྦྱར་གདམ་ཁ་རྐྱབས་ དེ་ལས་ ཚུལ་ལྡན་རྩ་སྒྲིག་འདི་སེལ་འཐུ་འབད།
ཚིག་ཡིག་གི་ཡིག་ཆ་ཅིག་གི་ནང་ན་ མགུ་རྒྱན་དོན་མཚམས་བཟོ་རྣམ་དང་གཅིག་ཁར་རྩ་སྒྲིག་འབད་འབད་བའི་མགུ་རྒྱན་ཚུ་ ཡོདཔ་ཨིན་པ་ཅིན་ ཡིག་སྣོད་ - གཏང་ - གསལ་སྟོན་འབད་ནི་ལུ་མཐའ་ཐིག་གདམ་ཁ་རྐྱབས། མགུ་རྒྱན་འདི་མཐའ་ཐིག་བཟུམ་སྦེ་ཡོད་མི་ གསལ་སྟོན་ཡིག་ཆ་གསརཔ་ཅིག་ གསར་བསྐྲུན་འབད་ཡོད།
ཁྱོད་ཀྱིས་ མགུ་རྒྱན་རེ་རེ་བཞིན་ དེའི་དོན་མཚམསམཉམ་ཅིག་ཡོད་མི་དང་གཅིག་ཁར་ གནས་སོར་འབད་ནི་ཨིན་པ་ཅིན་ ཡིག་སྣོད་ - གཏང་ - གསལ་སྟོན་ལུ་རང་བཞིན་སྙིང་བཅུད་ བརྡ་བཀོད་འདི་སེལ་འཐུ་འབད། ཁྱོད་ཀྱིས་ འ་ནི་བརྡ་བཀོད་འདི་མཐོང་ཚུགསཔ་བཟོ་ནིའི་དོན་ལས་ མགུ་རྒྱན་ཚུ་ ཆ་མཉམ་སྙོམས་པའི་དོན་མཚམས་བཟོ་རྣམ་ཅིག་དང་གཅིག་ཁར་ རྩ་སྒྲིག་འབད་དགོ།
ཁྱོད་ཀྱིས་ཚིག་ཡིག་སེལ་འཐུ་འབད་ཞིནམ་ལས་ འདྲུད་-དང་-བཀོག་བཞག་དང་གཅིག་ཁར་ ཤོག་ཁྲམ་ཅིག་ནང་ལུ་འདྲུད་པ་ཅིན་ ཁྱོད་ཀྱིས་མའུསི་འདི་ འཛིན་གྲོལ་འབད་སའི་ནང་ཐིག་འདི་ནང་ལུ་ ཚིག་ཡིག་སྦེ་བཙུགས་འོང་།
ཁྱོད་ཀྱིས་གསལ་སྟོན་གྱི་སྤྱིར་བཏང་མཐོང་སྣང་ལུ་ཚིག་ཡིག་འདྲུད་པ་ཅིན་ ཨོ་ཨེལ་ཨི་དངོས་པོ་འདི་LibreOffice པ་ལག་-ཨིན་བཟུམ་སྦེ་བཙུགསཔ་ཨིན།
ཁྱོད་ཀྱིས་གསལ་སྟོན་གྱི་མཐའ་ཐིག་མཐོང་སྣང་ལུ་ཚིག་ཡིག་འདྲུད་པ་ཅིན་ འ་ནི་དེ་འོད་རྟགས་གནས་ཁོངས་ལུ་བཙུགས་འོང་།


text:
ཤོག་ལེབ་བཟོ་རྣམ་
ད་ལྟོའི་ཤོག་ལེབ་བཟོ་རྣམ་དེ་གི་དོན་ལུ་ ཤོག་ལེབ་ས་སྟོང་དང་ མགོ་ཡིག་དང་མཇུག་ཡིག་ དེ་ལས་ཤོག་ལེབ་རྒྱབ་གཞི་ཚུ་རྩིས་ཏེ་ བཟོ་རྣམ་རྩ་སྒྲིག་འབད་ནི་དང་ སྒྲིག་བཀོད་དེ་གསལ་བཀོད་འབད།
འགོ་འདྲེན་འཐབ།
སེལ་འཐུ་འབད་ཡོད་པའི་བཟོ་རྣམ་དོན་ལུ་ གདམ་ཁ་ཚུ་གཞི་སྒྲིག་འབད།
ཤོག་ལེབ།
རྐྱང་པ་དང་སྣ་མང་ཤོག་ལེབ་ཀྱི་ཡིག་ཆའི་དོན་ལུ་ ཁྱོད་ལུ་ ཤོག་ལེབ་སྒྲིག་བཀོད་ཚུ་ངེས་འཛིན་འབད་བཅུགསཔ་ཨིནམ་མ་ཚད་ ཨང་བཏགས་ནི་དང་ཤོག་ལེབ་རྩ་སྒྲིག་ཚུ་ཡང་ངེས་འཛིན་འབད་བཅུགསཔ་ཨིན།
རྒྱབ་གཞི་ཚུ།
རྒྱབ་གཞི་གི་ཚོས་གཞི་ ཡང་ན་ ཚད་རིས་འདི་གཞི་སྒྲིག་འབད།
མགོ་ཡིག
མགོ་ཡིགའདི་ད་ལྟོའི་ཤོག་ལེབ་བཟོ་རྣམ་ལུ་ ཁ་སྐོང་བརྐྱབ་ཨིན། མགོ་ཡིག་འདི་ ཁྱོད་ཀྱིས་ ཚིག་ཡིག་ཡང་ན་ཚད་རིས་ཚུ་ཁ་སྐོང་བརྐྱབ་བཏུབ་པའི་ མགོའི་ཤོག་ལེབ་ཀྱི་ས་སྟོང་གི་མངའ་ཁོངས་འདི་ཨིན།
མཇུག་ཡིག
Adds a footer to the current page style. A footer is an area in the bottom page margin, where you can add text or graphics.
མཐའ་མཚམས་ཚུ།
རྩོམ་འབྲི་པ་ཡང་ན་སི་ཨེ་ཨེལ་སི་ནང་ལུ་ སེལ་འཐུ་འབད་ཡོད་པའི་དངོས་པོ་ཚུ་གི་དོན་ལུ་ མཐའ་མཚམས་ཀྱི་གདམ་ཁ་ཚུ་གཞི་སྒྲིག་འབདཝ་ཨིན།
ཀེར་ཐིག་ཚུ་
ཤོག་ལེབ་བཟོ་རྣམ་དང་ གཞི་ཁྲམ་ ཡང་ན་ དབྱེ་ཚན་གྱི་དོན་ལུ་ ཀེར་ཐིག་གི་གྱངས་ཁ་དང་ ཀེར་ཐིག་སྒྲིག་བཀོད་དེ་གསལ་བཀོད་འབདཝ་ཨིན།
Footnote
Specifies the layout options for footnotes, including the line that separates the footnote from the main body of document.
ཨེ་ཤི་ཡན་སྐད་ཡིག་རྒྱབ་སྐྱོར།
These commands can only be accessed after you enable support for Asian languages in LibreOffice - PreferencesTools - Options - Language Settings - Languages.
ཚིག་ཡིག་གིརིཊི་
ད་ལྟོའི་ཤོག་ལེབ་བཟོ་རྣམ་དེ་ལུ་ ཚིག་ཡིག་གིརིཊི་ཅིག་ཁ་སྐོང་བརྐྱབ་ཨིན། ཨེ་ཤི་ཡན་སྐད་ཡིག་རྒྱབ་སྐྱོར་འདི་ལག་ཆས་ - གདམ་ཁ་ - སྐད་ཡིག་སྒྲིག་སྟངས་ - སྐད་ཡིག་འོག་ལུ་ལྕོགས་ཅན་བཟོ་སྟེ་ཡོད་པ་ཅིན་རྐྱངམ་ཅིག་ གདམ་ཁ་འདི་འཐོབ་ཚུགས།


text:
LibreOffice 7.2 Help
ལེབ་གྲངས་ཅིག་དཔར་བསྐྲུན་གྱི་དོན་ལས་ མཐོང་སྣང་- ཤོག་མཚམས་སྔོན་ལྟ་ འོག་ལུ་ ཁྱོད་ལུ་ཕན་ཚུན་འབྲེལ་ལྡན་གྱི་གདམ་ཁའི་ཨང་གྲངས་ཚུ་འཐོབ་ཚུགས།
ཀེ་ཀེ་རྩ་སྒྲིག་ནང་སྦེ་དཔར་བསྐྲུན་འབད་དགོ་པ་ཅིན་ འོག་གི་ཚུ་བཟུམ་སྦེ་འབད་:
དཔར་བསྐྲུན་འབད་དགོ་པ་ཅིན་ ལེབ་གྲངས་ལུ་འགྱོ།
རྩ་སྒྲིག་ - ཤོག་ལེབ་ གདམ་ཁ་རྐྱབས།
ལེབ་གྲངས་འདི་འབྲི་ནིའི་ཉེན་སྐྱོབ་ཀྱིས་ ཁ་ཕྱེ་ཡོད་པ་ཅིན་ བརྡ་བཀོད་འདི་མི་མཐོང་། དེ་བསྒང་ ཚད་ལྡན་ ཕྲ་རིང་གུ་ ཡིག་སྣོད་ཞུན་དག་འབད་ ངོས་པར་ལུ་ཨེབ་གཏང་འབད།
ཤོག་ལེབ་ མཆོང་ལྡེ་ སེལ་འཐུ་འབད། ཀེ་ཀེ་ ཤོག་ལེབ་རྩ་སྒྲིག་སེལ་འཐུ་འབད་ཞིནམ་ལས་ བཏུབ་གུ་ཨེབ་གཏང་འབད།
ཡིག་སྣོད་ - དཔར་བསྐྲུན་ གདམ་ཁ་རྐྱབས། ཁྱོད་ཀྱིས་ དཔར་བསྐྲུན་ ཌའི་ལོག་འདི་མཐོང་།
དཔར་འཕྲུལ་འདྲེན་བྱེད་དང་བཀོལ་སྤྱོད་རིམ་ལུགས་གཉིས་ལུ་བརྟེན་ཏེ་ རྒྱུ་དངོས་ཨེབ་རྟ་གུ་ ཨེབ་གཏང་འབད་དགོཔ་དང་ དེ་ནང་ལུ་ ཁྱོད་རའི་དཔར་འཕྲུལ་འདི་ཡང་ཀེ་ཀེ་སྦེ་རྩ་སྒྲིག་འབད་དགོཔ་འོང་།
དཔར་བསྐྲུན་ཁྱབ་ཚད་ འོག་གི་ དཔར་བསྐྲུན་ ཌའི་ལོག་ནང་ དཔར་བསྐྲུན་འབད་ནི་ཨིན་མི་ཤོག་ལེབ་ཚུ་ སེལ་འཐུ་འབད།
All - ལེབ་གྲངས་ཆ་མཉམ་ར་དཔར་བསྐྲུན་འབད་འོང་།
Selected sheets - Only the selected sheets will be printed. All sheets whose names (at the bottom on the sheet tabs) are selected will be printed. By pressing CommandCtrl while clicking a sheet name you can change this selection.
Selected cells - All selected cells are printed.
From all the paper pages that result from the above selection, you can select the range of paper pages to be printed:
All pages - Print all resulting pages.
ཤོག་ལེབ་ - དཔར་བསྐྲུན་འབད་དགོ་པའི་ཤོག་ལེབ་ཚུ་ བཙུགས། ཤོག་ལེབ་ཚུ་ཡང་ ལེབ་གྲངས་དང་པ་ལས་འགོ་བཙུགས་ཏེ་ ཨང་བཏགས་འོང་། ཤོག་མཚམས་སྔོན་ལྟ་ནང་བལྟ་བ་ཅིན་ ལེབ་གྲངས་ ༡ འདི་ཤོག་ལེབ་བཞིའི་གུ་དཔར་བསྐྲུན་འབད་དེ་སྡོད་འོང་ དེ་ལས་ ལེབ་གྲངས་༢ ཀྱི་ཤོག་ལེབ་དང་པམ་གཉིསཔ་འདི་དཔར་བསྐྲུན་འབད་ནི་ལུ་ ༥-༦ ཚུན་ཚོད་ འདི་ནང་ལུ་བཙུགས།
ཁྱོད་ཀྱིས་ གཅིག་ ཡང་ན་ གཅིག་ལས་ལྷག་སྟེ་ངེས་འཛིན་འབད་ཡོད་པའི་རྩ་སྒྲིག་ - དཔར་བསྐྲུན་ཁྱབ་ཚད་ གི་འོག་ལུ་ཨིན་པ་ཅིན་ དཔར་བསྐྲུན་ཁྱབ་ཚད་འདི་ཚུ་གི་ནང་དོན་རྐྱངམ་ཅིག་ དཔར་བསྐྲུན་འབད་འོང་།


text:
LibreOffice 7.2 Help
ཨེཆ་ཊི་ཨེམ་ཨེལ་ ཡང་ན་ ཚིག་ཡིག་ ཡིག་ཆའི་ནང་ལུ་ཡོད་མི་ད་ལྟོའི་འོད་རྟགས་ཀྱི་གནས་ས་ལུ་ ཡིག་ཚུགས་ཅིག་བཙུགསཔ་ཨིན།
An inserted script is indicated by a small green rectangle. If you do not see the rectangle, choose LibreOffice - PreferencesTools - Options - LibreOffice Writer/Web - View, and select the Comments check box. To edit a script, double-click the green rectangle.
ཁྱོད་ཀྱི་ཡིག་ཆའི་ནང་ལུ་ཡིག་ཚུགས་གཅིག་ལས་ལྷག་སྟེ་ཡོད་པ་ཅིན་ ཡིག་ཚུགས་ཞུན་དག་འབད་ཟེར་མི་ཌའི་ལོག་ནང་ལུ་ ཡིག་ཚུགས་ཅིག་ནང་ལས་ཅིིག་ལུ་མཆོང་ནིའི་དོན་ལུ་ ཧེ་མམ་གྱི་དང་ཤུལ་མམ་གྱི་ཨེབ་རྟ་ཚུ་ཡོདཔ་ཨིན།
ཁྱོད་ཀྱིས་བཙུགས་དགོ་མནོ་མི་ཡིག་ཚུགས་བཟུམ་ཅིག་ཐོ་བཀོད་འབད།ཡིག་ཚུགས་དེ་ ཨེཆ་ཊི་ཨེམ་ཨེལ་འབྱུང་ཁུངས་ཨང་རྟགས་དེ་ནང་ལུ་  ངོ་རྟགས་ཀྱིས་ངོས་འཛིན་འབད་ཡོདཔ་ཨིན།
དེ་གིས་ ཡིག་ཚུགས་ཡིག་སྣོད་ཅིག་ལུ་ འབྲལ་ལམ་ཁ་སྐོང་བརྐྱབ་ཨིན། ཁྱོད་ཀྱིས་ བརྡ་འཛོལ་ཨེབ་རྟ་(...),དེ་ལུ་ཡང་ཨེབ་གཏང་འབད་དེ་ ཡིག་སྣོད་དེ་ག་ཡོད་འཚོལ་ཞིནམ་ལས་ དེ་ལས་ བཙུགས་དེ་ལུ་ཨེབ་གཏང་འབད།འབྲེལ་མཐུད་འབད་ཡོད་པའི་ཡིག་ཚུགས་འདི་ འོག་གི་ངོ་རྟགས་དེ་གིས་ ཨེཆ་ཊི་ཨེམ་ཨེལ་ འབྱུང་ཁུངས་ཨང་རྟགས་ངེས་འཛིན་འབད་ཡོདཔ་ཨིན:

/* ཚིག་ཡིག་ཆ་མཉམ་ནཱ་ལུ་སྣང་མེད་སྦེ་བཞག */

ཁྱོད་ཀྱིས་འབྲེལ་མཐུད་འབད་དགོ་མནོ་མི་ཡིག་ཚུགས་ཡིག་སྣོད་དེ་ག་ཡོད་འཚོལ་ཞིནམ་ལས་ དེ་ལས་ བཙུགས་དེ་ལུ་ཨེབ་གཏང་འབད།.
ཁྱོད་ཀྱིས་བཙུགས་དགོ་མནོ་མི་ ཡིག་ཚུགས་ཨང་རྟགས་དེ་ཐོ་བཀོད་འབད།


text:
འབྲུག་གི་དངུལ་ཁང་གི་ གཞི་བཙུགས་ནིའི་བསྐྱིན་འགྲུལ་འདི་གིས་ གཡོག་ནང་ལུ་གསརཔ་སྦེ་འཛུལ་མི་གི་ མི་ཚེའི་གནས་སྟངས་ཡར་དྲག་གཏང་ནིའི་ནང་ལུ་ ཁེ་ཕན་སྦོམ་རང་ཡོདཔ་ཨིན། བསྐྱིན་འགྲུལ་འདི་གི་ཐོག་ལས་ ཁྱིམ་ནང་ལུ་ཉེ་བར་མཁོ་བའི་ཅ་ཆས་དང་ཁྱིམ་ནང་གི་མཐུན་རྐྱེན་ དེ་ལས་ ཐབ་ཚང་ནང་ལུ་དགོ་པའི་ ཐབ་ཆས་ཀྱི་རིགས་ཚུ་ མཁོ་སྒྲུབ་འབད་དེ་ མི་ཚེ་གི་གནས་སྟངས་འདི་ ག་ཅི་དེ་བཏེ་ཉམས་ཅན་དང་སྟབས་བདེ་ཏོག་ཏོ་བཟོ་ནི་ནང་ལུ་ ཁེ་ཕན་སྦོམ་ཡོདཔ་ཨིན།
ཁྱད་ཚད།
- གཞུང་གི་ལས་ཁུངས་དང་ལས་འཛིན། མཉམ་འབྲེལ་ལས་འཛིན་ཁག་གི་ ལས་གཡོགཔ་གསརཔ་དང་ གཞན་ཡང་ གཞི་བཙུགས་འབད་དེ་ ལོ་ ༥ ལྷག་ཡོད་པའི་ མིང་གཏམ་ཅན་གྱི་ སྒེར་གྱི་ལས་སྡེ་ཚུ་གི་ ལཱ་གཡོག་གསརཔ་ཚུ་ལུ་ བསྐྱིན་འགྲུལ་ཐོབ་ནིའི་འོས་འབབ་ཡོདཔ་ཨིན།
- བསྐྱིན་འགྲུལ་ལེན་མི་དང་སྡེ་རིམ་གཅིག་པ་ཨིན་མི་དང་ ཡང་ན་ སྡེ་རིམ་མཐོ་ཤོས་འབད་མི་ ལྷན་ཁག་གཅིག་ནང་ལཱ་འབད་མི་ ཉུང་ཤོས་རང་ ལོ་ ༣ གྱི་རིང་ལུ་ ལཱ་གཡོག་འདི་ནང་ ཕྱག་ཞུའི་ནི་གཏན་འཁེལ་ཡོད་མི་ ཁག་ལེན་མི་གཅིག་དགོ
བསྐྱིན་འགྲུལ་གྱི་ཚད།
མི་ངོ་འདི་གི་ དངུལ་ཕོགས་དང་འཁྲིལ་ དངུལ་ཀྲམ་མཐོ་ཤོས་རང་ ༥༠,༥༠༠ དང་ དངུལ་ཕོགས་ལས་ བརྒྱ་ཆ་ ༣༠ ག་ཉུང་མི་དང་འཁྲིལ་ཐོབ།
སྐྱེད།
བསྐྱིན་འགྲུལ་གྱི་སྐྱེད་གཟིགས་ནིའི་དོན་ལུ་ ནཱ་ཨེབ་གནང་།
བསྐྱིན་འགྲུལ་གྱི་ལོ་ཚད།
བསྐྱིན་འགྲུལ་འདི་ མཐོ་ཤོས་རང་ལོ་ ༢ ཀྱི་རིང་ལུ་ཐོབ།
ཡིག་ཆ་དགོཔ།
- ཚུལ་མཐུན་སྦེ་བསྐང་ཡོད་པའི་ བསྐྱིན་འགྲུལ་གྱི་འབྲི་ཤོག
- བསྐྱིན་འགྲུལ་ལེན་མི་དང་ཁག་ལེན་མི་(ཁག་ལེན་མི་འདི་ བསྐྱིན་འགྲུལ་ལེན་མི་དང་སྡེ་རིམ་དོ་མཉམ་ཅིག་དང་ ཡང་ན་ དེ་ལས་མཐོ་མི་ ཡིག་ཚང་གཅིག་ནང་ལཱ་འབད་མི་ཅིག་དགོ) བསྐྱིན་འགྲུལ་ལེན་མི་འདི་གི་གཉིས་ཆ་ར་གི་མི་ཁུངས་ངོ་སྤྲོད་ལག་ཁྱེར་དགོ
- བསྐྱིན་འགྲུལ་ལེན་མི་གི་ད་རེས་ཁམས་ཅིག་ཁར་བཏབ་ཡོད་པའི་པར།
- བསྐྱིན་འགྲུལ་ལེན་མི་འདི་གིས་ ཁོ/མོ་རའི་ཡིག་ཚང་/གཡོག་སྤྲོད་མི་ལུ་ བསྐྱིན་འགྲུལ་ལོག་བཏབ་ནིའི་དོན་ལུ་ ཟླ་རིམ་བཞིན་དུ་དངུལ་ཕོགས་འདི་ནང་ལས་ རྟོགས་ཆོག་པའི་གནང་བའི་ཡི་གུ།
- བསྐྱིན་འགྲུལ་ལེན་མི་གི་གཡོག་སྤྲོད་མི་/ཡིག་ཚང་ཁ་ཐུག་ལས་ ཟླ་རིམ་བཞིན་དུ་བསྐྱིན་འགྲུལ་ལོག་བཏབ་ནིའི་དོན་ལུ་ མི་ངོ་དེ་གི་དངུལ་ཕོགས་ནང་ལས་ལས་རྟོགས་ཏེ་ དངུལ་ཁང་ནང་བཙུགས་ནི་ཨིན་པའི་ཡི་གུ
- བསྐྱིན་འགྲུལ་ལེན་མི་དང་ཁག་ལེན་མི་གཉིས་ཆ་ར་གི་ ཚུལ་མཐུན་སྦེ་བསྐང་ཡོད་མི་དངུལ་ཕོགས་ཀྱི་འཛིན་གྱི་ཤོག་དང་ དེ་གུར་ དངུལ་ཕོགས་སྤྲོད་མི་འགོ་དཔོན་གྱི་མཚན་རྟགས་དང་ཐིའུ་ དེ་ལས་ གྲོས་འཆར་བཀོད་དེ་ཡོད་མི་ཚུ་དགོ
- བསྐྱིན་འགྲུལ་ལེན་མི་དང་ཁག་ལེན་མི་གཉིས་ཀྱི་ གཡོག་བསྐོས་བཀའ་རྒྱ།
- སྟོན་བསྒྲགས་ཀྱི་དེ་ཡང་ མཚན་རྟགས་བཀོད་དེ་ ཞུ་ཡིག་འབྲི་དང་གཅིག་ཁར་བཙུགས་དགོ


text:
༉ མི་དབང་མངའ་བདག་རིན་པོ་ཆེ་མཆོག་ སྤུ་ན་ཁ་དང་ ཀྲོང་གསར་ བུམ་ཐང་ མོང་སྒར་ བཀྲིས་གཡང་རྩེ་ དེ་ལས་ བཀྲིས་སྒང་ལུ་ ཆིབས་སྐྱོད་གནང་སྟེ་ ཁ་ཙ་ རྒྱལ་ས་ལྟེ་བ་ལུ་ ལོག་ཕེབས་གནང་ནུག། ཆིབས་སྐྱོད་སྐབས་ མི་དབང་མཆོག་གིས་ རྫོང་ཁག་དེ་ཚུ་ནང་ བདེ་སྲུང་རྒྱལ་ཡོངས་ཞབས་ཏོག་ཆུའི་ལས་འགུལ་དང་ བདེ་སྲུང་རིག་རྩལ་ལས་རིམ་གྱི་ སྦྱོང་བརྡར་ལྟེ་བ་ཚུ་གིས་མ་དོ་བར་ མཐོ་རིམ་སློབ་གྲྭ་དང་ …རྒྱས་པར་ལྷག། »
སྤ་རོ་ཨེཕ་སི་གིས་ སྦྱེལཝ་སྦྱེལ་སར་ སྡེ་ཚན་དྲག་ཤོས་ཚར་༢ ཐོན་ཡོདཔ།
༉ སྤྱི་ལོ་༢༠༢༠ དང་༢༠༢༡ གི་ བྷུ་ཊཱན་ཕུཊ་བཱོལ་པི་རི་མི་ཡར་ལིག་གི་ རྩེད་འགྲན་དྲག་ཤོས་དོན་ལུ་ ཐིམ་ཕུག་སི་ཊི་ཨེཕ་སི་དང་ སྤ་རོ་ཨེཕ་སི་སྡེ་ཚན་༢ ཀྱི་བར་ན་ མཐའ་བཅད་རྩེད་འགྲན་འབདཝ་ད་ སྤ་རོ་ཨེཕ་སི་གིས་ རྒྱལ་ཁ་ཐོབ་ཡོདཔ་ལས་ སྦྱེལཝ་སྦྱེལ་སར་ དྲག་ཤོས་ཐེངས་༢ པ་ཨིན་པས། སྤྱི་ཟླ་༡༠ པའི་ཚེས་༢ ལུ་ སྤ་རོ་ཨེཕ་སི་སྡེ་ཚན་གྱི་ འུ་ཆུ་ཕུཊ་བཱོལ་རྩེད་ཐང་ནང་སྦེ་ …རྒྱས་པར་ལྷག། »
ཕུན་ཚོགས་གླིང་ཟུར་བཞག་མཐུན་རྐྱེན་གྱིས་ ཕྱིའི་ལས་མི་ཚུ་ལུ་ ལྷན་ཐབས་འབྱུང་ནི།
༉ སྤྱི་ཟླ་༩ པའི་ཚེས་༣༠ ལུ་ ཕུན་ཚོགས་གླིང་ཏུ་ས་གཙང་ཆུའི་ ས་ཁོངས་ནང་ ཉལ་ཁྲི་༤༠༠ འབད་མི་ གནས་སྐབས་ཀྱི་ ཟུར་བཞག་མཐུན་རྐྱེན་གསརཔ་ལུ་ རབ་གནས་འབད་ནུག། ཟུར་བཞག་ཁང་དེ་བརྩིས་ཏེ་ ནད་ཡམས་ཀོ་བི་-༡༩ འཐོབ་ཉེན་ཡོད་མི་ ཕུན་ཚོགས་གླིང་དང་ དགེ་ལེགས་ཕུག་ བསམ་གྲུབ་ལྗོངས་མཁར་ དེ་ལས་ བསམ་རྩེ་ལུ་ ཟུར་བཞག་ཁང་གི་ …རྒྱས་པར་ལྷག། »
རྒྱལ་ཡུམ་ཕན་གྲོགས་བློ་གཏད་ལས་འགུལ་གྱིས་ སྨན་ཁང་ཚུ་ལུ་ གྲོགས་རམ་ཐེངས་༢ པ།
༉ མི་དབང་རྒྱལ་ཡུམ་ སངས་རྒྱས་ཆོས་སྒྲོན་དབང་ཕྱུག་མཆོག་གི་ མགྲིན་ཚབ་ལུ་ རྒྱལ་ཡུམ་ཕན་གྲོགས་བློ་གཏད་ལས་སྡེ་༼Gyalyum Charitable Trust༽གིས་ ཁ་ཙ་ ཐིམ་ཕུག་འཇིགས་མེད་རྡོ་རྗེ་དབང་ཕྱུག་ རྒྱལ་ཡོངས་གཙོ་བསྟེན་སྨན་ཁང་ནང་ དངུལ་ཀྲམ་ས་ཡ་༥ ལྷགཔ་ཅིག་གི་ སྨན་བཅོས་མཁོ་ཆས་དང་ ཀོ་བིཌ་-༡༩ འི་ཉེན་སྐྱོབ་ཅ་ཆས་ དཔེར་ན་ སྲོག་རླུང་དང་འབྲེལ་བའི་ མཁོ་ཆས་དང་ སྲོག་རླུང་ཚད་འཛིན་མཐུན་རྐྱེན་ཚུ་ ཞལ་འདེབས་འབད་ཡོདཔ་ད་ …རྒྱས་པར་ལྷག། »
ཨཱསི་ཊེ་ལི་ཡ་ལུ་ འབྲུག་གི་གཞུང་ཚབ་ཀྱིས་ ངོ་སྤྲོད་ཡིག་ཆ་ཕུལ་ཡོདཔ།
༉ ཁ་ཙ་ ཨཱསི་ཊེ་ལི་ཡ་རྒྱལ་ཁབ་ཀྱི་དོན་ལུ་ འབྲུག་གི་གཞུང་ཚབ་ བསོད་ནམས་སྟོབས་རྒྱས་ཀྱིས་ ཡོངས་འབྲེལ་གྱི་ རྒྱང་མཐོང་ཐོག་ལུ་ ཨཱསི་ཊེ་ལི་ཡའི་ སྤྱི་འཛིན་ཡོངས་ཁྱབ་ ཌེ་བིཌ་ཧུར་ལེ་མཆོག་ལུ་ ཁོ་རའི་གཞུང་ཚབ་ངོ་སྤྲོད་ཀྱི་ ཡིག་ཆ་ཚུ་ ཕུལ་ཡོདཔ་ཨིན་པས། ཡོངས་འབྲེལ་ཐོག་ལས་ ངོ་སྤྲོད་ཡིག་ཆ་ཕུལ་བའི་ རྟེན་འབྲེལ་ནང་ གཞུང་ཚབ་ཀྱིས་ ཨཱསི་ཊེ་ལི་ཡའི་ སྤྱི་འཛིན་ཡོངས་ཁྱབ་དང་ ཁོ་གི་ཨམ་ལུ་ …རྒྱས་པར་ལྷག། »
སའི་རྒུད་འཐུས་ ག་གིས་སྤྲོད་ནི་ཨིན་ན?
༉ བསམ་གྲུབ་ལྗོངས་མཁར་ཁྲོམ་སྡེའི་ བདག་སྐྱོང་གིས་ འཕྲིན་ལས་རྡོ་རྗེ་ལུ་ རྒུད་འཐུས་ཚུ་ ག་གིས་ ག་དེ་སྦེ་ སྤྲོད་ནི་ཨིན་ནའི་སྐོར་ལས་ རྒྱལ་ཡོངས་ས་འཇལ་ལྷན་ཚོགས་དང་ གཞུང་དང་གཅིག་ཁར་ གྲོས་བསྟུན་འབད་ནི་ཨིན་པས། དེ་ཡང་ འདས་པའི་བདུན་ཕྲག་ནང་ མངོན་མཐོ་ཁྲིམས་འདུན་གྱིས་ ཟངས་མདོག་དཔལ་རི་ལྷ་ཁང་གི་ ས་ཆའི་བདག་དབང་དེ་ ཁྲོམ་སྡེ་བདག་སྐྱོང་ལུ་ གནང་ཡོད་རུང་ འཕྲིན་ལས་རྡོ་རྗེ་གིས་ ད་ལྟོ་ཚུན་ …རྒྱས་པར་ལྷག། »
ཕུན་ཚོགས་གླིང་ལུ་ རྟ་ཚུ་བདག་མེད་བཞག་པའི་གདོང་ལེན།
༉ ཕུན་ཚོགས་གླིང་ལུ་ རྟ་དྲེལ་ཚུ་ བདག་འཛིན་འཐབ་མི་མེད་པར་ སྤྱང་འཁྱམས་སྡོད་དེ་ ལོ་ལེ་ཤ་ ལང་ཡོདཔ་མ་ཚད་ འཕྲལ་ཁམས་ཅིག་ལས་ གྱངས་ཁ་དེ་ཡང་ ཡར་སེང་སོང་མི་ལུ་བརྟེན་ ཁྲོམ་སྡེ་ཡིག་ཚང་དང་ ས་གནས་ནང་ སྡོད་མི་ཚུ་ ཚ་གྱང་ལང་སྟེ་ཡོདཔ་ཨིན་པས། ནད་ཡམས་ཀོ་བིཌ་-༡༩ ལུ་བརྟེན་ འགྲོ་འགྲུལ་བཀག་དམ་འབད་མི་དེ་ ལྷོད་ཡངས་བཏང་པའི་ཤུལ་ལས་ ཕུན་ཚོགས་གླིང་ཁྲོམ་སྡེ་གིས་ སྤྱང་འཁྱམས་སྡོད་མི་ …རྒྱས་པར་ལྷག། »
ནགས་ཚལ་འགོ་དཔོན་ཚུ་ རང་བཞིན་གནས་སྟངས་ སྲུང་སྐྱོབ་འབད་མི་ཨིནམ།
༉ སྤྱི་ཟླ་༩ པའི་ཚེས་༣ གྱི་ ཕྱི་རུའི་ཆུ་ཚོད་༧:༤༠ དེ་ཅིག་ཁར་ དབང་འདུས་ཕོ་བྲང་ སྒང་སྟེང་རྒེད་འོག་གི་ མཚམས་ཁང་ཅིག་ནང་ དོམ་མཐོང་པའི་ཤུལ་ལས་ དགེ་སློང་ཅིག་གིས་ གླིང་འཛིན་འགོ་དཔོན་ཚུ་ལུ་ སྙན་ཞུ་འབད་ནུག། དབང་འདུས་ཕོ་བྲང་ནགས་ཚལ་སྡེ་ཚན་གྱི་ འགོ་དཔོན་༦ གིས་ ཕྱི་རུའི་ལྟོ་བཟའ་བའི་ཤུལ་ལས་ ནགས་ཚལ་འགོ་དཔོན་ཅིག་གིས་ ཀྲོབ་མདའ་དང་ འཕྲུལ་མེ་འབག་སྟེ་ …རྒྱས་པར་ལྷག། »
དགེ་ལེགས་ཕུག་ ཨའི་པོ་ལི་རོང་ཆུའི་ལྕགས་ཟམ་ སྤྱི་ལོ་༢༠༡༩ ལུ་ཡང་ ཐེངས་༢ རམ་ཡོདཔ།
༉ འདས་པའི་ཉིནམ་༢ ཀྱི་རིང་ དགེ་ལེགས་ཕུག་ལུ་ ཆརཔ་མ་ཆད་པར་རྐྱབ་མི་ལུ་བརྟེན་ ཁ་ཙ་ ནང་འཁོད་གནམ་གྲུ་ཐང་གི་ ཉེ་འདབས་ལུ་ཡོད་མི་ ཨའི་པོ་ལི་རོང་ཆུའི་ ལྕགས་ཟམ་དེ་ རམ་ཡོདཔ་ཨིན་པས། གནས་ཚུལ་བཤད་མི་ཚུ་དང་འཁྲིལཝ་ད་ དྲོ་པའི་ཆུ་ཚོད་༥ དེ་ཅིག་ཁར་ རོང་ཆུ་བྲེས་མི་ལུ་བརྟེན་ ཆུ་རུད་ཐོན་ནུག་ཟེར་ཨིནམ་ད་ བྱུང་རྐྱེན་དེ་ནང་ མི་ལུ་གནོད་སྐྱོན་ཚུ་ ག་ནི་ཡང་ མ་བྱུངམ་ཨིན་པས། …རྒྱས་པར་ལྷག། »
གསོ་བའི་ཞབས་ཏོག་ ཡར་དྲག་གཏང་ཐབས་ལུ་ ཡན་ལག་སྨན་ཁང་ཚུ་ བཟོ་སྐྲུན་འབད་ནི།
༉ ཁྲོམ་སྡེ་ཚུ་ནང་ མི་མང་གི་ གཟུགས་ཁམས་འཕྲོད་བསྟེན་བདག་འཛིན་དང་ གསོ་བའི་ཞབས་ཏོག་ཚུ་ སྤུས་ཚད་ཅན་སྦེ་ མཁོ་སྤྲོད་འབད་ནིའི་དོན་ལུ་ གསོ་བ་ལྷན་ཁག་དང་ ཨེ་ཤི་ཡཱན་གོང་འཕེལ་དངུལ་ཁང་༢ ཀྱིས་ མཉམ་འབྲེལ་ཐོག་ལས་ ཁྲོམ་སྡེ་ཕྱི་ཁར་ ཡན་ལན་སྨན་ཁང་ཚུ་ བཟོ་སྐྲུན་འབད་ནི་ཨིན་པས། ཡན་ལག་སྨན་ཁང་ཚུ་ གཞི་བཙུགས་འབད་ནི་དེ་ གསོ་བའི་གོང་འཕེལ་ལས་རིམ་གྱི་ ཆ་ཤས་ཅིག་ཨིནམ་ད་ ཨེ་ཤི་ཡཱན་གོང་འཕེལ་དངུལ་ཁང་གིས་ དངུལ་ཀྲམ་དུང་ཕྱུར་༡.༤ …རྒྱས་པར་ལྷག། »


text:
གློག་རིག་ལག་ལེན་རིམ་ལུགས་ ཝིན་ཌོསི་ ༡༠ གི་ནང་ལུ་ རྫོང་ཁའི་ལྡེ་སྒྲོམ་སྒྲིག་བཀོད་དང་ གློག་ཐོག་ངོ་རྟགས་བརྡ་དོན། ༼dz-BT Locale༽
08 / ༠༤ / 2017 བཙུགས་མི། Tenzin Namgyel
མའི་ཀོརོ་སོཕཊ་ལས་འཛིན་གྱིས་ གློག་རིག་ལག་ལེན་རིམ་ལུགས་ ཝིན་ཌོསི་ ༡༠ འདི་སྤྱི་ཚེས་ ༢༩/༠༧/༢༠༡༥ ལུ་གསར་བཏོན་འབད་ཡོདཔ་ཨིན། ད་རེས་ཀྱི་གསར་བཏོན་ནང་ རྫོང་ཁ་གོང་འཕེལ་ལྷན་ཚོགས་ཀྱིས་བཟོ་སྟེ་ མའི་ཀོརོ་སོཕཊ་ལས་འཛིན་ལུ་སྤྲོད་ཡོད་པའི་ འབྲུག་གཞུང་རྫོང་ཁའི་ལྡེ་སྒྲོམ་དང་ གློག་ཐོག་ངོ་རྟགས་བརྡ་དོན་གྱི་ལམ་ལུགས་འདི་ཚུད་དེ་ཡོད།
ལག་ལེན་འཐབ་མི་ཚུ་གིས་ ད་ལས་ཕར་ རྫོང་ཁའི་ལྡེ་སྒྲོམ་དང་ གློག་ཐོག་ངོ་རྟགས་བརྡ་དོན་དེ་ སྔོན་མའི་ཝིན་ཌོསི་རིམ་ལུགས་ཚུ་ནང་བཟུམ་སྦེ་ ལོགས་སུ་སྦེ་བཙུགས་མི་དགོ།
ཝཱཌ་དང་ རིམ་ལུགས་གཞན་ནང་ རྫོང་ཁའི་ཡི་གུ་ཚུ་ ཝིན་ཌོསི་ ༧ དང་ ཝིན་ཌོསི་ ༨ ནང་ ཊི་བེ་ཊེན་སྦེ་དང་ ཝིན་ཌོསི་ ཨེགསི་པི་ནང་ ཨའིསི་ལེན་ཌིག་སྦེ་མེན་པར་ རྫོང་ཁ་སྦེ་ར་ངོས་འཛིན་འབད་ཚུགས་ནི་ཨིན་མས།
ཝཱཌ་དང་ རིམ་ལུགས་གཞན་ནང་ རྫོང་ཁའི་ཡི་གུ་ཚུ་ ཝིན་ཌོསི་ ༧ དང་ ཝིན་ཌོསི་ ༨ ནང་ ཊི་བེ་ཊེན་སྦེ་དང་ ཝིན་ཌོསི་ ཨེགསི་པི་ནང་ ཨའིསི་ལེན་ཌིག་སྦེ་མེན་པར་ རྫོང་ཁ་སྦེ་ར་ངོས་འཛིན་འབད་ཚུགས་ནི་ཨིན་མས། དེ་མ་ཚད་ གློག་རིག་ནང་ གློག་ཐོག་ངོ་རྟགས་བརྡ་དོན་ལམ་ལུགས་འདི་ ཚུལ་མཐུན་སྦེ་རིམ་སྒྲིག་འབད་བ་ཅིན་ ཚེས་གྲངས་དང་ ཨང་ཡིག་ དེ་ལས་ལམ་ལུགས་གཞན་ཚུ་ཡང་ འབྲུག་ལུགས་ལྟར་ ལེགས་ཤོམ་སྦེ་གསལ་སྟོན་འབད་འོང་།
རྫོང་ཁའི་ལྡེ་སྒྲོམ་དང་ སྐད་ཡིག་བཙུགས་ཐངས།
ཝིན་ཌོསི་༡༠ གསརཔ་མ་བཙུགས་པའི་ཧེ་མ་ ཁྱོད་རའི་གློག་རིག་ནང་སྔོན་མ་ལས་ རྫོང་ཁའི་ལྡེ་སྒྲོམ་བཙུགས་ཡོད་མི་བཏོན་བཀོ་སྦེ་ གཤམ་གསལ་ གློག་རིག་ལྡེ་སྒྲོམ་བཙུགས་ནིའི་གོ་རིམ་ལྟར་འབད་དགོ།
- གཡོན་ཕྱོགས་ལུ་ ཝིན་ཌོ་འགོ་བཙུགས་ Start ནང་ཨེབ་ཞིནམ་ལས་ Settings གུ་ཨེབ་དགོ།
- Setting གི་ཤོག་ལེབ་ནང་ Time & language སྡེ་ཚན་ནང་ཨེབ་དགོ།
- Time & language གི་ཤོག་ལེབ་ནང་ན་ Region & language ཐོ་གུ་ཨེབ་དགོ། དེ་ལས་ རྒྱལ་ཁབ་མིང་གི་འོག་ལུ་ཡོད་པའི་འདེམས་ཐོའི་གྲས་ལས་ Bhutan འདི་གདམ་ཁ་རྐྱབ་དགོ།
- དེ་ལས་ + རྟགས་གུ་ཨེབ་སྟེ་ ཁ་སྐད་ཅིག་བཙུགས་གདམ་འཐུ་འབད་དགོ།
- དེའི་འོག་གི་ཐོ་ནང་ལས་ Dzongkha འདི་འཚོལ་ཞིནམ་ལས་ འདི་གུ་ཨེབ་སྟེ་གདམ་འཐུ་འབད་དགོ།
- དེའི་འོག་ལུ་ཡོད་པའི་ Options གུ་ཨེབ་པ་ཅིན་ རྫོང་ཁའི་ལྡེ་སྒྲོམ་འདི་ ལག་ལེན་འཐབ་བཏུབཔ་སྦེ་ཚུདཔ་ཨིན།
- དེ་ཤུལ་ལྡེ་སྒྲོམ་བཙུགས་ནིའི་དོན་ལུ་ + གུ་ཨེབ་པའི་ཤུལ་ལུ་ཐོ་ཅིག་འཐོན་མིའི་ནང་ལས་ Dzongkha འདི་གུ་ཨེབ་དགོ། དེ་གིས་ རྫོང་ཁའི་ལྡེ་སྒྲོམ་འདི་ལག་ལེན་འཐབ་ཚུགསཔ་སྦེ་བཟོཝ་ཨིན།
- ཁྱོད་ར་གིས་ལཱ་ཚུ་མངམ་ར་ རྫོང་ཁའི་ཐོག་ལས་འབད་བ་ཅིན་ གཏན་རྐྱང་ར་རྫོང་ཁའི་ལྡེ་སྒྲོམ་འཐོན་ནིའི་དོན་ལུ་ Set as default གུ་ཨེབ་དགོ།
- རྫོང་ཁའི་ནང་ལཱ་འབད་ནིའི་དོན་ལུ་ རྫོང་ཁའི་གློག་རིག་ལྡེ་སྒྲོམ་འདི་ གློག་གདོང་གི་གཡས་ཕྱོགས་འོག་ལུ་ ལྡེ་སྒྲོམ་ཐོའི་གྲངས་སུ་ཚུད་ཡོད་ས་ལས་ གདམ་འཐུ་འབད་དེ་ལག་ལེན་འཐབ་ཚུགས། དེ་མེན་རུང་ ཁྱོད་ཀྱིས་གློག་རིག་ལྡེ་སྒྲོམ་ལས་ Shift དང་ Alt གཉིས་གཅིག་ཁར་ཨེབ་རུང་ཐོན་འོངམ་མ་ཚད་ རྫོང་ཁ་དང་ཁ་སྐད་གཞན་གྱི་ལྡེ་སྒྲོམ་ཚུ་ཡང་ འདི་ཨེབ་ཐོག་ སོར་ཏེ་ལག་ལེན་འཐབ་ཚུགས།
གློག་རིག་ནང་ ངོ་རྟགས་བརྡ་དོན་ལམ་ལུགས་(dz-BT locale)ཐོག་ལས་ ཚེས་གྲངས་དང་ དུས་ཚོད་ ཨང་ཡིག་ དེ་ལས་ དངུལ་གྱི་རིམ་སྒྲིག་འབད་ཐངས།
ཚེས་གྲངས་དང་ དུས་ཚོད་ ཨང་ཡིག་ དེ་ལས་ དངུལ་གྱི་རིམ་སྒྲིག་དོན་ལུ་ གཤམ་འཁོད་འབད་ཐངས་ཚུ་ལག་ལེན་འཐབ་དགོ།
- གཡོན་ཕྱོགས་ལུ་ ཝིན་ཌོ་འགོ་བཙུགས་ Start ནང་ཨེབ་ཞིནམ་ལས་ Settings གུ་ཨེབ་དགོ།
- Setting གི་ཤོག་ལེབ་ནང་ Time & language སྡེ་ཚན་ནང་ཨེབ་དགོ།
- Time & language གི་ཤོག་ལེབ་ནང་ན་ Date & time ཐོ་གུ་ཨེབ་དགོ། དེ་ལས་དུས་ཚོད་ཀྱི་དོན་ལུ་ (UTC+06:00) Dhaka གུ་ཨེབ་པ་ཅིན་ ཌཱ་ཀའི་དུས་ཚོད་འཐོན་འོང་།
- དེ་ལས་ཁ་མར་འགྱོ་སྟེ་ Related settings འཚོལ་འཐོབཔ་ད་ Additional date, time, & regional settings གུ་ཨེབ་དགོ།.
- དེ་བསྒང་ Clock, Language and Region ཤོག་ལེབ་འཐོན་འོང། དེ་ནང་ change date, time or number formats གུ་ཨེབ་དགོ།
- དེ་ནང་གི་ཐོའི་ནང་ལས་ Dzongkha (Bhutan) འདི་གདམ་འཐུ་འབད་དེ་ Additional settings གུ་ཨེབ་དགོ། ཚེས་གྲངས་དང་ དུས་ཚོད་ཀྱི་རིམ་སྒྲིག་འདི་ ཁྱོད་ར་གི་ག་དགོ་མི་ལྟར་དུ་ཡང་གདམ་ཁ་རྐྱབ་ཚུགས།
- དེ་ནང་ ༠༡༢༣༤༥༦༧༨༩ འདི་ཚད་ལྡན་ཨང་གྲངས་སྦེ་གདམ་འཐུ་འབད་དགོ། དེ་ལས་ Apply དང་ OK ཨེབ་དགོ།
- དེ་ཤུལ་ Location ནང་ཨེབ་སྟེ་ Home location འོག་ལུ་ Bhutan གདམ་འཐུ་འབད་དེ་ OK ཨེབ་དགོ།
- དེ་ཚུ་འབད་ཚརཝ་ད་ ཚེས་གྲངས་དང་ ཨང་ཡིག་ དེ་ལས་དུ་ཚོད་ཚུ་ གཤམ་ལུ་བཟུམ་སྦེ་མཐོང་ཚུགསཔ་ཨིན།


text:
LibreOffice 7.2 Help
The Format menu contains commands for formatting selected cells, objects, and cell contents in your document.
Opens a submenu where you can choose text formatting commands.
Removes direct formatting from the selection.
ཁྱོད་ལུ་ སེལ་འཐུ་གྲུབ་ཡོད་པའི་ནང་ཐིག་ཚུ་ནང་ རྩ་སྒྲིག་འབད་ནི་སྣ་ཁག་གསལ་བཀོད་འབད་བཅུགཔ་མ་ཚད་ ཁྱད་ཆོས་ཚུ་ འཇུག་སྤྱོད་ཡང་འབད་བཅུགཔ་ཨིན།
གྲལ་ཐིག་མཐོ་ཚད་གཞི་སྒྲིག་འབདཝ་མ་ཚད་ སེལ་འཐུ་གྲུབ་ཡོད་པའི་གྲལ་ཐིག་ཚུ་ སྟོན་ནམ་སྦ་བཞགཔ་ཨིན།
ཀེར་ཐིག་རྒྱ་ཚད་གཞི་སྒྲིག་འབད་ཞིནམ་ལས་ སེལ་འཐུ་གྲུབ་ཡོད་པའི་ ཀེར་ཐིག་ཚུ་སྦ་ནིའམ་སྟོནམ་ཨིན།
ཤོག་ཁྲམ་གྱི་མིང་གཞི་སྒྲིག་འབད་ཞིནམ་ལས་ སེལ་འཐུ་གྲུབ་ཡོད་པའི་ཤོག་ཁྲམ་ཚུ་ སྦ་ནིའམ་སྟོནམ་ཨིན།
Combines the selected cells into a single cell or splits merged cells. Aligns cell content centered.
ཁྱོད་ཀྱིས་ ཁྱོད་རའི་ཡིག་ཆ་ནང་ ཤོག་ལེབ་ཚུའི་འབྱུང་སྣང་ངེས་འཛིན་འབད་ཚུགས་སའི་ ཌའི་ལོག་གཅིག་ཁ་ཕྱེཝ་ཨིན།
དཔར་བསྐྲུན་ཁྱབ་ཚད་ཚུ་འཛིན་སྐྱོང་འབདཝ་ཨིན། དཔར་བསྐྲུན་ཁྱབ་ཚད་ཚུའི་ནང་འཁོད་ནང་ཡོད་མི་ནང་ཐིག་ཚུ་རྐྱངམ་ཅིག་དཔར་བསྐྲུན་འབད་ནི་ཨིན།
སེལ་འཐུ་འབད་ཡོད་པའི་ཡིག་འབྲུ་ཚུ་གི་དོན་ལུ་ ཡིག་གཟུགས་དང་ཡིག་གཟུགས་ཀྱི་རྩ་སྒྲིག་འདི་བསྒྱུར་བཅོས་འབདཝ་ཨིན།
འ་ནི་བརྡ་བཀོད་དེ་ སེལ་འཐུ་གྲུབ་ཡོད་པའི་ ཤོག་ཁྲམ་མངའ་ཁོངས་ལུ་ རང་བཞིན་རྩ་སྒྲིག་འཇུག་སྤྱོད་འབད་ནིའི་དོན་ལུ་དང་ ཡང་ན་ ཁྱོད་རའི་རང་བཞིན་རྩ་སྒྲིག་ངེས་འཛིན་འབད་ནིའི་དོན་ལུ་ ལག་ལེན་འཐབ།
སེལ་འཐུ་འབད་ཡོད་པའི་དངོས་པོ་གི་དོན་ལུ་ ཨེན་ཀོ་རིང་འདི་གཞི་སྒྲིག་འབདཝ་ཨིན།
Aligns selected objects with respect to one another.
ད་ལྟོའི་སེལ་འཐུ་དོན་ལུ་ ཕྲང་སྒྲིག་གདམ་ཁ་འདི་གཞི་སྒྲིག་འབད།
Changes the stacking order of the selected object(s).
སེལ་འཐུ་འབད་ཡོད་པའི་དངོས་པོ་འདི་ ཐད་སྙོམས་ཡང་ན་ཀེར་ཕྲང་འབད་ མྱུར་ལྷོག་འབད།
སྡེ་ཚན་འདི་ཚུ་གིས་ སེལ་འཐུ་འབད་ཡོད་པའི་ དངོས་པོ་འདི་ཚུ་ རྐྱང་པའི་དངོས་པོ་སྦེ་ རྩ་སྒྲིག་འབད་ནི་དང་ ཡང་ན་ སྤོ་བཤུད་འབད་བཏུབ་ནི་ལུ་ གཅིག་ཁར་སྦེ་བཞགཔ་ཨིན།
སེལ་འཐུ་གྲུབ་ཡོད་པའི་དངོས་པོ་གི་ རྒྱུ་དངོས་ཚུ་ཞུན་དག་འབད་ནིའི་དོན་ལུ་ ཡན་ལག་དཀར་ཆག་གཅིག་ཁ་ཕྱེཝ་ཨིན།


text:
རང་བཞིན་ཚགས་མ།
ད་ལྟོ་སེལ་འཐུ་འབད་ཡོད་པའི་གནད་སྡུད་ས་སྒོ་གི་ནང་དོན་ལུ་བརྟེན་པའི་དྲན་ཐོ་ཚུ་བཙགསཔ་ཨིན།
རང་བཞིན་ཚགས་མ།
འོད་རྟགས་འདི་ ཁྱོད་ཀྱིས་བཙག་དགོ་མནོ་མི་ནང་དོན་གྱི་ས་སྒོ་མིང་ཅིག་ནང་ བཞག་ཞིནམ་ལས་ རང་བཞིན་ཚགས་མ་ གུ་ཨེབ་གཏང་འབད། སེལ་འཐུ་འབད་ཡོད་པའི་ས་སྒོ་མིང་ལུ་ དབྱེར་མེད་པའི་ནང་དོན་དང་ཅིག་ཁར་ཡོད་པའི་དྲན་ཐོ་ཚུ་རྐྱངམ་ཅིག་མཐོང་ཚུགས།
དཔེར་ན་ ནིའུ་ཡོརོཀ་ལས་ཨིན་མི་ཚོང་མགྲོན་པ་ཆ་མཉམ་ར་བལྟ་ནིའི་དོན་ལུ་ ཐོ་བཀོད་"New York" གི་ཐོག་ལས་ ས་སྒོ་མིང་ཅིག་གུ་ཨེབ་གཏང་འབད། རང་བཞིན་ཚགས་མ་གིས་ གནད་སྡུད་གཞི་རྟེན་ནང་ལས་ ནིའུ་ཡོརོཀ་ལས་ཨིན་པའི་ཚོང་མགྲོན་པ་ཚུ་ཆ་མཉམ་ བཙགསཔ་ཨིན།
You can remove the current AutoFilter with the Reset Filter/Sorting icon or with Data - Filter - Reset Filter.
ས་སྒོའི་མིང་དག་པ་ཅིག་དུས་མཉམ་ལུ་ བཙག་ནི་གི་དོན་ལུ་ Default Filter ངོས་པར་ལུ་ཨེབ་གཏང་འབད། Default Filter ཌའི་ལོག་འབྱུངམ་ཨིན།


text:
རིག་གཞུང་མཐོ་རིམ་སློབ་གྲྭ་འདི་ཀྲོང་གསར་ཁྲོམ་ལས་གཞལམ་སྒང་གཞུང་ལམ་བདའ་སྟེ་ཀུན་དགའ་རབ་བརྟན་ཕོ་བྲང་ཕྱོགས་ལུ་ཀི་ལོ་མི་ཀྲར་༢༣་དེ་ཅིག་གི་ས་ཁར་ཆགས་ཏེ་ཡོད། ཀུན་དགའ་རབ་བརྟན་ཕོ་བྲང་འདི་འབྲུག་རྒྱལ་གཉིས་པ་འཇིགས་མེད་དབང་ཕྱུག་ཀྱི་དགུན་གྱི་བཞུགས་གནས་ཨིན་པས། ཧེ་མ་སློབ་གྲྭ་འདི་ཡོངས་གྲགས་ལུ་རིག་གནས་སློབ་གྲྭ་ཟེར་སླབ་ཨིན་པས། སློབ་གྲྭ་འདི་གནམ་ལོ་ལྕགས་ཕོ་གླང་ལོ་རང་ཟླ་༦་པའི་ཚེས་༤་སྤྱི་ལོ་༡༩༦༡་སྤྱི་ཟླ་༧་པའི་སྤྱི་ཚེས་༡༦་ལུ་ཐིམ་ཕུ་དབང་འདུས་རྩེ་ལུ་སྦེ་གཞི་བཙུགས་གནང་ནུག།
སློབ་གྲྭ་འདི་མི་དབང་ཞིང་གཤེགས་འབྲུག་རྒྱལ་གསུམ་པ་འཇིགས་མེད་རྡོ་རྗེ་དབང་ཕྱུག་གི་དབུ་འདྲེན་ཐོག་ལུ་གཞི་བཙུགས་གནང་ནུག ཆོས་ཀྱི་དབུ་ཁྲིད་དམ་པ་སྐྱབས་རྗེ་ཞིང་གཤེགས་དིལ་མགོ་མཁྱེན་བརྩེ་རིན་པོ་ཆེ་ (༡༩༡༠-༡༩༩༡) མཆོག་གིས་སློབ་གྲྭ་དེ་གི་དབུ་འཛིན་དང་པ་འབད་མཛད་གནང་ནུག(༡༩༦༡-༦༣)། དེ་བསྒང་སློབ་ཕྲུག་ཡོངས་བསྡོམས་ལྔ་བཅུ་བཙུགས་ཏེ་འགོ་བཙུགས་གནང་ནུག ཟླཝ་གཉིས་ཀྱི་ཤུལ་ལས་ སློབ་གྲྭ་འདི་སེམས་རྟོགས་ཁ་རྫོང་ནང་གནས་སྤོ་སྟེ་ གནམ་ལོ་བརྒྱད་ཅུ་གྱ་གྲངས་ཚུན་རྫོང་གི་ནང་ལུ་སྡོད་ནུག ཤུལ་ལས་རྫོང་འདི་གྲྭ་ཚང་ལྷན་ཚོགས་ཀྱིས་རྩིས་བཞེས་ཞིནམ་ལས་སློབ་གྲྭ་དེ་རྫོང་གི་ལྟག་ལུ་ས་གནས་འཇམ་དཔལ་གླིང་ཟེར་ས་སྤོ་བཤུད་འབད་དེ་ལོ་ངོ་ཉེར་ལྔ་གི་རིང་ལུ་རིག་གནས་སློབ་གྲྭ་འདི་ས་གནས་དེ་ཁར་ཆགས་ནུག།
སྤྱི་ལོ་༡༩༨༩་ལུ་རྩ་གཞུང་ངོ་མ་འདི་འགོ་ཐོག་དང་པ་བསྐྱར་བཟོ་འབད་དེ་ལམ་སྲོལ་གྱི་ཆོས་ཚན་བཙུགས་ཏེ་ལོ་དེ་ནང་རང་རིག་གཞུང་མཐོ་རིམ་སློབ་གྲྭ་ལུ་ཡར་སེང་འབད་ནུག འགོ་ཐོག་དང་པ་བུམོ་བཞི་བཅུ་ཞེ་གསུམ་བཙུགས་ཏེ་མི་ལོ་༢༧ གྱི་རིང་ཕོ་རྒས་རྐྱངམ་ཅིག་བཙུགས་ཡོད་པའི་སྲོལ་འདི་བསྒྱུར་བཅོས་བཏང་ནུག སྤྱི་ལོ་༡༩༩༧་ལུ་ སློབ་གྲྭ་འདི་སྒྲིག་མཐུན་གྱི་སྒོ་ལས་སྐད་ཡིག་དང་ལམ་སྲོལ་མཐོ་རིམ་སློབ་གྲྭ་སྦེ་ཡར་སེང་བརྐྱབས་ཏེ་རྩ་གཞུང་གསརཔ་དེ་ལག་ལེན་འཐབ་ནུག རྒྱ་གར་གྱི་འབྲིང་རིམ་ཤེས་ཡོན་ལག་ཁྱེར་ (ICSE) མཐར་ཁྱོལ་མི་སློབ་ཕྲུག་སྡེ་ཚན་དང་པ་ ༣༥ རྩ་གཞུང་གསརཔ་ནང་འཛུལ་ཞུགས་འབད་ནུག སློབ་ཕྲུག་༣༥ ལས་༩་དེ་བུམོ་དང་༢༦་དེ་བུཚུ་ཨིན་པས། སྤྱི་ལོ་༡༩༩༩ གི་ལོ་ལུ་ གཙུག་ལག་གཞི་རིམ་སྐད་ཡིག་དང་ལམ་སྲོལ་སློབ་སྦྱོང་ནང་ལོ་ངོ་གསུམ་འབད་མི་ སློབ་ཕྲུག་འགོ་ཐོག་༡༩བཙུགས་ཏེ་འགོ་བཙུགས་གནང་ནུག དེ་འབདཝ་ལས་སྤྱི་ལོ་༡༩༩༩ གི་ལོ་འདི་རིག་གཞུང་མཐོ་རིམ་སློབ་གྲྭའི་རྒྱལ་རབས་ ནང་བྱུང་རབས་ཅན་གྱི་ལོ་སྦེ་གོམ་པ་མདུན་དུ་སྤོ་གནང་ནུག སློབ་སྦྱོང་དེ་ཕྱི་ལས་གྲོགས་རམ་ག་ནི་ཡང་མ་ལེན་པ་རང་གི་རྒྱལ་ ཁབ་ནང་ རང་གི་ཡུལ་ལས་ཐོན་པའི་སློབ་སྦྱོང་འགོ་ཐོག་ཨིན་པས།
འབྲུག་རྒྱལ་འཛིན་གཙུག་ལག་སློབ་སྡེ་གཞི་གཙུག་མ་འབད་བའི་ཧེ་མ་ རིག་གཞུང་མཐོ་རིམ་སློབ་གྲྭ་འདི་ཤེས་རིག་ལྷན་ཁག་གི་མངའ་འོག་ལུ་ཨིན་པས། ཨིན་རུང་སྤྱི་ལོ་༢༠༠༤ སྤྱི་ཟླ་༥་པའི་སྤྱི་ཚེས་༢༨་ལུ་མཐོ་རིམ་སློབ་གྲྭ་ཚུ་གི་གྲལ་ལས་རིག་གཞུང་མཐོ་རིམ་སློབ་གྲྭ་འདི་ སྒྲིག་མཐུན་གྱི་སྒོ་ལས་ཤེས་རིག་ལྷན་ཁག་གིས་འབྲུག་རྒྱལ་འཛིན་གཙུག་ལག་སློབ་སྡེ་ལུ་འགོ་དང་པ་རྩིས་སྤྲོད་གནང་ནུག། འབྲུག་རྒྱལ་འཛིན་གཙུག་ལག་སློབ་སྡེ་གཞི་བཙུགས་འབད་ཞིནམ་ལས་ མཐོ་རིམ་སློབ་གྲྭ་ཚུ་གི་གྲལ་ལས་རིག་གཞུང་མཐོ་རིམ་སློབ་གྲྭ་ འདི་འགོ་ཐོག་དང་པ་གཙུག་ལག་སློབ་སྡེ་གི་འོག་ལུ་བཙུགས་ཡོདཔ་ལས་ ད་རེས་རིག་གཞུང་མཐོ་རིམ་སློབ་གྲྭ་འདི་གཙུག་སྡེ་གལ་ཆེ་ ཤོས་གཅིག་ཨིན།
ལོ་ལེ་ཤ་གི་རིང་གཙུག་སྡེ་གིས་གལ་གནད་ཅན་གྱི་སློབ་རིག་ཡར་རྒྱས་འདི་རྒྱུན་སྐྱོང་འབད་འཛིན་སྐྱོང་འཐབ་སྟེ་ཡོད། མཐོ་རིམ་སློབ་གྲྭ་ལས་སློབ་སྦྱོང་དབྱེ་ཁ་སོ་སོ་ལས་མཐར་འཁྱོལ་མི་སློབ་ཕྲུག་ཚུ་ ལྷན་ཁག་དང་ལས་ཁུངས་ སྒེར་སྡེ་ནང་ལུ་ཕྱག་ཕྱིད་ཞུ་སྟེ་ཡོདཔ་ཨིན། སློབ་གྲྭ་འདི་གིས་སློབ་སྦྱོང་ལས་རིམ་དང་ཞིབ་འཚོལ་ཐབས་ཤེས་ཚུ་སྣ་ཁག་འབད་རྒྱ་སྐྱེད་བཏང་སྟེ་རྒྱལ་ཁབ་ཀྱི་དགོས་མཁོ་དང་བསྟུན་ཞབས་ཏོག་ཕུལ་ནི་ལུ་བརྩོན་ཤུགས་སྐྱེདཝ་ཨིན།


text: རྫོང་ཁ་གོང་འཕེལ་ལྷན་ཚོགས་ཡིག་ཚང་གིས་ སྤྱི་ཟླ་ ༤ པའི་ཚེས་ ༡༧ དང་ ༡༨ ལུ་ ས་གནས་བུམ་ཐང་ལུ་སྦེ་ བུམ་ཐང་དང་ཀྲོང་གསར་རྫོང་ཁག་གི་རྫོང་ཁའི་སློབ་དཔོན་ཚུ་དང་གཅིག་ཁར་ ཉིན་གྲངས་གཉིས་ཀྱི་རིང་ གྲོས་བསྟུན་ཞལ་འཛོམས་ཅིག་འགོ་འདྲེན་འཐབ་ཡོདཔ་ཨིན། ལས་རིམ་དེ་ནང་ལུ་ རྫོང་ཁག་རེ་ལས་ སློབ་དཔོན་ ༢༠ རེ་སྦེ་ སློབ་དཔོན་བསྡོམས་ ༤༠ གིས་བཅའ་མར་གཏོགས་ཡོད། ཞལ་འཛོམས་ཀྱི་བརྗོད་དོན་འདི་ “རྒྱལ་ཡོངས་སྐད་ཡིག་ལག་ལེན་” འབདཝ་ལས་ གསལ་ཞུ་དང་གྲོས་བསྡུར་ཚུ་ཡང་ རྒྱལ་ཡོངས་སྐད་ཡིག་གི་སྲིད་བྱུས་ཀྱིས་མ་དོ་བར་ རྫོང་ཁའི་བརྡ་གཞུང་དང། ཡིག་སྡེབ་ལམ་ལུགས། དུས་གསུམ་རྣམ་གཞག། རྫོང་ཁའི་བརྡ་དོན་འཕྲུལ་རིག་ཚུ་གུར་གཙོ་བོར་བཟུང་སྟེ་འབད་ཡོདཔ་ཨིན།


text:
དགའ་ས་ཚྭ་ཆུའི་སྐོར།
དགའ་ས་ཚ་ཆུ་འདི་ རྫོང་ཁག་ལྟེ་བ་ལས་མར་ཁ་ཐུག་རྐང་བཙུགས་སྟེ་དུས་ཡུན་ཆུ་ཚོད་ ༢ དེ་ཅིག་གི་ས་ཁར་ མོ་ཆུའི་ཉེ་འདབས་ལུ་ཆགས་ཡོདཔ་ཨིན། ཨིན་རུང་ ལོ་དག་པ་ཅིག་གི་ཧེ་མ་སྣུམ་འཁོར་ལམ་གྱི་མཐུན་རྐྱེན་བཟོ་ཡོདཔ་ལས་ ལོ་བསྟར་བཞིན་མི་སྟོང་ཕྲག་ ༨༠༠༠ ཙམ་ཚྭ་ཆུ་བངས་པར་འོང་དོ་ཡོདཔ་ཨིན།
ཚྭ་ཆུ་འདི་རང་བཞིན་གྱི་སྨན་/གཏེར་རྫས་མ་འདྲཝ་ལེ་ཤ་ཡོདཔ་ལས་ རྐང་ཚིགས་ལག་ཚིགས་ན་མི་ རུས་ཚིགས་ན་མི་ རྨ་ཡོད་མི་ ཕོ་དྲོད་ན་ཚ་ཡོད་མི་ པགས་ཀོ་གི་ནད་གཞི་ཡོད་མི་ བད་ཀན་ནད་གཞི་དང་ གཞན་ན་ཚ་ཚུ་ལས་དྲག་དོ་ཡོདཔ་དང་ གཟུགས་ཁམས་བདེ་ཏོག་ཏོ་འོང་ཨིན།
ཚྭ་ཆུ་འདི་ནང་ མི་དམངས་མཐུན་རྐྱེན་ཚུ་མ་ཚང་ཚངམ་སྦེ་ཡོད་པའི་ཁར་ དབང་པོ་སྐྱོན་ཅན་ཚུ་གིས་དོན་ལུ་ མགྲོན་ཁྱིམ་དང་ སྐུ་འཁོར་དང་ཆེས་མཐོའི་འགོ་དཔོན་ཚུ་གི་དོན་ལུ་ ཆུ་རྫིང་སོ་སོར་སྦེ་ར་ཡོདཔ་ཨིན། གཞན་མི་དམངས་ཀྱི་དོན་ལུ་ཆུ་རྫིང་ ༧ ཡོདཔ་དང་ཆུའི་དྲོད་ཤུགས་དང་སྨན་གྱི་ཕན་ཁུངས་ཚུ་ཡང་སོ་སོར་ཡོདཔ་ཨིན།
མི་དམངས་མགྱོན་ཁྱིམ་གི་བཅའ་ཡིག་དང་སྒྲིག་གཞི།
༡/ ཁང་མིག་གི་ལྡེ་མིག་ཚུ་ཚྭ་ཆུ་འཛིན་སྐྱོང་ཡིག་ཚང་ལས་ ཉེན་སྲུང་དམང་དངུལ་བཏབ་ཐོག་ལེན་དགོཔ་ཨིན། དེ་ཡང་ ག་དེམ་ཅིག་སྦེ་བྱ་སྟབས་མ་བདེ་བར་མགྱོན་ཁྱིམ་ནང་སྡོད་མ་ཚུགས་པ་ཅིན་དངུལ་ལོག་སྤྲོད་ནི་ཨིན།
༢/ མགྱོན་ཁྱིམ་ནང་བཞུགས་མི་ཚུ་གིས་ མཐུན་རྐྱེན་ལོག་སྤྱོད་འབད་ནི་ལས་འཛེམ་དགོཔ་དང་ གལ་སྲིད་གནོད་སྐྱོན་རེ་རྐྱབ་ཡོད་པ་ཅིན་ ཉེན་སྲུང་མ་དངུལ་ལས་བཏོག་ནི་ཨིན།
༣/ མགྲོན་ཤག་ཚུ་ནང་ མེ་དང་ཆུ་ལ་སོགས་པ་མ་བཏུབ་པ་ཅིན་ དབང་ཚད་སྤྲོད་ཡོད་མི་ལས་གཡོགཔ་ཚུ་ཞིབ་དཔྱད་འབད་ནི་ཨིན།
༤/ མགྱོན་ཁྱིམ་ནང་བཞུགས་མི་གིས་ རང་སོའི་ཕྱགས་སྙིགས་ཚུ་ ཕྱགས་སྙིགས་ཧོད་ནང་བླུག་དགོཔ་དང་ འཐུས་ཤོར་མི་ཚུ་ལུ་ཉེས་ཆད་དངུལ་ཀྲམ་ ༥༠༠ རེ་བཀལ་ནི་ཨིན།
༥/ དུས་ཡུན་ཚང་སྦེ་མགྱོན་ཁྱིམ་ནང་ལས་ཐོན་མ་འགྱོ་བའི་ཧེ་མ་ ཁང་མིག་ཧིང་སངས་ས་བཞག་དགོ་པའི་ཁར་ ཚྭ་ཆུ་འཛིན་སྐྱོང་པ་ལུ་རྩིས་ལེགས་ཤོམ་སྦེ་སྤྲོད་ཐོག་ ཁང་གླ་ཡང་སྤྲོདཔ་ད་ ཁྱེད་ཀྱི་འབྱོར་རྟགས་འཐོབ་ཚུགསཔ་ཨིན།
༦/ ཚྭ་ཆུ་མགྱོན་ཁྱིམ་ནང་བཞུགས་པའི་རིང་ལུ་ གཟའ་སྤེན་པ་ཨ་རྟག་ར་ དྲོ་པ་ཆུ་ཚོད་ ༩-༡༡ ཚུན་འཕྱག་སྙིགས་འཐུ་ནི་གིས་ཉིནམ་ཨིན།
༧/ ཨམ་སྲུ་ཚུ་ཟླ་ཁྲག་འོང་བའི་དུས་ཚོད་ནང་ ཚྭ་ཆུ་བངས་མ་ཆོགཔ་ཨིན།
༨/ ཕྱིར་ཐོན་དུས་ཚོད་འདི་ཡང་ ཉི་མ་ཆུ་ཚོད་ ༡༢ ལུ།
ཁ་གསལ་གྱི་དོན་ལུ ཚྭ་ཆུ་འཛིན་སྐྱོང་པ་གི་འགྲུལ་འཕྲིན་ཨང་ ༡༧༤༥༨༠༣༤ ནང་འབྲེལ་བ་མཛད་གནང་།
ཚྭ་ཆུ་ནང་མཐུན་རྐྱེན་གཞན་ཡང་།
༡/ ངལ་འཚོའི་ཁང་མིག།་(Rest room)
མི་དམངས་ཞབས་ཏོག་གི་དོན་ལུ་མགྱོན་ཁྱིམ་ལས་འཁོར་ལམ་བདའ་སྟེ་ ཚྭ་ཆུ་ཚུན་ངལ་འཚོའི་ཁང་མིག་ ༣ ཡོདཔ་མ་ཚད་ རྒན་ཤོས་དང་དབང་པོ་སྐྱོན་ཅན་གྱི་དོན་ལུ་ཚྭ་ཆུ་རྫིང་གི་ཉེ་འདབས་བཟོ་སྟེ་ཡོདཔ་ཨིན། འདི་ཡང་ཏི་རུ་སྤྲོད་མ་དགོ་པར་ རིན་མེད་སྟོང་པ་སྦེ་ཕུལཝ་ཨིན།
༢/ གྲྭ་ཚང་གི་མགྱོན་ཁྱིམ།
དགའ་ས་རབ་སྡེ་གི་འགོ་འདྲེན་ཐོག་མགྱོན་ཁྱིམ་ཁང་མིག་བཞི་སྦེ་ དབྱེ་ཁག་གཉིས་བཟོ་སྟེ་ཡོད་མི་ནང་ ཆབ་གསང་དང་ཐབ་ཚང་མཉམ་སྦྲགས་ཐབ་ཚང་གི་ཅ་ཆས་དང་གདན་ཚུ་བཙུགས་ཏེ་ཡོདཔ་ཨིན། ཨིན་རུང་ དབྱེ་ཁག་གཉིས་པ་ནང་ གཞན་ག་ར་ཅོག་འཐདཔ་ཡོད་རུང་ཐབ་ཚང་གི་ཅ་ཆས་མེདཔ་ཨིན།
༣/ འཕོ་སྐྱོད་སྡོད་སྒར། (transit camp)
འཕོ་སྐྱོད་སྡོད་སྒར་འདི་ གཙོ་བོ་ར་ཆེས་མཐོའི་འགོ་དཔོན་ཚུ་ གཞུང་དོན་གྱི་དོན་ལུ་དགའ་ས་རྫོང་ཁག་ནང་འབྱོནམ་ད་ཨིན། འདི་ཡང་ ཚྭ་ཆུ་གི་ལྟག་ལུ་སྒྲིང་ཁྱིམ་ཐོག་གཅིག་སྦེ་ཡོདཔ་ཨིན།
༤/ གྲོས་བསྟུན་ཁང་། (conference hall)
དགའ་ས་ཚྭ་ཆུ་ནང་མགྱོན་ཁྱིམ་དང་གཞན་མཐུན་རྐྱེན་མ་བརྩི་བར་ གྲོས་བསྟུན་ཁང་ཡོད་མི་འདི་ཡང་ རྒྱལ་ཁབ་ནང་འཁོད་ཀྱི་མི་མང་ལས་སྡེ་གང་རུང་གྲོས་བསྟུན/ཞལ་འཛོམས་འཚོག་ནིའི་གོ་སྐབས་བྱིན་ནིའི་དོན་ལུ་ཨིན།
༥/ གནས་ཁང་།
ཚྭ་ཆུ་གི་ཆོས་སྲུང་ དོན་གྲུབ་ནོར་བཟང་གི་གནས་ཁང་འདི་ སྤྱི་ལོ་ ༢༠༡༥ དབྱིན་ཟླ་ ༡༠ པའི་དབྱིན་ཚེས་ ༠༧ ལུ་ འབྲུག་རྒྱལ་བཞི་པ་མཆོག་དགུང་ལོ་ ༦༠ བཞེས་པའི་འཁྲུངས་སྐར་དུས་སྟོན་དང་འབྲེལ་ རྒྱལ་ཡུམ་ཨ་ཞེ་རྡོ་རྗེ་དབང་མོ་དབང་ཕྱུག་མཆོག་གིས་སྒོ་འབྱེད་མཛད་གནང་ཡོདཔ་ཨིན། དེ་ཡང་ ཚྭ་ཆུ་བངས་པར་འོང་མི་ཚུ་ཆོས་སྐྱོང་སྲུང་མ་ལུ་ ཕྱག་དང་མཆོད་པ་ཕུལ་སའི་རྟེན་སྦེ་བཞེངས་གནང་གནངམ་ཨིན་མས།
༦/ ཚོང་ཁང་།
ད་ལྟོའི་གནས་ཚད་ཁར་ དགའ་ས་ཚྭ་ཆུ་ནང་ཚོང་ཁང་ལྔ་ཡོདཔ་དང་། རང་བཞིན་སོ་ནམས་ཚོང་ཁང་གཅིག་ ཚྭ་ཆུ་ཉེ་འདབས་ལུ་བཙུགས་ཏེ་ཡོདཔ་ཨིན། རང་བཞིན་སོ་ནམས་ཚོང་ཁང་ལས་ རང་བཞིན་གྱི་ཚོད་བསྲེ་རིགས་དང་ སྒོ་ནོར་ཐོན་སྐྱེད། ཨོམ་དང་དར་ཚི་ཚུ་ གོང་ཚད་རན་ཏོག་ཏོ་སྦེ་ཐོབ་ཚུགསཔ་ཨིན།


text:
༉ སྤྱི་ལོ་༢༠༠༢ ལུ་ འབྲུག་གློག་མེ་ལས་འཛིན་དང་ ཆུ་ཁ་གློག་མེ་ དེ་ལས་ ཀུར་རི་ཆུ་གློག་མེ་ལས་འཛིན་༣ བསྟན་རྒྱས་ལྷན་ཁག་འོག་ལས་ ཕྱིར་བཏོན་ཐོག་ རང་སྐྱོང་ལས་འཛིན་སྦེ་ གཞི་བཙུགས་འབད་དེ་ དུས་ཅི་ ལོ་ངོ་༡༥ ལང་ཡོདཔ་བཞིན་དུ་ སྤྱི་ཟླ་༧ པའི་ཚེས་༢ ལུ་ འབྲུག་གློག་མེ་ལས་འཛིན་གྱིས་ མོང་སྒར་སྐྱིད་བདེ་མཁར་ གློག་མེ་བཀྲམ་སྤེལ་ཁང་ནང་སྦེ་ ཉིནམ་བརྩི་སྲུང་འབད་ཡི།
དེ་བསྒང་ བློན་ཆེན་ཚེ་རིང་སྟོབས་རྒྱས་མཆོག་གིས་ གློག་མེ་ལས་འཛིན་ནང་ལས་ དགོངས་ཞུ་འབད་མི་དང་ ད་ལྟོ་ ཕྱག་ཞུ་མི་ མི་གྲངས་༡༩ ལུ་ ཡིད་ཆེས་ངལ་རངས་ཀྱི་ ལག་ཁྱེར་ཚུ་གནང་ཡི།
འབྲུག་གློག་མེ་ལས་འཛིན་ གཞི་བཙུགས་ཀྱི་ཉིནམ་དེ་ སྤྱི་ལོ་༢༠༡༥ ཚུན་ཚོད་ ཐིམ་ཕུག་རྫོང་ཁག་ནང་ བརྩི་སྲུང་འབད་བའི་ཤུལ་ལས་ ན་ཧིང་ བུམ་ཐང་ལུ་ བརྩི་སྲུང་འབད་ཡོདཔ་ད་ ཡིད་ཆེས་ངལ་རངས་ཀྱི་ ལག་ཁྱེར་དེ་ ལས་འཛིན་ནང་ ལོ་༣༠ དང་༤༠ གི་བར་ན་ ཕྱག་ཞུ་མི་ཚུ་ལུ་ བྱིནམ་ཨིན་པས།
ལས་འཛིན་གཞི་བཙུགས་འབད་བའི་སྐབས་ ལས་བྱེདཔ་༡,༡༩༣ ཡོདཔ་ད་ སྤྱི་ལོ་༢༠༠༣ ལུ་ གྲོང་གསེབ་ཚུ་ནང་ ཁྱིམ་གུང་༤༥,༨༠༥ ལུ་ གློག་མེ་བཀྲམ་སྤེལ་འབད་མི་ལས་ འོང་འབབ་དངུལ་ཀྲམ་ཐེར་འབུམ་༡.༠༩ མ་གཏོགས་ བཟོ་མ་ཚུགསཔ་ལས་ ལས་འཛིན་ལུ་ དངུལ་ཀྲམ་ས་ཡ་༦༠ དེ་ཅིག་ གྱོང་རྒུད་ཕོག་ནུག།
མ་གཞི་ སྤུ་ན་གཙང་ཆུ་ལས་འགུལ་དང་པ་དེ་ སྤྱི་ལོ་༢༠༢༠ ནང་འཁོད་ལུ་ བཟོ་སྐྲུན་འབད་ཚར་ནི་ཨིན་རུང་ གློག་ཤུགས་ཀེ་བི་༤༠༠ འབད་མི་ གློག་ཐག་སྤྲིང་ནི་དེ་ དུས་ཅི་སྤྱི་ཟླ་༡༢ པའི་ནང་ མཇུག་བསྡུ་ནི་དང་ སྤུ་ན་ཁ་གཙང་ཆུ་ལས་འགུལ་༢ པ་དེ་ ད་རེས་ཀྱི་ཟླཝ་ནང་ བསྒྲུབ་དགོཔ་ཨིན་རུང་ སང་ཕོད་ལོ་ནང་རྐྱངམ་གཅིག་ བསྒྲུབ་ནི་ཨིན་པས།
དེ་ལས་ མང་སྡེ་ཆུ་གློག་མེ་ལས་འགུལ་དེ་ དུས་ཅི་ སྤྱི་ཟླ་༡༢ པའི་ནང་ བསྒྲུབ་ནི་དང་ མཁོ་ལོང་ཆུ་གློག་མེ་འཕྲུལ་ཁང་བཟོ་སྐྲུན་འབད་ཚརཝ་ད་ གློག་མེ་དེ་ དགེ་ལེགས་ཕུག་དྲུང་ཁག་ འཇིགས་མེད་གླིང་རྒྱུན་སྤེལ་ཁང་བརྒྱུད་དེ་ རྒྱ་གར་ལུ་ བཙོང་ནི་ཨིན་པས།
བློན་ཆེན་ཚེ་རིང་སྟོབས་རྒྱས་ཀྱིས་ གསུངས་མིའི་ནང་ འབྲུག་གློག་མེ་ལས་འཛིན་གྱིས་ སྤྱི་ལོ་༢༠༡༦ ལུ་ འོང་འབབ་དངུལ་ཀྲམ་ཐེར་འབུམ་༡༡ དང་ས་ཡ་༤༠༠ དེ་ཅིག་ བཟོ་ཡོད་མིའི་ནང་ལས་ འབྲུག་གཞུང་ལུ་ འོང་འབབ་ཁྲལ་དངུལ་ཀྲམ་ས་ཡ་༥༧༠ ལྷགཔ་ཅིག་དང་ བགོ་བཤའི་ཁེ་སང་ དངུལ་ཀྲམ་ཐེར་འབུམ་༡.༤༠༠ ཕུལ་ནུག་ཟེར་ཨིནམ་ད་ ན་ཧིང་ ལོ་༡ ནང་ གཞུང་ལུ་ ཁྲལ་དང་ བགོ་བཤའི་ཁེ་སང་ དངུལ་ཀྲམ་ཐེར་འབུམ་༢ ཕུལ་ནུག་ཟེར་ གསུངསམ་ཨིན་པས།
ད་རེས་ནངས་པར་ གྲོང་གསེབ་གཡུས་སྒོ་ཚུ་ནང་ལས་ཕར་ གུང་པ་༨༩,༦༠༠ འབདཝ་ད་ ཁྱིམ་གུང་བརྒྱ་ཆ་༩༩.༩༧ ལུ་ གློག་མེ་བཀྲམ་སྤེལ་འབད་དེ་ཡོདཔ་ད་ དེ་ཡང་ ཆུ་ལ་བརྟེན་པའི་ གློག་མེ་བཀྲམ་སྤེལ་གྱི་ ཁེ་ཕན་སྤྱོད་མི་ བརྒྱ་ཆ་༩༨ དང་ བརྒྱ་ཆ་གཞན་༢ པོ་དེ་ ཉི་དྲོད་གློག་མེ་ཨིན་ཟེར་ བློན་ཆེན་ཚེ་རིང་སྟོབས་རྒྱས་ཀྱིས་ གསུངས་ཡི།
འབྲུག་གློག་མེ་ལས་འཛིན་གྱིས་ གྲོང་གསེབ་ཀྱི་ ཁྱིམ་གུང་རེ་ལུ་ གློག་མེ་ཡུ་ནིཌ་༡༠༠ རེ་ རིན་མེད་སྟོང་པར་ བཀྲམ་སྤེལ་འབད་མི་གིས་ མི་སེར་ཚུ་ལུ་ ཕན་ཐོགས་བྱུང་ཡོདཔ་མ་ཚད་ རྒྱལ་ཁབ་ཀྱི་ དཔལ་འབྱོར་ལུ་ཡང་ ཁེ་ཕན་བྱུང་མི་དེ་ ལས་འཛིན་གྱིས་ ཞབས་ཏོག་ལེགས་ཤོམ་སྦེ་ ཞུ་མི་ལུ་བརྟེན་ཨིན་ཟེར་ བློན་ཆེན་གྱིས་ གསུངས་ཡི།
འབྲུག་གློག་མེ་ལས་འཛིན་གྱི་ འཛིན་སྐྱོང་མདོ་ཆེན་ མགོནམ་ཚེ་རིང་གིས་ མོང་སྒར་དང་ ལྷུན་རྩེ་རྫོང་ཁག་༢ ཀྱི་བར་ན་ རྡོ་རྗེ་ལུང་ཀུར་རི་ཆུ་༡ པ་ བཀྲིས་གཡང་རྩེ་ མཁོ་ལོང་ཆུ་གློག་མེ་ལས་འགུལ་གཞི་བཙུགས་འབད་ནི་ལུ་ གྲ་སྒྲིག་ཡོདཔ་སྦེ་ སྙན་ཞུ་ཕུལ་ཡོད་པའི་གནས་ཚུལ།
མོང་སྒར་ལས་ བཀྲིས་ཕུན་ཚོགས།


text:
ནད་ཡམས་ཀོ་ཝིཊ-༡༩ ཁྱབ་སྤེལ་འགྱོ་ནི་ལས་བཀག་ཐབས་ལུ་ འབྲུག་ལུ་ སྤྱི་ཟླ་ ༨ པའི་ཚེས་ ༡༡ ལུ་ འགྲོ་འགྲུལ་བཀག་དམ་འགོ་ཐོག་ འགོ་འདྲེན་འཐབ་ཡོདཔ་ཨིན། ད་རེས་ ཉིན་གྲངས་ ༢༡ ལངས་ཡོད་མི་དང་འབྲེལ་ ང་བཅས་ཀྱི་སེམས་ཁར་ འགྲོ་འགྲུལ་བཀག་དམ་གྱི་ལས་རིམ་འདི་ མཐར་འཁྱོལ་ཅན་ཅིག་ལུ་འགྱུར་ཡོད་པའི་ངེས་ཤེས་འདྲོངས་ཡོདཔ་ཨིན། འདི་གིས་ ང་བཅས་ར་འབྲུག་པའི་མི་སེར་གྱི་ཁྱད་ཆོས་གསལ་བཏོན་འབདཝ་ཨིན།
• གཞུང་གི་ཁ་ཐུག་ལས་ མི་སེར་ཡོངས་ལུ་ རང་སོའི་དཀའ་ངལ་དང་ བྱ་སྟབས་མ་བདེཝ་ཚུ་སྦ་བཞག་ཏེ་ རང་སོའི་ཁྱིམ་ནང་རང་སྡོད་མི་འདི་ལུ་ བཀྲིན་ཆེ་ཟེར་ཞུ་ནི། མི་སེར་ཚུ་ག་ར་གིས་ རང་སོའི་བདེ་བ་ཚུ་བློས་གཏང་ཡོདཔ་ཨིནམ་ ང་བཅས་ཀྱིས་ལེགས་ཤོམ་སྦེ་རང་ཧ་གོ།
• ཕྱོགས་གཅིག་ལས་ བྱ་སྟབས་མ་བདེ་བའི་དཀའ་ངལ་དང་ ཕྱོགས་གཅིག་ལས་ ཉིན་གྲངས་ ༢༡ གི་འགྲོ་འགྲུལ་བཀག་དམ་འདི་གིས་ ཧེ་མ་ལས་ཉམས་ཆག་འབྱུང་ཡོད་པའི་དཔལ་འབྱོར་ལུ་ བྱེམ་སྦོམ་རང་ཕོག་ཡོདཔ་ཨིན། མི་སེར་ཚུ་གི་འོང་འབབ་ལུ་ཐོ་ཕོག་ཡོདཔ་མ་ཚད་ རང་སོའི་ཚོང་ལཱ་དང་ འཚོ་བའི་གནས་སྟངས་ཚུ་ཡང་ ཁྱད་དུ་གསོད་དགོཔ་འཐོན་ཡོདཔ་ཨིན།
• ཨིན་རུང་ འཛམ་གླིང་རྒྱལ་ཁབ་གཞན་ཚུ་ནང་ དུས་ཚོད་འདི་བཟུམ་གྱི་སྐབས་སུ་ མི་སེར་ཚུ་གི་ཧོངས་ལས་ འདི་བཟུམ་མའི་གཅིག་མཐུན་དང་རྒྱབ་སྐྱོར་ཚུ་ ང་བཅས་རའི་རྒྱབ་ཁབ་བཟུམ་འཐོབ་པར་དཀོན།
• མི་དམངས་ཀྱི་ཁ་ཐུག་ལས་ རང་སོའི་ཁྱིམ་ནང་སྡོད་དེ་ ནད་ཡམས་འདི་ ཁྱབ་སྤེལ་འགྱོ་སྲིད་ནི་ཨིན་མི་ལས་ བཀག་ཐབས་ལུ་ འགན་འཁུར་འབག་ཡོདཔ་དང་ དེ་སྐབས་ གསོ་བའི་ལས་བྱེདཔ་དང་ གཞན་གདོང་ཁར་འཐོན་ཏེ་ ལཱ་འབད་མི་ཚུ་གིས་ རྒྱལ་ཁབ་ནང་ལུ་ ནད་ཡམས་འདི་ ཚད་འཛིན་དང་ བཀག་ཐབས་འབད་ནིའི་ ལཱ་འགན་འབག་ཡོདཔ་ཨིན།
• ནད་ཡམས་འདི་བཀག་ནིའི་ཐབས་ལམ་ངོ་མ་རང་ དོན་སྨིན་ཅན་གྱི་འགྲོ་འགྲུལ་བཀག་དམ་ལས་རིམ་འདི་དང་ རིན་མེད་ཐོག་ལས་ཁུངས་ལྡན་གྱི་བརྟག་དཔྱད་འབད་ནི་འདི་ཨིན།
• ནད་ཡམས་འདི་ལུ་ གདོང་ལེན་འབད་ནིའི་ནང་ མི་དབང་མངའ་བདག་རིན་པོ་ཆེ་མཆོག་གི་དབུ་ཁྲིད་བཟང་པོའི་ཐོག་ལས་ མི་ངོམ་ག་ར་གིས་ རང་སོའི་འགན་འཁུར་འབག་ཡོདཔ་ཨིན། འདི་བཟུམ་མའི་སྙིས་རུས་དང་ བློ་སྟོབས་ལུ་བརྟེན་ ང་བཅས་ཀྱིས་ ནད་ཡམས་འདི་བཀག་ཚུགས་པའི་བློ་སྤོབས་བསྐྱེད་ཚུགས་ཏེ་ཡོད།
• མི་དབང་མངའ་བདག་རིན་པོ་ཆེའི་ཞབས་ལས་ ཡང་ལས་ཡང་དུ་ ཤེས་རབ་དང་ལྡན་པའི་མི་སེར་དང་ རང་སོའི་འགན་འཁུར་འབག་ཤེས་པའི་མི་སེར་ཚུ་ལུ་ འདི་བཟུམ་མའི་འགྲོ་འགྲུལ་བཀག་དམ་འབད་ནི་འདི་ མ་རུངམ་ཅིག་ཨིནམ་སྦེ་གསུངས་ཡོདཔ་ཨིན། འདི་བཟུམ་མའི་ འགྲོ་འགྲུལ་བཀག་དམ་འདི་ ག་འདེ་ཉུང་ཉུང་བཟོ་དགོཔ་སྦེ་གསུངས་ཡོདཔ་ཨིན།
• དེ་བཞིན་ ང་བཅས་ཀྱིས་ འགྲོ་འགྲུལ་བཀག་དམ་ཆ་མེད་ཀྱི་ཐབས་ལམ་ཚུ་ ནད་ཡམས་ཀྱི་གནས་སྟངས་ཚུ་སེམས་ཁར་བཞག་སྟེ་ ལེགས་ཤོམ་སྦེ་ཚོད་དཔག་འབད་དེ་ འགོ་འདྲེན་འཐབ་དགོཔ་ཨིན།
• འགྲོ་འགྲུལ་བཀག་དམ་ ཉིན་གྲངས་ ༢༡ གི་རིང་འབད་མི་འདི་ཡང་ ནད་ཡམས་བརྟག་དཔྱད་རིག་པའི་ཐོག་ལས་ བདེན་དཔྱད་འབད་དེ་ ཤེས་རྟོགས་འབྱུང་ཡོད་མི་དང་འཁྲིལཝ་ད་ འགོ་ནད་མང་ཆེ་ཤོས་གཅིག་ བདུན་ཕྲག་གསུམ་གྱི་ནང་འཁོད་ ནད་ལས་དྲག་དོ་ཡོད་མི་ལུ་གཞི་བཞག་སྟེ་ བརྩི་འཇོག་འབད་ཡོདཔ་ཨིན། གལ་སྲིད་མི་གཅིག་ལུ་ ནད་ཡམས་འདི་འཐོབ་ཡོད་རུང་ བདུན་ཕྲག་གསུམ་པ་མཇུག་བསྡུ་ཁམས་ལུ་ དྲག་དོ་ཡོདཔ་དང་ འདི་གིས་ཁྱབ་སྤེལ་འགྱོ་ནི་གི་རྒྱུན་འདི་བཅད་ཚུགསཔ་ཨིན། ཁྱོད་ཀྱིས་ རང་སོའི་ཁྱིམ་ནང་སྡོད་མི་འདི་གིས་ མི་སྡེ་ནང་ ནད་གཞི་འདི་ འཐོབ་ནིའི་ཉེན་ཁ་ཡོད་པའི་མི་ངོམ་ཚུ་ལུ་ སྤེལ་མ་བཅུག་པར་བཞག་ནི་ལུ་ཕན་ཐོགས་ཡོདཔ་ཨིན།
• ང་བཅས་ཀྱིས་ ཟུར་བཞག་ཉིན་གྲངས་ ༢༡ གི་རིང་ ངེས་པར་དུ་སྡོད་དགོཔ་བཟོ་ཡོད་མི་འདི་གིས་ཡང་ ང་བཅས་རང་ བློ་བདེ་དགོ་པའི་གནས་དོན་གཅིག་ཨིན།
• ཕྱིའི་རྒྱལ་ཁབ་མང་ཤོས་གཅིག་གི་ཉམས་མྱོང་དང་འཁྲིལཝ་ད་ ནད་ཡམས་ཀོ་ཝིཊ-༡༩ འདི་ འགྲོ་འགྲུལ་བཀག་དམ་ཆ་མེད་བཟོ་བའི་ཤུལ་ལས་ བདུན་ཕྲག་གཉིས་པམ་ནང་ ཡར་འཕར་འགྱོ་དོ་ཡོད་པའི་ ངོས་འཛིན་འབྱུང་ཡོདཔ་ཨིན། འདི་འབདཝ་ལས་ ང་བཅས་ཀྱིས་ འགྲོ་འགྲུལ་བཀག་དམ་ཆ་མེད་གཏང་ནི་འདི་ཡང་ གོ་རིམ་བཞིན་དུ་གོ་ལས་སྦེ་གོ་ཡངས་སུ་བཟོ་ནི་ཨིན།
• ནད་ཡམས་འདི་ རྩ་མེད་འགྱོ་ནི་ལུ་ དུས་ཡུན་འགོར་ནི་ཨིནམ་ལས་ གཞུང་གི་ཁ་ཐུག་ལས་ མི་དམངས་ཀྱི་འཕྲོད་བསྟེན་དང་ ཉེན་སྲུང་ཚུ་ ག་ནི་བ་ཁག་ཆེཝ་སྦེ་གཙོ་རིམ་བཟུང་ནི་ཨིན།
• འདི་དང་གཅིག་ཁར་ ང་བཅས་ག་ར་གིས་ གོམས་གཤིས་གསརཔ་དང་ འགན་འཁུར་གསརཔ་འབག་པ་ཅིན་རྐྱངམ་ཅིག་ འཚོ་བའི་གནས་སྟངས་གསརཔ་འདི་དོན་དང་ལྡནམ་ཅིག་བཟོ་ཚུགས་པའི་ཁར་ ང་བཅས་རའི་ སྙིང་ཉེཝ་ཚུ་ ཉེན་སྲུང་དང་ལྡནམ་སྦེ་ སྒྲིང་སྒྲིང་བཞག་ཚུགས།
ནད་ཡམས་ཀྱི་གནས་སྟངས།
• སྤྱིས་ཚེ་ ༡༡/༨/༢༠༢༠ ལུ་ འགྲོ་འགྲུལ་བཀག་དམ་འབད་ཞིནམ་ལས་ ད་ཚུན་ ནད་ཡམས་འཐོབ་མི་ མི་གྲངས་ ༡༡༡ ངོས་འཛིན་འབད་དེ་ཡོདཔ་ཨིན། རྒྱལ་ཡོངས་འགྲོ་འགྲུལ་བཀག་དམ་འབད་དགོ་པའི་གནད་དོན་འབྱུང་གཞི་ དགེ་ལེགས་ཕུག་གི་ས་ཁོངས་མ་རྩིས་བར་ ཕུན་ཚོགས་གླིང་ལུ་ ནད་ཡམས་ཀྱི་གནད་དོན་འདི་ ཡར་འཕར་སོང་ཡོདཔ་ལས་ ཕུན་ཚོགས་གླིང་ཁྲོམ་སྡེ་འདི་ ཉེན་ཁ་ཆེ་བའི་ས་གོ་ཅིག་སྦེ་ངོས་འཛིན་འབད་ཡོད་མ་ཚད་ དེ་གི་ཤུལ་ལས་ ནད་ཡམས་འཐོབ་མི་དང་འབྲེལ་བ་འཐབ་མི་ མི་ངོམ་འཚོལ་ཞིབ་འབད་བའི་སྐབས་ སྤ་རོ་དང་ ཧཱ་རྫོང་ཁག་ཡང་ ནད་ཡམས་ཀོ་ཝིཊ-༡༩ ཡོད་པའི་རྫོང་ཁག་སྦེ་ངོས་འཛིན་འབད་ཡོདཔ་ཨིན།
• གནས་སྟངས་ཚུ་དབྱེ་ཞིབ་འབད་བའི་ཤུལ་ལས་ ཁྱད་རིག་གྲོས་སྟོན་སྡེ་ཚན་གྱི་ཁ་ཐུག་ལས་ ནད་ཡམས་འཐོབ་མིའི་གྱངས་ཁ་འདི་ ཡར་འཕར་སོང་ཡོདཔ་ཨིན་རུང་ མི་སྡེའི་ནང་འཁོད་ཁྱབ་སྤེལ་གངམ་མ་འགྱོ་བར་ཡོདཔ་སྦེ་ གསལ་བཀོད་འབད་ཡོད་ཨིན། ནད་ཡམས་འཐོབ་ཡོད་མི་ཚུ་མང་ཤོས་རང་ ལོགས་སུ་ཕྱེ་ཡོད་པའི་མི་སྡེ་ས་ཁོངས་ཚུ་ནང་ལས་འཐོན་ཡོདཔ་ཨིན།
• གཞུང་གིས་ འགྲོ་འགྲུལ་བཀག་དམ་འདི་ གོ་ཡངས་སུ་བཟོ་སྟེ་ མི་སེར་ཚུ་ལུ་བྱ་སྟབས་བདེ་ཏོག་ཏོ་བཟོ་ནིའི་ཐབས་ལམ་བཏོན་དོ་ཡོད་མི་དང་བསྟུན་ ཁྱད་རིག་གྲོས་སྟོན་སྡེ་ཚན་གྱི་ཁ་ཐུག་ལས་ ཉེན་སྲུང་གི་ཐབས་ལམ་ཚུ་ གང་དྲག་བཏོན་དགོ་པའི་རྒྱབ་སྣོན་འབད་ཡོདཔ་ཨིན།
འགྲོ་འགྲུལ་བཀག་དམ་ཆ་མེད་བཟོ་ནིའི་ རིམ་པ་གསུམ་པོ།
• འགྲོ་འགྲུལ་བཀག་དམ་འདི་ བྱ་སྟབས་བདེ་ཏོག་ཏོ་བཟོ་ནི་དང་ ལམ་ལུགས་ཚུ་ ལེགས་བཅོས་འབད་ནིའི་དོན་ལུ་ འདས་པའི་བདུན་ཕྲག་ཚུ་ནང་ ལས་རིམ་ལེ་ཤ་གཅིག་གཞི་བཙུགས་ཡོདཔ་ཨིན། འདི་གི་གྱལ་ཁར་གཅིགཔོ་འདི་ ངོས་འཛིན་འབད་ཡོད་པའི་ ས་ཁོངས་ནང་འཁོད་དང་ རྒེད་འོག་ནང་འཁོད་འགྲོ་འགྲུལ་འབད་ཆོགཔ་བཟོ་ཡོད་མི་འདི་ཨིན།
• ཉམས་མྱོང་གསརཔ་འདི་ཚུ་ འཕྲལ་མགྱོགས་རང་ མི་དམངས་ལུ་བཀྲམ་སྤེལ་འབད་ནི་ཨིན་པའི་ འགྲོ་འགྲུལ་བཀག་དམ་གྱི་བྱ་སྒོའི་རིམ་པའི་གྱལ་ཁར་མཉམ་སྡེབ་འབད་ནི་ཨིན།
• འགྲོ་འགྲུལ་བཀག་དམ་འབད་དེ་ བདུན་ཕྲག་གསུམ་གྱི་ཤུལ་ལས་ ཆ་མེད་བཟོ་ནི་གི་རིམ་པ་གསུམ་སྦེ་ཡོདཔ་དང་ སྤྱི་ཟླ་ ༩ པའི་ཚེས་ ༡-༡༠ ཚུན་ ཉིན་གྲངས་ ༡༠ གི་རིང་གོ་རིམ་སྦེ་དབྱེ་ཡོདཔ་ཨིན།
• གོ་རིམ་དང་པའི་ (སྤྱི་ཟླ་ ༩ པའི་ཚེས་ ༡-༣) སྐབས་གཙོ་བོ་རང་ དགོས་མཁོ་ཅན་གྱི་ལས་སྣ་ཚུ་འབད་ཆོགཔ་བཟོ་ནི་དང་ ངོས་འཛིན་འབད་ཡོད་པའི་ ཚོང་ཁང་དང་ཟ་ཁང་ཚུ་སྒོ་ཕྱེ་ནི་ དེ་ལས་ ནང་མི་ཚུ་ངོས་འཛིན་འབད་ཡོད་པའི་ས་ཁོངས་ཚུ་ནང་ འགྱོ་ཆོགཔ་བཟོ་ནི་ཨིན། གོ་རིམ་གཉིས་པའི་ (སྤྱི་ཟླ་ ༩ པའི་ཚེས་ ༤-༦) སྐབས་ རྫོང་ཁག་ནང་
འཁོད་མི་མང་སྐྱེལ་འགྲེན་སྣུམ་འཁོར་ཚུ་ འགྲོ་འགྲུལ་འབད་བཅུག་སྟེ་ ཧེང་སྐལ་གོ་ཡངས་སུ་བཟོ་འོང་། གོ་རིམ་ཐ་མའི་ (སྤྱི་ཟླ་ ༩ པའི་ཚེས་ ༧) སྐབས་ སྒེར་གྱི་སྣུམ་འཁོར་ཚུ་འགྲོ་འགྲུལ་འབད་ཆོགཔ་བཟོ་ནི། སྤྱི་ཟླ་ ༩ པའི་ཚེས་ ༡༡ གི་དྲོ་པ་ཆུ་ཚོད་ ༥ ལས་ རྒྱལ་གཞུང་འབྲུག་གི་འགག་སྡེ་ལས་ གནང་བ་ལེན་ཐོག་ལས་ རྫོང་ཁག་ཚུའི་བར་ན་སྣུམ་འཁོར་ཚུ་འགྲོ་འགྲུལ་འབད་ཆོག་ནི་ཨིན།
• འགྲོ་འགྲུལ་བཀག་དམ་ལས་རིམ་ གོ་ཡངས་སུ་བཟོ་མི་འདི་གིས་ ང་བཅས་ར་ ཉེན་སྲུང་དང་ལྡནམ་སྦེ་བཞག་ནི་དང་གཅིག་ཁར་ ང་བཅས་རའི་མི་སྡེ་ནང་ དཔལ་འབྱོར་གྱི་ལས་སྣ་ཚུ་དང་ འཚོ་བའི་ལས་སྣ་ཚུ་འགོ་འདྲེན་འཐབ་ཏེ་ རྒྱུན་སྲོལ་གསརཔ་ཅིག་གཞི་བཙུགས་འབད་ནི་གི་ འོས་འབབ་བཟོ་དགོ།
• དེ་མ་ཚད་ ང་བཅས་ཀྱི་ཁ་ཐུག་ལས་ ས་མཚམས་བདའ་སྟེ་ ལྟ་རྟོག་ཚུ་ རིགཔ་འགྱིམ་སྟེ་ དམ་དམ་སྦེ་རང་འབད་ནི་ཨིན་པའི་ཁར་ ཚོང་འབྲེལ་འཐབ་པའི་སྐབས་ཡང་ ཉེན་སྲུང་དང་ལྡནམ་སྦེ་འཐབ་ནི་ཨིན། མི་སྡེའི་ཉེན་སྲུང་གི་ཐད་ལུ་ ཉེན་ཁ་ཆེ་བའི་ས་ཁོངས་ཚུ་ནང་ དམིགས་གསལ་གྱི་ ཉེན་སྲུང་ཐབས་ལམ་འཐེབ་གཞི་བཙུགས་འབད་འོང་།
• ནད་ཡམས་འདི་ ཉེན་ཁ་ཆེ་བའི་ས་ཁོངས་ཚུ་ནང་ལས་ ཉེན་ཁ་ཆུང་བའི་ས་ཁོངས་ཚུ་ནང་ སྤེལ་ནིའི་ཉེན་ཁ་བཀག་ཐབས་ཀྱི་དོན་ལུ་ ཉེན་སྲུང་ཐབས་ལམ་འཐེབ་གཞི་བཙུགས་འབད་འོང་།
འགྲོ་འགྲུལ་བཀག་དམ་ཆ་མེད་ཀྱི་ལས་སྣ། (ལས་སྣ་འདི་ཚུ་ ཕུན་ཚོགས་གླིང་དང་ དགེ་ལེགས་ཕུག་ བསམ་གྲུབ་ལྗོང་མཁར་དང་བསམ་རྩེ་ཚུ་ལུ་ མི་འགབ)
༡. འགྲོ་འགྲུལ།
• སྤྱི་ཟླ ༩ པའི་ཚེས་༡ དྲོ་པ་ཚུ་ཚོད་ ༥ ལས་འགོ་བཟུང་ མི་ངོམ་ཚུ་དང་ ཡང་ན་ ནང་མི་ཚུ་ ཁྱིམ་གྱི་ཕྱི་ཁར་འཐོན་ཆོག། ཨིན་རུང་ འགོ་ཐོག་ཉིན་གྲངས་གསུམ་གྱི་རིང་ རྐང་ཐང་དང་རྐང་འཁོར་མ་གཏོགས་ སྣུམ་འཁོར་བདའ་མི་ཆོག།
• རྒན་ཤོས་ཚུ་དང་ ཨ་ལོ་ཆུང་ཀུ་ཚུ་འཁྱིད་ནི་ཡོད་ན་མ་གཏོགས་ དེ་མིན་ བར་ན་ས་སྟོང་བཞག་དགོ།
• སྤྱི་ཟླ་ ༩ པའི་ཚེས་ ༤ གི་དྲོ་པ་ཆུ་ཚོད་ ༥ ལས་ མི་མང་སྐྱེལ་འདྲེན་ བཱསི་དང་ གླ་འཁོར་ཚུ་ འགྲུལ་པའི་ཤོང་ཚད་ལས་བརྒྱ་ཆ་ ༥༠ འབག་་སྟེ་ རྫོང་ཁག་ནང་འཁོད་འགྲོ་འགྲུལ་འབད་ཆོག།
• སྤྱི་ཟླ་ ༩ པའི་ཚེས་ ༧ གི་དྲོ་པ་ཆུ་ཚོད་ ༥ ལས་སྣུམ་འཁོར་ཆ་མཉམ་རང་ རྫོང་ཁག་ནང་འཁོད་འགྲོ་འགྲུལ་འབད་ཆོག། འདི་འབདཝ་ད་ ཨ་ལོ་ཆུང་ཀུ་དང་ རྒན་རྒས་ཡོད་ན་མ་གཏོགས་ འདི་མིན་ འགྲུལ་པའི་ཤོང་ཚད་ལས་བརྒྱ་ཆ་ ༥༠ ལས་བརྒལ་འབག་མི་ཆོག།
• ས་གནས་ཀྱི་དབང་འཛིན་དང་ ལས་བྱེད་ཚོགས་ཆུང་ཚུ་གིས་ ལམ་ལུགས་དང་འཁྲིལ་ ཐོགས་ལུས་ཡོད་པའི་མི་ངོམ་ཚུ་ སྐྱེལ་འདྲེན་འབད་ནི་ནང་ རྒྱབ་སྐྱོར་ཚུ་འཕྲོ་མཐུད་དེ་རང་འབད་འོང་།
• སྤྱི་ཟླ་ ༩ པའི་ཚེས་ ༡༡ དྲོ་པ་ཆུ་ཚོད་ ༥ ལས་ རྒྱལ་གཞུང་འབྲུག་གི་འགག་སྡེ་ལས་གནང་བ་ལེན་ཐོག་ རྫོང་ཁག་གཅིག་ལས་གཅིག་ལུ་འགྲོ་འགྲུལ་འབད་ཆོག།
• རྒྱལ་པོའི་སྐུ་སྲུང་དམག་སྡེ་དང་ བསྟན་སྲུང་དམག་སྡེ་ རྒྱལ་གཞུང་འབྲུག་གི་འགག་སྡེ་དང་ IMTRAT དེ་ལས་ DANTAK གི་གཙུག་སྡེ་ཚུ་གིས་ ཉིན་གྲངས་ ༡༠ གི་འགྲོ་འགྲུལ་བཀག་དམ་ཆ་མེད་ཀྱི་བྱ་རིམ་ཚུ་ རང་སོའི་གཙུག་སྡེའི་ས་ཁོངས་ནང་འགོ་འདྲེན་འཐབ་ནི།
༢. ལཱ་འབད་སའི་ས་ཁོངས།
• སྤྱི་ཟླ་ ༩ པའི་ཚེས་ ༧ ལས་ ཡིག་ཚང་ཚུ་ཆ་མཉམ་སྒོ་ཕྱེ་ཏེ་ དུས་རྒྱུན་གྱི་ལཱ་འགོ་བཙུགས་ནི།
• འདི་གི་རིང་ རང་སོའི་འཛིན་སྐྱོང་གི་ཁ་ཐུག་ལས་ ནད་ཡམས་ཀོ་ཝིཊ-༡༩ གི་བྱ་སྒོའི་ལམ་ལུགས་དང་འཁྲིལ་ཉིན་བསྟར་གྱི་ལཱ་འགོ་བཙུགས་དགོ། ལཱ་འབད་སའི་ས་ཁོངས་ནང་ བར་ན་ས་སྟོང་བཞག་ནི་ཚུ་གཙོ་བོ་བཏོན་དགོ་ནི་དང་ ལས་བྱེདཔ་ཚུ་ ཉིན་སྐོར་བཟོ་སྟེ་ ལཱ་ས་འོང་མ་བཅུག་པར་ རང་སོའི་ཁྱིམ་ནང་ལས་ ལཱ་འབད་ནིའི་ཐབས་ལམ་ཚུ་སྒྲོག་དགོ།
༣. ཚོང་སྡེ།
• དགོས་མཁོའི་བཟའ་ཆས་ཚོང་ཁང་འཐེབ་དང་ སྨན་ཚོང་ཁང་ཚུ་ཚོང་སྒྱུར་འཐབ་ཆོག། ཨིན་རུང་ ཚོང་པ་ཚུ་གི་ཁ་ཐུག་ལས་ ཀོ་ཝིཊ-༡༩ གི་ཉེན་སྲུང་ཐབས་ལམ་ཚུ་འཕྲོ་མཐུད་དེ་ དང་ལེན་འབད་དགོ། ཚོང་ཁང་ཚུ་དང་འབྲེལ་བའི་ཉེན་ཁ་ཡོདཔ་ལས་ གཞུང་གི་ཁ་ཐུག་ལས་ ཚོང་ཁང་ཚུ་ དགོས་མཁོ་ཡོད་པ་ཅིན་རྐྱངམ་ཅིག་སྒོ་ཕྱེ་དགོ་པའི་རྒྱབ་སྣོན་འབདཝ་ཨིན།
• ཟ་ཁང་དང་བཟའ་འཐུང་གི་ཞབས་ཏོག་ཚུ་ ཕྱི་ཁར་སྐྱེལ་འདྲེན་འབད་དེ་ཚོང་སྒྱུར་འཐབ་མིའི་རིགས་རྐྱངམ་ཅིག་འགོ་འདྲེན་འཐབ་ཆོག འདི་མིན་པའི་ ཟ་ཁང་ནང་སྡོད་དེ་ བཟའ་ནི་དང་འཐུང་ནི་གི་ ཞབས་ཏོག་ཚུ་ དུས་ནམ་ཡང་བྱིན་མི་ཆོག
• ཚོང་སྒྱུར་གྱི་རིགས་ཚུ་ག་ར་ ཕྱི་རུ་ཆུ་ཚོད་ ༩ ལས་སྒོ་བསྡམ་དགོ།
༤. རྩེད་རིགས་དང་ལུས་སྦྱོང་།
• ཕྱི་གཟུགས་གཅིག་གིས་གཅིག་ལུ་ རེག་འདོགས་ འབད་མ་དགོ་པའི་རྩེདམོ་ དཔེར་ན་ སྒྲོ་རྩེད་དང་ ཐང་རིལ་གྱི་རིགས་ཚུ་རྩེ་ཆོག དེ་འབདཝ་ད་ ཆུ་རྩལ་རྐྱབ་ནི་དང་ མདའ་རྩེད་ དེ་ལས་ ཨིསི་ནུ་ཀར་ལ་སོགས་པ་ གཅིག་གིས་
གཅིག་ལུ་ རེག་འདོགས་འབད་དགོ་པའི་རིགས་ཚུ་ འགྲོ་འགྲུལ་བཀག་དམ་ཆ་མེད་བཟོ་བཞིན་པའི་དུས་སྐབས་སུ་ རྩེ་མི་ཆོག།
• རྩེདམོ་གི་རིགས་ག་ཅི་རང་ཨིན་རུང་ འགྲན་བསྡུར་ཚུ་འགོ་འདྲེན་འཐབ་མི་ཆོག།
• འབྲུག་ཨོ་ལིམ་པཱིག་ཚོགས་པ་གི་ཁ་ཐུག་ལས་ འགྲོ་འགྲུལ་བཀག་དམ་ཆ་མེད་བཟོ་བཞིན་པའི་དུས་སྐབས་སུ་ རྩེད་ཆོག་པའི་རྩེདམོ་གྱི་རིགས་ཚུ་ཐོ་བཀོད་འབད་དེ་གཏན་འབེབས་འབད་འོང་།
༥. མི་དམངས་སྤུང་འཛོམས།
• ལོགས་སུ་གསལ་བསྒྲགས་མ་འབད་ཚུན་ སྐྱེ་སྟོན་དང་ གཉེན་སྟོན་ གོ་གནས་ཡར་སེང་དང་ གཞུང་འབྲེལ་ཚོགས་སྟོན་ དེ་ལས་ དུས་སྟོན་གི་རིགས་ཚུ་འགོ་འདྲེན་འཐབ་མི་ཆོག།
• ཕུངམོ་མེ་སྦྱང་དང་ གཤིན་པོའི་རིམ་གྲོ་ཚུ་ ས་གནས་ཀྱི་དབང་འཛིན་གྱི་གནང་བ་དང་འཁྲིལ་ ནང་མི་རྐྱངམ་གཅིག་འཛོམས་ཐོག་ལས་འགོ་འདྲེན་འཐབ་དགོ།
• འགྲོ་འགྲུལ་བཀག་དམ་ཆ་མེད་བཟོ་བཞིན་པའི་དུས་སྐབས་སུ་ མཛར་ཅུམ་ཟ་ནི་དང་ རི་བཤལ་འགྱོ་ནི་ གནས་སྐོར་ནི་ལ་སོགས་པ་ ཕྱིའི་ལས་སྣ་ཚུ་འབད་མི་ཆོག
༦. བཟོ་སྒྲུན།
• བཟོ་སྐྲུན་གྱི་ལཱ་འཕྲོ་ལུས་མི་ཚུ་ ལོག་འཕྲོ་མཐུད་དེ་འབད་ཆོག། ཨིན་རུང་ ལཱ་འདི་ཚུ་ ས་ཁོངས་གི་ནང་འཁོད་འབད་དགོཔ་དང་ ལས་མི་ཚུ་ ལཱ་འབད་སའི་ས་ཁོངས་ནང་རང་སྡོད་དགོ། དེ་མ་ཚད་ བཟའ་འཐུང་དང་ དགོས་མཁོའི་ཅ་ཆས་ཚུ་ས་ཁོངས་ནང་འབག་བྱིན་དགོ།
• བཟོ་སྐྲུན་གྱི་རྒྱུ་ཆས་ སྐྱེལ་འདྲེན་འབད་ནི་འདི་ ཉིན་གྲངས་གསུམ་པའི་ཤུལ་ལས་ སྣུམ་འཁོར་ཚུ་འགྲོ་འགྲུལ་འབད་ཆོགཔ་བཟོ་ཞིནམ་ལས་རྐྱངམ་ཅིག་འབད་ཆོག
༧. སློབ་གྲྭ་དང་ མཐོ་རིམ་སློབ་གྲྭ་དེ་ལས་སྤེལ་ཁང་ཚུ།
• སློབ་དང་ མཐོ་རིམ་སློབ་གྲྭ་ དེ་ལས་སྤེལ་ཁང་ཚུ་ག་ར་ གཞུང་གི་ནངས་པ་ལས་འགོ་བཟུང་ལེགས་ཤོམ་སྦེ་དབྱེ་ཞིབ་འབད་དེ་ གྲ་སྒྲིག་འབད་ནི་ཨིནམ་ལས་ འདི་གི་རིང་ ཆ་མཉམ་འཕྲོ་མཐུད་དེ་སྒོ་སྡམ་བཞག་དགོ།
• ཉིན་གྲངས་ ༡༠ གྱི་ཤུལ་ལས་ གསོ་བའི་མཁས་མཆོག་གིས་ གནས་སྟངས་ཚུ་དབྱེ་ཞིབ་འབད་ནི་ཨིན། གལ་སྲིད་གནས་སྟངས་ལེགས་ཤོམ་འགྱོ་བ་ཅིན་ སློབ་རིམ་ ༡༠ དང་ ༡༢ པ་སྒོ་ཕྱོད་བའི་སྐབས་ སློབ་རིམ་ ༩ པ་དང་ ༡༡ ཡང་སྒོ་ཕྱེ་འོང་།
ཕུན་ཚོགས་གླིང་དང་བསམ་རྩེ་ དགེ་ལེགས་ཕུག་དང་ བསམ་གྲུབ་ལྗོངས་མཁར་ཚུ་ནང་ ས་ཁོངས་བགོ་ནི།
• ཕུན་ཚོགས་གླིང་དང་བསམ་རྩེ་ དགེ་ལེགས་ཕུག་དང་ བསམ་གྲུབ་ལྗོངས་མཁར་གྱི་ཁྲོམ་སྡེ་ཚུ་ནང་ ངོས་འཛིན་འབད་ཡོད་པའི་ས་ཁོངས་ནང་ འགྲོ་འགྲུལ་འབད་ཆོག་པའི་ལམ་ལུགས་གཞི་བཙུགས་འབད་འོང། ཁྲོམ་ལ་ལུ་གཅིག་ནང་ འགྲོ་འགྲུལ་ཆོག་ཐམ་ཚུ་བགོ་བཀྲམ་འབད་ཡོདཔ་ལས་ ནངས་པ་ལས་ལག་ལེན་འཐབ་ནི་འགོ་བཙུགས་འོང། གཞན་ཁྲོམ་སྡེ་ཚུ་ནང་ འགྲོ་འགྲུལ་ཆོག་ཐམ་བགོ་བཀྲམ་འབད་ཚརཝ་ཅིག་ ལམ་ལུགས་འདི་ལག་ལེན་འཐབ་འོང་།
མཇུག་བསྡུ།
འགྲོ་འགྲུལ་བཀག་དམ་འདི་ གོ་ཡངས་སུ་བཟོ་བའི་སྐབས་ མི་དམངས་ཀྱི་ཁ་ཐུག་ལས་ དྲན་ཤེས་ཀྱི་སྒོ་ལས་ འགན་འཁུར་ཚུ་འབག་འོང་མནོ་བའི་རེ་བ་ཡོད། ནདཡམས་འདི་ ང་བཅས་རའི་རྒྱལ་ཁབ་ནང་ལྷོད་ཡོདཔ་ལས་ ང་བཅས་ཆ་ཁྱབ་ རིགཔ་འགྱིམ་དགོཔ་དང་ དྲན་པ་བཏོན་དགོཔ་ཨིན། ནད་གཞི་འདི་ མིག་གིས་མཐོང་ནི་མེདཔ་ལས་ ང་བཅས་ཀྱིས་བྱ་སྤྱོད་ཚུལ་མཐུན་ཐོག་ལས་ རང་དང་ རང་གི་སྙིང་ཉེཝ་ཚུ་ ཉེན་སྲུང་འབད་དགོ།
ང་བཅས་གཞུང་གི་ཁ་ཐུག་ལས་ ན་ལས་ཕར་ ནས་ཡམས་བཀག་ཐབས་ཀྱི་དོན་ལུ་ འགྲོ་འགྲུལ་བཀག་དམ་གྱི་བྱ་རིམ་ཚུ་ མི་སེར་ཚུ་ལུ་ ཤུམ་ཚུད་བཅུག་ནི་དང་ སྔོན་དཔག་འབད་ཚུགསཔ་བཟོ་སྟེ་ གྲ་སྒྲིག་འབད་ནི་ལུ་ཕན་ཐོགས་ནིའི་དོན་ལུ་ འཕྲལ་མགྱོགས་རང་ འགྲོ་འགྲུལ་བཀག་དམ་གྱི་མདུན་ལམ་ཅིག་གསར་བཏོན་འབད་འོང་།
དེ་དང་འབྲེལ་ གཞུང་གི་ཁ་ཐུག་ལས་ མི་དམངས་ལུ་ དུས་ཨ་རྟག་ར་ ནད་ཡམས་ཀོ་ཝིཊ-༡༩ གི་ཉེན་སྲུང་ཐབས་ལམ་ཚུ་ལུ་གནས་གནང་ཟེར་གསོལ་འདེབས་ཞུ་ནི་ཨིན། ཁ་རས་འདི་ངེས་པར་དུ་ལག་ལེན་འཐབ་དགོ། བར་ན་ས་སྟོང་བཞག་ནི་དང་ གཞན་གསོ་བའི་ སླབ་བྱ་ཚུ་ཚུལ་བཞིན་དང་ལེན་འབད་དགོ་པའི་ཞུ་བ་འབདཝ་ཨིན།
མཆན: གནས་ཚུལ་གསར་བཏོན་འདི་གི་ཐོག་ལས་ འབྲེལ་ཡོད་དབང་འཛིན་ཚུ་གིས་ དེ་བཞིན་དང་ལེན་འབད་དགོ་པའི་གསལ་བསྒྲགས་འབདཝ་ཨིན།


text:
དཔལ་འབྱོར་གོང་འཕེལ་འགོ་དཔོན་གྱི་གོ་གནས་འདི་ རྒྱལ་ཡོངས་ཞི་གཡོག་ལྷན་ཚོགས་དང་བསྟན་རྒྱས་ལྷན་ཁག་གིས་ གནམ་ལོ་༢༠༡༩ སྤྱི་ཟླ་༡པ་ནང་གསར་བཏོན་འབད་གནང་ཡི། སྤྱི་ཟླ་༢ པའི་སྤྱི་ཚེས་༡ ལུ་ ཆུ་ཁ་རྫོང་ཁག་གི་དཔལ་འབྱོར་འགོ་དཔོན་བརྩིས་ཏེ་ དཔལ་འབྱོར་གོང་འཕེལ་འགོ་དཔོན་༩ བསྐོ་བཞག་མཛད་གནང་ཡི།
རྒྱལ་ཁབ་ཀྱི་དཔལ་འབྱོར་གོང་འཕེལ་སྒྲིག་གཞི་དང་ལམ་ལུགས་ལྟར་ དཔལ་འབྱོར་གོང་འཕེལ་ལས་ཚན་གྱི་ལཱ་འགན་གཙོ་བོ་ར་ རྫོང་ཁག་ནང་དཔལ་འབྱོར་གྱི་ལས་སྣ་གོང་འཕེལ་གཏང་ནི་དང་། སོ་ནམ་ཚོང་ལཱ་དང་ལྟ་བཤལ་ལས་སྡེ་ཚུ་ངོས་འཛིན་འབད་དེ་གོང་འཕེལགཏང་ནི། གཞན་ཡང་གཙོ་རིམ་ལས་ཚན་དང་སྐྱིན་འགྲུལ་འཆར་གཞིའི་ངོ་ཚབ་སྦེ་ཕྱག་ཞུ་ནི།
ལས་ཚན་འདི་གིས་ སོ་ནམ་ཚོང་ལཱ་ངོས་འཛིན་དང་གོ་སྐབས་ཚུ་བལྟ་སྟེ་ ན་གཞོན་ཚུ་ལུ་གཡོག་གི་ས་སྟོང་བཟོཝ་ཨིན། རྫོང་ཁག་དཔལ་འབྱོར་གོང་འཕེལ་འགོ་དཔོན་འདི་སངས་རྒྱས་འཕྲིས་ཨིནམ་དང་། རྫོང་ཁག་ནང་འཛུལ་ཞུགས་མ་འབད་བའི་ཧེ་མ་ ཐིམ་ཕུག་དཔལ་འབྲུག་ཞིབ་འཇུག་ལྟེ་བ་ནང་ ཞིབ་འཚོལ་འགོ་དཔོན་གོངམ་སྦེ་ལོ་ངོ་༡༡ ཕྱག་ཞུ་ཡོདཔ་ཨིན། ཁོ་དང་འབྲེལ་བ་མཛད་ནི་ལུ་ བརྒྱུད་འཕྲིན་ཨང་༡༧༤༥༦༦༦༠ ཡོངས་འབྲེལ་ཨེས་ཨེམ་ཨེས་ ཡོངས་འབྲེལ་ཁ་བྱང་ sthinley@moea.gov.bt ཡང་ན་ཝི་ཅེཊ་ཁ་བྱང་ sthinley4016@gmail.com ཐོག་ལུ་དུས་ཚོད་ནམ་ར་འབད་རུང་འབྲེལ་བ་འཐབ་ཚུགས།